|  |  |  |  |  |  |  |
| --- | --- | --- | --- | --- | --- | --- |
| Številka: 007-63/2024/64 | | | | | | |
| Ljubljana, 29. 3. 2024 | | | | | | |
| EVA 2024-2330-0016 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027– predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) je Vlada Republike Slovenije na … seji dne … sprejela naslednji  SKLEP:  Vlada Republike Slovenije je izdala Uredbo o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 ter jo objavi v Uradnem listu Republike Slovenije.  Barbara Kolenko Helbl  GENERALNA SEKRETARKA  Priloga:   * predlog Uredbe o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027   Sklep prejmeta:   * Ministrstvo za kmetijstvo, gozdarstvo in prehrano, * Služba Vlade Republike Slovenije za zakonodajo. | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Maša Žagar, generalna direktorica Direktorata za kmetijstvo, * dr. Gašper Kosec, vodja Sektorja za trajnostno kmetijstvo. | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| / | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Uredba o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23; v nadaljnjem besedilu: veljavna uredba) je bila sprejeta in je začela veljati v mesecu marcu 2023. Zaradi prvih in drugih sprememb Strateškega načrta SKP za Slovenijo 2023–2027 (v nadaljnjem besedilu: SN SKP 2023–2027), ki se nanašajo na intervencije Kmetijsko-okoljska-podnebna plačila (v nadaljnjem besedilu: intervencije KOPOP), prenehanje izvajanja intervencije Plačila Natura 2000 in uvedbe nove intervencije Habitatni tipi in vrste na območjih Natura 2000, je treba te določbe spremeniti in dopolniti. Pri pregledu je bilo ugotovljeno, da spremembe in dopolnitve veljavne uredbe niso mogoče, ker se spreminja preveč členov, zaradi prenehanja izvajanja intervencije plačila Natura 2000 pa je treba spremeniti tudi naslov uredbe. Zato je bila pripravljena nova uredba, ki se nanaša na obdobje 2024–2027.  Veljavna uredba z dnem uveljavitve nove uredbe preneha veljati, uporablja pa se za zahtevke za intervencije, ki so jih upravičenci vložili za leto 2023. Prav tako se zahtevki za intervencije, ki so bili vloženi na podlagi veljavne uredbe, dokončajo na podlagi veljavne uredbe.  Upravičencem, ki so petletno obveznost za izvajanje intervencij KOPOP prevzeli na podlagi veljavne uredbe, se zaradi sprememb SN SKP 2023–2027 te obveznosti z letom 2024 prilagodijo. Upravičenci za preostali čas trajanja prevzete obveznosti za zahteve, ki so se spremenile in dopolnile, izvajajo prilagojeno obveznost. Če se upravičenci s prilagoditvijo ne strinjajo, lahko brez posledic odstopijo od izvajanja obveznosti, prevzetih v letu 2023 na podlagi veljavne uredbe.  Tako kot veljavna uredba tudi nova Uredba o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 določa upravičence, pogoje, ukrepe in višino plačil za posamezne intervencije v letih 2024–2027 ob upoštevanju Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1).  Tudi v skladu z novo uredbo se izvajajo naslednje intervencije iz SN SKP 2023–2027: intervencije KOPOP, Ekološko kmetovanje, Ekološko čebelarjenje, Habitatni tipi in vrste na območjih Natura 2000, Lokalne pasme in sorte, Biotično varstvo rastlin in Plačilo za naravne ali druge omejitve.  Ob upoštevanju prvih in drugih sprememb SN SKP 2023–2027 nova uredba povzema spremembe in dopolnitve zahtev v okviru posameznih operacij intervencij KOPOP, vključuje pa tudi nekatere tehnične popravke pri posameznih členih. S tehničnimi popravki so iste vsebine kot so določene že v veljavni uredbi v novi uredbi zapisane tako, da so bolj razumljive za upravičence, kar prispeva k lažjemu in boljšemu izvajanju ukrepov ter posledičnemu zmanjševanju stopnje napake. Določi se tudi nov naslov uredbe zaradi prenehanja izvajanja intervencije Plačila Natura 2000. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | DA/NE | |
| b) | usklajenost slovenskega pravnega reda s pravnim redom Evropske unije | | | | | | | | | DA/NE | |
| c) | administrativne posledice | | | | | | | | | DA/NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | DA/NE | |
| d) | okolje, vključno s prostorskimi in varstvenimi vidiki | | | | | | | | | DA/NE | |
| e) | socialno področje | | | | | | | | | DA/NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | DA/NE | |
| 7.a Predstavitev ocene finančnih posledic nad 40.000 EUR:  Uredba se bo izvajala s subvencijsko kampanjo v koledarskem letu 2024 (izplačila se bodo izvršila v finančnem letu 2025). Finančna sredstva EU za intervencije v obliki nepovratnih sredstev so zagotovljena s SN SKP 2023–2027, potrjenim z Izvedbenim sklepom Komisije C(2022) 7574 z dne 28. 10. 2022 o odobritvi strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja, št. CCI: 2023SI06AFSP001. Evropska komisija je odobrila drugo spremembo SN SKP 2023–2027 z Izvedbenim Sklepom Komisije z dne 29. 9. 2023 o odobritvi spremembe strateškega načrta SKP za obdobje 2023–2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja (CCI: 2023SI06AFSP001).  Za izplačila intervencij so sredstva zagotovljena v sprejetem proračunu za leti 2024 in 2025 v projektu 2330-24-0023 Skupni strateški načrt 2023-2027 na proračunskih postavkah 221064 - Skupni strateški načrt 2023-2027 - EKSRP – EU in 221065 - Skupni strateški načrt 2023-2027 - EKSRP - slovenska udeležba, in sicer za leto 2024 v skupni višini 56.528.216,00 evrov in za leto 2025 v skupni višini 51.800.673,99 evrov. V letu 2025 se bodo izvršila izplačila za subvencijsko kampanjo za leto 2024 za intervencije kmetijsko-okoljska-podnebna plačila, ekološko kmetovanje, ekološko čebelarjenje, habitatni tipi in vrste na območjih Natura 2000, lokalne pasme in sorte, biotično varstvo rastlin. Sredstva za izplačilo obveznosti za intervencijo OMD za leto 2024 se bodo izplačala v letu 2024. | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| **II. Finančne posledice za državni proračun** | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | |
| **Ime proračunskega uporabnika** | | **Šifra in naziv ukrepa, projekta** | | **Šifra in naziv proračunske postavke** | | **Znesek za tekoče leto (2024)** | | | | | **Znesek za t + 1** |
| Ministrstvo za kmetijstvo, gozdarstvo in prehrano | | 2330-24-0023 Okoljske in podnebne obveznosti SN23-27 | | 221064 - Skupni strateški načrt 2023-2027 - EKSRP - EU | | 38.968.326,00 | | | | | 36.541.885,60 |
| Ministrstvo za kmetijstvo, gozdarstvo in prehrano | | 2330-24-0023 Okoljske in podnebne obveznosti SN23-27 | | 221065 - Skupni strateški načrt 2023-2027 - EKSRP - slovenska udeležba | | 17.559.890,00 | | | | | 15.258.788,39 |
| **SKUPAJ** | | | | | | **56.528.216,00** | | | | | **51.800.673,99** |
| **II.b Manjkajoče pravice porabe bodo zagotovljene s prerazporeditvijo:..** | | | | | | | | | | | |
| me proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | DA/NE | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA/NE | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Datum objave: 16. 2. 2024  V razpravo so bili vključeni:   * nevladne organizacije Kmetijsko gozdarska zbornica Slovenije, Sindikat kmetov Slovenije, Zveza slovenske podeželske mladine, Zadružna zveza Slovenije, Gospodarska zbornica Slovenije, Plan B, Čebelarska zveza Slovenije, Društvo za opazovanje in proučevanje ptic Slovenije, Društvo za razvoj slovenskega podeželja, Govedorejsko poslovno združenje, Zveza društev ekoloških kmetov Slovenije in GIZ Fitofarmacije, * predstavniki zainteresirane javnosti, * predstavniki strokovne javnosti Zavod Republike Slovenije za varstvo narave.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Upoštevane niso bile pripombe, ki so v nasprotju s SN SKP 2023–2027.  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA/NE | | |
| **11. Gradivo je uvrščeno v delovni program vlade:** | | | | | | | | | DA/NE | | |
| Mateja Čalušić  ministrica | | | | | | | | | | | |

**PREDLOG**

**(EVA 2024-2330-0016)**

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 –ZPOmK-2, 18/23 in 78/23) Vlada Republike Slovenije izdaja

UREDBO

**o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027**

I. poglavje

SPLOŠNE DOLOČBE

1. člen

(vsebina)

(1) Ta uredba določa intervencije kmetijsko-okoljska-podnebna plačila – podnebne spremembe, kmetijsko-okoljska-podnebna plačila – naravni viri, kmetijsko-okoljska-podnebna plačila – biotska raznovrstnost in krajina, ekološko kmetovanje, ekološko čebelarjenje, habitatni tipi in vrste na območjih Natura 2000, lokalne pasme in sorte, biotično varstvo rastlin in plačilo za naravne ali druge omejitve (v nadaljnjem besedilu: intervencije razvoja podeželja) iz strateškega načrta, ki ureja skupno kmetijsko politiko 2023–2027 (v nadaljnjem besedilu: SN SKP 2023–2027). SN SKP 2023–2027 je dostopen na osrednjem spletnem mestu državne uprave, spletni strani skupne kmetijske politike 2023–2027 (https://skp.si/skupna-kmetijska-politika-2023-2027) in pri izpostavah Javne službe kmetijskega svetovanja (v nadaljnjem besedilu: kmetijska svetovalna služba).

(2) S to uredbo se za intervencije razvoja podeželja določajo namen podpore, upravičenci, finančne določbe, zahteve za izvajanje, pogoji za dodelitev sredstev in pogoji za izplačilo sredstev za izvajanje:

1. Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2022/1033 Evropskega parlamenta in Sveta z dne 29. junija 2022 o spremembi Uredbe (EU) št. 1305/2013 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) kot odziv na vpliv ruske invazije na Ukrajino (UL L št. 173 z dne 30. 6. 2022, str. 34), (v nadaljnjem besedilu: Uredba 1305/2013/EU);
2. Uredbe (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L št. 150 z dne 14. 6. 2018, str. 1), zadnjič popravljene s Popravkom (UL L št. 321 z dne 15. 12. 2022, str. 74), (v nadaljnjem besedilu: Uredba 2018/848/EU);
3. Izvedbene uredbe Komisije (EU) 2021/1165 z dne 15. julija 2021 o odobritvi nekaterih proizvodov in snovi za uporabo v ekološki pridelavi in pripravi seznamov teh proizvodov in snovi (UL L št. 253 z dne 16. 7. 2021, str. 13), zadnjič spremenjene z Izvedbeno uredbo Komisije (EU) 2023/2229 z dne 25. oktobra 2023 o spremembi in popravku Izvedbene uredbe (EU) 2021/1165 o odobritvi nekaterih proizvodov in snovi za uporabo v ekološki pridelavi in pripravi seznamov teh proizvodov in snovi (UL L 2023/2229 z dne 26. 10. 2023), (v nadaljnjem besedilu: Izvedbena uredba 2021/1165/EU);
4. Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1), (v nadaljnjem besedilu: Uredba 2021/2115/EU);
5. Uredbe (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Delegirano uredbo Komisije (EU) 2022/1408 z dne 16. junija 2022 o spremembi Uredbe (EU) 2021/2116 Evropskega parlamenta in Sveta glede izplačevanja predplačil za nekatere intervencije in podporne ukrepe iz uredb (EU) 2021/2115 in (EU) št. 1308/2013 Evropskega parlamenta in Sveta (UL L št. 216 z dne 19. 8. 2022, str. 1), (v nadaljnjem besedilu: Uredba 2021/2116/EU);
6. Izvedbene uredbe Komisije (EU) 2021/2290 z dne 21. decembra 2021 o določitvi pravil o metodah za izračun skupnih kazalnikov učinka in rezultatov iz Priloge I k Uredbi (EU) 2021/2115 Evropskega parlamenta in Sveta o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 458 z dne 22. 12. 2021, str. 486), zadnjič spremenjene z Izvedbeno uredbo Komisije (EU) 2023/2141 z dne 13. oktobra 2023 o spremembi Izvedbene uredbe (EU) 2023/130 glede poročanja o sankcijah v zvezi s pogojenostjo ter Izvedbene uredbe (EU) 2021/2290 glede poročanja o predplačilih za kazalnike učinka, ki se uporabijo za potrditev smotrnosti, in o zbirnih vrednostih kazalnikov učinka (UL L 2023/2141, z dne 16. 10. 2023), (v nadaljnjem besedilu: Izvedbena uredba 2021/2290/EU);
7. Delegirane uredbe Komisije (EU) 2022/1172 z dne 4. maja 2022 o dopolnitvi Uredbe (EU) 2021/2116 Evropskega parlamenta in Sveta glede integriranega administrativnega in kontrolnega sistema skupne kmetijske politike ter uporabe in izračuna upravnih sankcij v zvezi s pogojenostjo (UL L št. št. 183 z dne 8. 7. 2022, str. 2), zadnjič spremenjene z Delegirano uredbo Komisije (EU) 2023/744 z dne 2. februarja 2023 o popravku Delegirane uredbe (EU) 2022/1172 glede prehodnih določb za olajšanje pregledov pogojenosti in navzkrižne skladnosti za nekatera plačila na površino v okviru skupne kmetijske politike (UL L št. 99 z dne 12. 4. 2023, str. 1), (v nadaljnjem besedilu: Delegirana uredba 2022/1172/EU).

2. člen

(pomen izrazov)

Izrazi, uporabljeni v tej uredbi, pomenijo:

1. aktivni kmet je nosilec kmetijskega gospodarstva (v nadaljnjem besedilu: KMG), ki izpolnjuje pogoje iz tretjega do devetnajstega odstavka 6. člena, in 7. člena Uredbe o neposrednih plačilih iz strateškega načrta skupne kmetijske politike 2023–2027 (Uradni list RS, št. 17/23, 63/23, 113/23, 2/24 in XX/24; v nadaljnjem besedilu: uredba o neposrednih plačilih);
2. glavni posevek je kmetijska rastlina, za katero se vloži zahtevek za plačilo za glavni posevek za intervencije iz te uredbe na geoprostorskem obrazcu za vloge in zahtevke na površino iz uredbe, ki ureja izvedbo intervencij kmetijske politike;
3. goveji pitanec je mlado govedo moškega spola, staro od šest mesecev do enega leta, mlado govedo moškega spola, staro od enega do dveh let, govedo moškega spola, starejše od dve leti in telica za pitanje, stara najmanj šest mesecev, ki še ni telila in je namenjena za zakol (v nadaljnjem besedilu: goveji pitanec);
4. kmetijska dejavnost je kmetijska dejavnost, kot je opredeljena z uredbo o neposrednih plačilih;
5. kmetijska parcela je strnjeno zemljišče kmetijske površine in, kadar je za posamezno intervencijo razvoja podeželja ustrezno, tudi površina krajinskih značilnosti, ki jo prijavi en upravičenec in zajema eno skupino kmetijskih rastlin iz 22. točke tega člena;
6. kmetijska površina je kmetijska površina, kot je določena s pravilnikom, ki ureja register kmetijskih gospodarstev (v nadaljnjem besedilu: pravilnik RKG);
7. lokacija izvajanja operacije je blok oziroma GERK znotraj območja izvajanja operacije, na katerem se ta operacija izvaja;
8. lokalne pasme domačih živali so avtohtone in tradicionalne pasme domačih živali, ki jim grozi prenehanje reje;
9. lokalne sorte kmetijskih rastlin so vse sorte kmetijskih rastlin, ki so bile razvite ali udomačene v Republiki Sloveniji, so vpisane v sortno listo in se vzdržujejo v Republiki Sloveniji ter jim grozi genska erozija;
10. mejica je vsaj deset metrov dolga in pri krošnji največ 20 metrov široka strnjena in samostojna ter neprekinjena linija, pretežno porasla z lesno vegetacijo in se ne uporablja za proizvodne namene, lahko je v sestavi grmičevja, z drevesi ali brez njih, s suhim zidom, posamezni deli pa so lahko tudi brez lesne vegetacije in porasli z zelmi;
11. mineralna gnojila so gnojila, kot jih določa zakon, ki ureja mineralna gnojila;
12. minimalna aktivnost je košnja vsaj enkrat letno do 15. oktobra tekočega leta, kadar gre za trajno travinje, vključeno v intervencije razvoja podeželja, ali vsaj enkrat do 15. oktobra naslednjega leta, kadar gre za trajno travinje:
    1. na katerem se na delu ali celem GERK pušča nepokošen pas v okviru operacij iz 1. točke pod a) do č), 2. in 3. točke petega odstavka 3. člena te uredbe;
    2. vključeno v operacijo iz 1. točke pod d) petega odstavka 3. člena te uredbe;
13. najožja vodovarstvena območja so najožja vodovarstvena območja, določena z uredbami, ki urejajo vodovarstvena območja;
14. nosilec KMG je kmet, kot je določeno z zakonom, ki ureja kmetijstvo;
15. območje izvajanja operacije je območje, na katerem se operacija izvaja; območje izvajanja operacije se lahko nanaša na območje celotne Republike Slovenije ali pa je geografsko omejeno in se nanaša le na določena območja Republike Slovenije;
16. obveznost intervencij iz 1. do 6. točke prvega odstavka 3. člena te uredbe je izvajanje posamezne intervencije oziroma izvajanje operacije znotraj posamezne intervencije;
17. organska gnojila so gnojila, kot jih določa uredba, ki ureja varstvo voda pred onesnaževanjem z nitrati iz kmetijskih virov;
18. plemenske živali drobnice so ženske živali ovc in koz, stare najmanj devet mesecev;
19. prašič pitanec je prašič, težji od 30 kg, pitan na večjo težo, prašič iz kmečke reje prašičev in prašič, težek od 30 do 110 kg (v nadaljnjem besedilu: prašič pitanec);
20. prenosnik je nosilec KMG, ki obveznost izvajanja intervencij iz 1. do 6. točke prvega odstavka 3. člena te uredbe prenese na drugega nosilca KMG;
21. prevzemnik je nosilec KMG, ki obveznost izvajanja intervencij iz 1. do 6. točke prvega odstavka 3. člena te uredbe prevzame od prenosnika iz prejšnje točke;
22. skupina kmetijskih rastlin je skupina kmetijskih rastlin v skladu z uredbo, ki ureja izvedbo intervencij kmetijske politike (v nadaljnjem besedilu: uredba za izvajanje intervencij) za tekoče leto;
23. travojede živali so govedo, drobnica, kopitarji in jelenjad (damjaki, mufloni, navadni jeleni, druga rastlinojeda divjad za prirejo mesa);
24. ugotovljena površina je ugotovljena površina v skladu z uredbo za izvajanje intervencij za tekoče leto;
25. vstopna površina je z upravnim pregledom preverjena površina prvega leta obveznosti – oziroma v primeru razširitve obveznosti – z upravnim pregledom preverjena površina leta razširitve obveznosti;
26. zahtevek je zahtevek za plačilo, ki je vložen v zbirni vlogi za tekoče leto, za intervencije razvoja podeželja v skladu z uredbo za izvajanje intervencij za tekoče leto.

3. člen

(intervencije)

(1) Na podlagi te uredbe se izvajajo naslednje intervencije razvoja podeželja:

1. kmetijsko-okoljska-podnebna plačila (v nadaljnjem besedilu: intervencije KOPOP), ki se delijo na intervencijo:
2. kmetijsko-okoljska-podnebna plačila – podnebne spremembe (v nadaljnjem besedilu: intervencija KOPOP\_PS);
3. kmetijsko-okoljska-podnebna plačila – naravni viri (v nadaljnjem besedilu: intervencija KOPOP\_NV);
4. kmetijsko-okoljska-podnebna plačila – biotska raznovrstnost in krajina (v nadaljnjem besedilu: intervencija KOPOP\_BK);
5. ekološko kmetovanje (v nadaljnjem besedilu: intervencija EK);
6. ekološko čebelarjenje (v nadaljnjem besedilu: intervencija EKČ);
7. habitatni tipi in vrste na območjih Natura 2000 (v nadaljnjem besedilu: intervencija HTV);
8. lokalne pasme in sorte (v nadaljnjem besedilu: intervencija LOPS);
9. biotično varstvo rastlin (v nadaljnjem besedilu: intervencija BVR);
10. plačilo za naravne ali druge omejitve (v nadaljnjem besedilu: intervencija OMD).

(2) Intervencija KOPOP\_PS vključuje tri operacije, ki se izvajajo po upravljavski shemi, in so:

1. PS.1 Izboljšanje kakovosti krme in načrtno krmljenje goved (v nadaljnjem besedilu: operacija PS\_GOV);
2. PS.2 Krmljenje z zmanjšano količino dušika pri prašičih pitancih (v nadaljnjem besedilu: operacija PS\_PRAP);
3. PS.3 Izboljšanje kakovosti krme in načrtno krmljenje ovc in koz (v nadaljnjem besedilu: operacija PS\_DROB).

(3) Intervencija KOPOP\_NV vključuje 13 operacij, ki se izvajajo po upravljavski shemi, in so:

1. NV.1 Vodni viri (v nadaljnjem besedilu: operacija VOD);
2. NV.2 Ohranjanje kolobarja (v nadaljnjem besedilu: operacija KOL);
3. NV.3 Integrirana pridelava poljščin (v nadaljnjem besedilu: operacija IPP);
4. NV.4 Integrirana pridelava zelenjave (v nadaljnjem besedilu: operacija IPZ);
5. NV.5 Integrirana pridelava hmelja (v nadaljnjem besedilu: operacija IPH);
6. NV.6 Integrirana pridelava sadja in oljk (v nadaljnjem besedilu: operacija IPSO);
7. NV.7 Integrirana pridelava grozdja (v nadaljnjem besedilu: operacija IPG);
8. NV.8 Uporaba biotehniških metod za obvladovanje škodljivih organizmov v trajnih nasadih (v nadaljnjem besedilu: operacija BIOTM\_TNS);
9. NV.9 Opustitev uporabe herbicidov v vinogradih (v nadaljnjem besedilu: operacija VIN\_HERB);
10. NV.10 Opustitev uporabe insekticidov v vinogradih (v nadaljnjem besedilu: operacija VIN\_INSK);
11. NV.11 Precizno gnojenje in škropljenje (v nadaljnjem besedilu: operacija PGS);
12. NV.12 Senena prireja (v nadaljnjem besedilu: operacija SENENA);
13. NV.13 Varovalni pasovi ob vodotokih (v nadaljnjem besedilu: operacija PAS\_VOD).

(4) Operacija KOL se izvaja v treh stopnjah zahtevnosti:

1. stopnja I (v nadaljnjem besedilu: KOL\_1);
2. stopnja II (v nadaljnjem besedilu: KOL\_2);
3. stopnja III (v nadaljnjem besedilu: KOL\_3).

(5) Intervencija KOPOP\_BK vključuje:

1. 13 operacij, ki se izvajajo po upravljavski shemi, in so:
2. BK.1 Posebni traviščni habitati (v nadaljnjem besedilu: operacija HAB),
3. BK.2 Traviščni habitati metuljev (v nadaljnjem besedilu: operacija MET),
4. BK.3 Steljniki (v nadaljnjem besedilu: operacija STE),

č) BK.4 Mokrotni traviščni habitati (v nadaljnjem besedilu: operacija HABM),

1. BK.5 Ohranjanje mokrišč in barij (v nadaljnjem besedilu: operacija MOKR\_BAR),
2. BK.6 Suhi kraški travniki in pašniki (v nadaljnjem besedilu: operacija SUHI\_KTP),
3. BK.7 Visokodebelni travniški sadovnjaki (v nadaljnjem besedilu: operacija VTSA),
4. BK.8 Strmi travniki (v nadaljnjem besedilu: operacija S50),
5. BK.9 Grbinasti travniki (v nadaljnjem besedilu: operacija GRB),
6. BK.10 Ohranjanje mejic (v nadaljnjem besedilu: operacija MEJ),
7. BK.11 Obvladovanje invazivnih tujerodnih rastlinskih vrst (v nadaljnjem besedilu: operacija ITRV),
8. BK.12 Sobivanje z velikimi zvermi (v nadaljnjem besedilu: operacija ZVE);
9. BK.13 Planinska paša (v nadaljnjem besedilu: operacija PP);
10. eno operacijo, ki se izvaja po upravljavsko-rezultatski shemi, in je BK.14 Habitati ptic vlažnih ekstenzivnih travnikov (v nadaljnjem besedilu: operacija VTR);
11. eno operacijo, ki se izvaja po rezultatski shemi, in je BK.15 Ohranjanje suhih travišč (v nadaljnjem besedilu: operacija SUHA\_TRAV).

(6) Operacija HAB se izvaja v dveh stopnjah zahtevnosti:

* 1. stopnja I (v nadaljnjem besedilu: HAB\_1);
  2. stopnja II (v nadaljnjem besedilu: HAB\_2).

(7) Operacija MET se izvaja v dveh stopnjah zahtevnosti:

* 1. stopnja I (v nadaljnjem besedilu: MET\_1);
  2. stopnja II (v nadaljnjem besedilu: MET\_2).

(8) Operacija STE se izvaja v dveh stopnjah zahtevnosti:

* 1. stopnja I (v nadaljnjem besedilu: STE\_1);
  2. stopnja II (v nadaljnjem besedilu: STE\_2).

(9) Operacija HABM se izvaja v dveh stopnjah zahtevnosti:

* 1. stopnja I (v nadaljnjem besedilu: HABM\_1);
  2. stopnja II (v nadaljnjem besedilu: HABM\_2).

(10) Operacija VTR vključuje upravljavski in rezultatski del. Upravljavski del operacije VTR se izvaja v dveh stopnjah zahtevnosti:

* 1. stopnja I (v nadaljnjem besedilu: upravljavski VTR\_1);
  2. stopnja II (v nadaljnjem besedilu: upravljavski VTR\_2).

(11) Operacija ZVE vključuje tri načine varovanja črede pred napadi velikih zveri, in sicer varovanje:

1. z elektroograjami in elektromrežami (v nadaljnjem besedilu: ZVE\_OGRM);
2. s pastirjem (v nadaljnjem besedilu: ZVE\_PAST);
3. s pastirskimi psi (v nadaljnjem besedilu: ZVE\_PSI).

(12) Operacija PP vključuje planinsko pašo:

1. po čredinkah (v nadaljnjem besedili: PP\_CRED);
2. s pastirjem (v nadaljnjem besedilu: PP\_PAST).

(13) Intervencija EK vključuje dve operaciji, ki sta:

1. izvajanje praks ekološkega kmetovanja (v nadaljnjem besedilu: IEK);
2. preusmeritev v prakse ekološkega kmetovanja (v nadaljnjem besedilu: PEK).

(14) Intervencija EK vključuje dve operaciji, ki sta:

1. izvajanje praks ekološkega čebelarjenja;
2. preusmeritev v prakse ekološkega čebelarjenja.

(15) Intervencija HTV vključuje dve operaciji, ki se izvajata po upravljavski shemi, in sta:

1. HTV.1 Negnojeni travniki na območjih Natura 2000 (v nadaljnjem besedilu: operacija NGTR), ki vključuje upravljavski in rezultatski del. Upravljavski del operacije NGTR se izvaja v dveh stopnjah zahtevnosti:
2. stopnja I (v nadaljnjem besedilu: upravljavski NGTR\_1),
3. stopnja II (v nadaljnjem besedilu: upravljavski NGTR\_2) z dvema datumoma košnje:

* 30. junija tekočega leta (v nadaljnjem besedilu: upravljavski NGTR\_2\_30\_6),
* 10. julija tekočega leta za travnike, na katerih kosec v tekočem letu ne bo prisoten, ali od 1. avgusta tekočega leta za travnike, na katerih se bo prisotnost kosca v tekočem letu potrdila z vsakoletnim monitoringom ptic (v nadaljnjem besedilu: upravljavski NGTR\_2\_10\_7);

1. HTV.2 Gorički travniki (v nadaljnjem besedilu: operacija GORTR).

(16) Intervencija LOPS vključuje dve operaciji, ki se izvajata po upravljavski shemi, in sta:

1. LO.1 Lokalne pasme (v nadaljnjem besedilu: operacija: PAS);
2. LO.2 Lokalne sorte (v nadaljnjem besedilu: operacija: SOR).

4. člen

(upravičenec)

(1) Upravičenec za pridobitev plačil za intervencije razvoja podeželja je nosilec KMG, ki izpolnjuje pogoje iz te uredbe.

(2) Upravičenec za pridobitev plačil za intervencijo OMD mora biti aktiven kmet.

(3) Za KMG vlaga zahtevke za plačilo za intervencije razvoja podeželja nosilec KMG.

5. člen

(sredstva)

(1) Intervencije iz:

1. 1. do 6. točke prvega odstavka 3. člena te uredbe se financirajo s sredstvi proračuna Republike Slovenije v višini 29,80 % in s sredstvi Evropskega kmetijskega sklada za razvoj podeželja v višini do 70,20 %;
2. 7. točke prvega odstavka 3. člena te uredbe se financirajo s sredstvi proračuna Republike Slovenije v višini 62,45 % in s sredstvi Evropskega kmetijskega sklada za razvoj podeželja v višini 37,55 %;

(2) Za intervencije razvoja podeželja je skupno namenjenih do 499.951.668,85 eura, od katerih se namenja do:

1. 5.110.858,23 eura za intervencijo KOPOP\_PS;
2. 115.639.143,00 eura za intervencijo KOPOP\_NV;
3. 36.919.722,20 eura za intervencijo KOPOP\_BK;
4. 91.999.546,58 eura za intervencijo EK;
5. 1.499.888,00 eura za intervencijo EKČ;
6. 4.723.998,00 eura za intervencijo HTV;
7. 16.527.080,00 eura za intervencijo LOPS;
8. 8.000.000,00 eura za intervencijo BVR;
9. 234.405.804,84 eura intervencijo OMD.

(3) Skupna sredstva iz napovednega stavka prejšnjega odstavka ne smejo biti presežena.

(4) Plačila za izvajanje intervencij razvoja podeželja se za zahtevke za intervencije razvoja podeželja, vložene v tekočem letu vložitve zahtevkov, izvršijo v skladu z drugim odstavkom 44. člena Uredbe 2021/2116/EU.

(5) Sredstva, zagotovljena v tekočem proračunskem letu, se namenijo za plačilo odobrenih zahtevkov za intervencije razvoja podeželja in plačilo pritožb za te intervencije, ki jim je bilo ugodeno.

(6) Če se sredstva, namenjena za posamezne intervencije razvoja podeželja, v tekočem letu ne porabijo v celoti, se sredstva med temi intervencijami za tekoče leto lahko prerazporedijo.

(7) Neporabljena sredstva iz drugega odstavka tega člena se lahko prenašajo do konca programskega obdobja do skupne višine sredstev, namenjenih intervencijam razvoja podeželja za programsko obdobje 2023–2027.

II. poglavje

INTERVENCIJE KOPOP

1. oddelek

SPLOŠNE DOLOČBE

6. člen

(namen intervencij KOPOP)

Intervencije KOPOP podpirajo kmetijstvo v njegovi okoljski funkciji in so namenjene spodbujanju nadstandardnih sonaravnih kmetijskih praks, ki so usmerjene v okviru intervencije:

* + - 1. KOPOP\_PS v blaženje in prilagajanje kmetovanja podnebnim spremembam;
      2. KOPOP\_NV v ustrezno gospodarjenje z vodami in upravljanje s tlemi ter zmanjševanje negativnih vplivov kmetovanja na zrak;
      3. KOPOP\_BK v ohranjanje biotske raznovrstnosti in krajine.

7. člen

(vstopi v intervencije KOPOP)

(1) V operacije intervencij KOPOP\_PS in KOPOP\_BK je mogoče vstopiti v letih 2024 in 2025.

(2) Ne glede na prejšnji odstavek je v operaciji SUHA\_TRAV in ITRV intervencije KOPOP\_BK na območjih iz evidence iz 28. točke prvega odstavka 15. člena te uredbe mogoče vstopiti v letu 2025.

(3) V okviru intervencije KOPOP\_NV je mogoče vstopiti v operacije:

* + - 1. KOL\_1, KOL\_2, KOL\_3, IPP, IPZ, IPH, IPSO, IPG, BIOTM\_TNS, VIN\_HERB in VIN\_INSK v letu 2024;
      2. PAS\_VOD v letih 2024 in 2025.

8. člen

(trajanje obveznosti intervencij KOPOP)

(1) Obveznost izvajanja intervencij KOPOP traja pri vstopu v letu:

* + - 1. 2024 pet let;
      2. 2025 štiri leta.

(2) Odstopanja od obveznosti iz prejšnjega odstavka so dovoljena le v primerih:

1. višje sile ali izjemnih okoliščin, kot to določa zakon, ki ureja kmetijstvo, ter 3. člen Uredbe 2021/2116/EU in je opredeljeno v Prilogi 1, ki je sestavni del te uredbe;
2. ko se pri intervenciji KOPOP\_PS vse rejne živali, na katere se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala;
3. ko se pri intervencijah KOPOP\_NV in KOPOP\_BK celotno zemljišče oziroma del zemljišča, na katero se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu zemljišču, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala.

(3) Določbe iz 2. in 3. točke prejšnjega odstavka se uporabljajo tudi v primeru, če se prenos opravi znotraj KMG.

(4) Obveznost izvajanja intervencij KOPOP traja celotno koledarsko leto.

(5) Če upravičenec med trajanjem obveznosti izvajanja intervencij KOPOP iz prvega odstavka tega člena vstopi v intervencijo EK, obveznost izvajanja operacij intervencij KOPOP, pri katerih kombinacija med operacijami intervencij KOPOP in EK ni dovoljena, preneha brez dolžnosti vračila že prejetih sredstev za izvajanje teh operacij.

9. člen

(prenos obveznosti na drugega nosilca KMG)

(1) Nosilec KMG, ki je v predhodnem letu uveljavljal zahtevke za intervencijo:

1. KOPOP\_PS za rejne živali, v tekočem letu pa s temi živalmi to intervencijo izvaja drug nosilec KMG, mora obvezno sporočiti podatke o številu teh živalih na obrazcu, na katerem se sporoča zmanjšanje ali prenos površin, živali oziroma obveznosti, vključenih v intervencije plačil za okoljske in podnebne obveznosti v predhodnem letu, za tekoče leto iz uredbe za izvajanje intervencij za tekoče leto (v nadaljnjem besedilu: obrazec zmanjšanja ali prenosa površin, živali oziroma obveznosti);
2. KOPOP\_NV ali KOPOP\_BK na določenih površinah KMG, v tekočem letu pa na teh površinah to intervencijo izvaja drug nosilec KMG, mora obvezno sporočiti podatke o teh površinah na obrazcu zmanjšanja ali prenosa površin, živali oziroma obveznosti.

(2) Če zaradi prenosa dela površin iz 2. točke prejšnjega odstavka, površina, na kateri se na KMG prenosnika še naprej izvaja intervencija KOPOP\_NV ali intervencija KOPOP\_BK, na tem KMG ne dosega velikosti iz 10. člena te uredbe, obveznost izvajanja teh intervencij na KMG prenosnika preneha brez dolžnosti vračila že prejetih sredstev za njihovo izvajanje.

(3) Če zaradi prenosa dela površin iz 2. točke drugega odstavka prejšnjega člena, zmanjšanje površine, na kateri se na KMG prenosnika še naprej izvaja intervencija KOPOP\_NV ali intervencija KOPOP\_BK, na tem KMG presega dovoljeno zmanjšanje površin iz prvega odstavka 11. člena te uredbe, se to za KMG prenosnika ne šteje kot kršitev.

10. člen

(velikost površine)

Najmanjša površina kmetijske parcele za izvajanje posamezne operacije intervencij KOPOP\_NV in KOPOP\_BK je 0,1 ha, na KMG pa mora biti v posamezno operacijo intervencij KOPOP\_NV in KOPOP\_BK vključenih najmanj 0,3 ha kmetijskih površin, razen če za posamezne operacije teh intervencij s to uredbo ni določeno drugače.

11. člen

(zmanjšanje površin, vključenih v obveznost)

(1) V obdobju trajanja obveznosti iz prvega odstavka 8. člena te uredbe se skupna velikost površin lahko zmanjša za največ 10 % glede na vstopno površino, razen v primeru višje sile ali izjemnih okoliščin iz Priloge 1 te uredbe.

(2) Ob sočasni vključitvi v operaciji IPP in IPZ se pri izračunu dovoljenega zmanjšanja površin iz prejšnjega odstavka upoštevajo skupaj površine pod poljščinami in zelenjadnicami.

12. člen

(povečanje površin, vključenih v obveznost)

(1) V obdobju trajanja obveznosti iz prvega odstavka 8. člena te uredbe se skupna velikost površin KMG lahko poveča. Zaradi povečanja površin KMG se obstoječa obveznost razširi, pri čemer se upošteva čas trajanja obstoječe obveznosti. Enako velja, kadar se v okviru KMG poveča površina, za katero je prevzeta obveznost.

(2) Ne glede na prvi odstavek tega člena povečanje površin, vključenih v operacijo ITRV, ni mogoče.

(3) Ne glede na skupno velikost povečanja površin se obveznost iz prvega leta obveznosti nadaljuje, upravičenec pa je upravičen do plačila za celotno povečanje velikosti površin, ki vključuje obstoječe in povečane površine.

13. člen

(zamenjave)

(1) Med trajanjem obveznosti intervencij KOPOP medsebojna zamenjava teh intervencij ni dovoljena.

(2) Med trajanjem obveznosti intervencij KOPOP zamenjava operacij znotraj intervencij KOPOP in operacij med intervencijami KOPOP ni dovoljena.

(3) Ne glede na prejšnji odstavek se v tekočem letu na površini GERK, ki je bila v predhodnem letu vključena v operacijo:

1. IPP, ta operacija lahko zamenja z operacijo IPZ in v primeru pridelave jagod z operacijo IPSO;
2. IPZ, ta operacija lahko zamenja z operacijo IPP in pri pridelavi jagod z operacijo IPSO;
3. IPSO s pridelavo jagod, ta operacija lahko zamenja z operacijo IPP oziroma IPZ;
4. IPH, ta operacija lahko za hmeljišča v premeni zamenja z operacijama IPP in IPZ ter v primeru pridelave jagod z operacijo IPSO;
5. HAB, MET, STE, HABM, VTR ali SUHA\_TRAV, posamezna operacija lahko zamenja z operacijo ITRV, če je v tekočem letu pri posamezni operaciji več kot 30 % te površine prerasle z invazivnimi tujerodnimi rastlinskimi vrstami kljub izvedbi predpisanih zahtev za njihovo odstranjevanje oziroma omejevanje njihovega širjenja v predhodnem letu.

(4) Če se v primeru zamenjave operacije IPH iz 4. točke prejšnjega odstavka premena v hmeljiščih zaključi še v obdobju trajanja obveznosti iz prvega odstavka 8. člena te uredbe, se mora na površini GERK, na kateri je prišlo do zamenjave, do zaključka prevzete obveznosti izvajati operacija IPH.

(5) Obveznost izvajanja operacij intervencije KOPOP\_NV se lahko zamenja z intervencijo EK v katerem koli letu trajanja obveznosti. Upravičenec za preostanek trajanja obveznosti izvaja intervencijo EK.

14. člen

(analiza tal in gnojilni načrt)

(1) Analizo tal in gnojilni načrt je treba imeti izdelana za vse GERK, ki so vključeni v intervenciji KOPOP\_NV in KOPOP\_BK, in na katerih se bodo uporabljala mineralna gnojila. Če se bodo uporabljala le organska gnojila, je treba voditi evidenco o uporabi organskih in mineralnih gnojil, analiza tal in gnojilni načrt pa nista potrebna. Upravičenec mora imeti izdelano analizo tal za naslednje parametre: pH, P, K in organska snov. Za trajno travinje analiza tal na organsko snov ni potrebna. Gnojilni načrt je petleten.

(2) Ne glede na prejšnji odstavek analize tal in gnojilnega načrta ni treba izdelati upravičencu, ki se:

1. vključi le v izvajanje operacij PS\_GOV, PS\_PRAP in PS\_DROB, HAB, MET, STE, HABM, MOKR\_BAR, SUHI\_KTP, VTSA, S50, GRB, MEJ, ITRV, VTR in SUHA\_TRAV;
2. hkrati vključi v dve ali več operacij iz prejšnje točke.

(3) Gnojilni načrt iz prvega odstavka tega člena se izdela na podlagi veljavne analize tal. Veljavnost analize tal je pet let.

(4) Gnojilne načrte upravičenec hrani na KMG.

(5) Ne glede na prvi in tretji odstavek tega člena se analiza tal in gnojilni načrt za operacije IPP, IPZ, IPH, IPSO in IPG izdelata v skladu s tehnološkimi navodili za te operacije iz pravilnika, ki ureja integrirano pridelavo poljščin, zelenjave, hmelja sadja in oljk ter grozdja (v nadaljnjem besedilu: pravilnik o integrirani pridelavi).

(6) Upravičenec mora imeti izdelano analizo tal in gnojilni načrt iz prvega odstavka tega člena najpozneje do poteka roka za oddajo zbirne vloge za tekoče leto iz uredbe za izvajanje intervencij za tekoče leto.

(7) Agencija Republike Slovenije za kmetijske trge in razvoj podeželja (v nadaljnjem besedilu: agencija) podatke o izdelanih analizah tal prevzame iz zbirke podatkov o emisijah in odvzemih toplogrednih plinov v kmetijstvu in spremljanju stanja kmetijskih tal ter podatkov emisij toplogrednih plinov, amonijaka in drugih onesnaževal zraka v kmetijstvu, določene z zakonom, ki ureja kmetijstvo (v nadaljnjem besedilu: evidenca analiz tal), en dan po poteku roka za oddajo zbirne vloge za tekoče leto iz uredbe za izvajanje intervencij za tekoče leto.

(8) Agencija v skladu z uredbo za izvajanje intervencij za tekoče leto preverja izpolnjevanje zahteve glede izdelanih:

1. analiz tal z upravnim pregledom prek evidence iz prejšnjega odstavka in s pregledom na kraju samem;
2. gnojilnih načrtov s pregledom na kraju samem.

(9) Ne glede na prejšnji odstavek agencija ne preverja skladnosti izdelanih analiz tal in gnojilnih načrtov za operacije IPP, IPZ, IPH, IPSO in IPG s tehnološkimi navodili iz petega odstavka tega člena.

15. člen

(grafične evidence)

(1) Za izvajanje upravnih pregledov intervencij KOPOP se v digitalni grafični obliki v skladu z uredbo za izvajanje intervencij za tekoče leto uporabljajo:

1. evidenca prispevnih območij vodnih teles površinskih voda, kjer je glede na podatke državnega monitoringa stanja voda za obdobje 2014–2019 ugotovljeno zmerno ali slabo ekološko stanje površinskih voda glede na obremenitve s hranili (v nadaljnjem besedilu: evidenca VT\_POV\_HRA);
2. evidenca prispevnih območij vodnih teles površinskih voda, kjer je glede na podatke državnega monitoringa stanja voda za obdobje 2014–2019 ugotovljeno zmerno ekološko stanje zaradi preseganja okoljskih standardov kakovosti za fitofarmacevtska sredstva (v nadaljnjem besedilu: evidenca VT\_POV\_FFS);
3. evidenca prispevnih območij vodnih teles podzemnih voda, kjer je glede na podatke državnega monitoringa stanja voda za obdobje 2014–2019 ugotovljeno slabo kemijsko stanje zaradi preseganja okoljskega standarda kakovosti za nitrat (v nadaljnjem besedilu: evidenca VT\_POD\_NIT);
4. evidenca območij voda I. reda Ledave in Ščavnice, kjer je glede na podatke državnega monitoringa stanja voda za obdobje 2014–2019 ugotovljeno zmerno ekološko stanje zaradi preseganja okoljskih standardov kakovosti za fitofarmacevtska sredstva (v nadaljnjem besedilu: evidenca VT\_LESA\_FFS);
5. evidenca najožjih vodovarstvenih območij (v nadaljnjem besedilu: evidenca VVO\_I);
6. evidenca območij posebnih traviščnih habitatov, ki vključuje območje Slovenska Istra (v nadaljnjem besedilu: evidenca HAB\_20\_05);
7. evidenca območij posebnih traviščnih habitatov, ki vključuje območja Bela krajina, Boč – Haloze – Donačka gora, Boletina – velikonočnica, Črete, Dobličica, Dobrava – Jovsi, Drava, Dravinja s pritoki, Goričko, Goriška brda, Haloze – vinorodne, Kożbana, Krakovski gozd – Šentjernejsko polje, Kras 1, Lahinja, Ličenca pri Poljčanah, Marindol, Mirna, Mura, Nanoščica, Osrednje Slovenske gorice, Pregara – travišča, Reka, Soča z Volarjo, Stobe – Breg, Trnovski gozd – Nanos 1, Trnovski gozd – Nanos 2, Vejar, Vrbina in Vrhoveljska planina (v nadaljnjem besedilu: evidenca HAB\_30\_05);
8. evidenca območij posebnih traviščnih habitatov, ki vključuje območja Belški potok, Češeniške gmajne z Rovščico, Črna dolina pri Grosuplju, Črni potok, Grad Brdo – Preddvor, Huda luknja, Kočevsko, Kozjansko, Ljubljansko barje, Mišja dolina, Notranjski trikotnik 1, Polhograjsko hribovje, Radensko polje – Viršnica, Rašica, Ribniška dolina, Rinża, Sava Medvode – Kresnice, Šmarna gora, Vitanje – Oplotnica, Vzhodni Kozjak in Zadnje struge pri Suhadolah (v nadaljnjem besedilu: evidenca HAB\_10\_06);
9. evidenca območij posebnih traviščnih habitatov, ki vključuje območja Banjšice, Bloščica, Bohinjska Bistrica in Jereka, Bohor, Čemšeniška planina, Gorjanci – Radoha, Kras 2, Krimsko hribovje – Menišija, Kum, Menina, Mrzlica, Notranjski trikotnik 2, Notranjski trikotnik 3, Razbor, Trnovski gozd – Nanos 3 in Zahodni Kozjak (v nadaljnjem besedilu: evidenca HAB\_20\_06);
10. evidenca območij posebnih traviščnih habitatov, ki vključuje območja Breginjski Stol, Julijske Alpe, Kamniško – Savinjske Alpe, Karavanke, Pohorje in Ratitovec (v nadaljnjem besedilu: evidenca HAB\_30\_06);
11. evidenca območij traviščnih habitatov metuljev, ki vključuje območje Ljubljanskega barja (v nadaljnjem besedilu: evidenca MET\_15\_6\_1\_9);
12. evidenca območij traviščnih habitatov metuljev, ki vključuje območja traviščnih habitatov metuljev, ki niso območja iz prejšnje točke (v nadaljnjem besedilu: evidenca MET\_15\_6\_15\_9);
13. evidenca območij steljnikov (v nadaljnjem besedilu: evidenca STE);
14. evidenca območij mokrotnih traviščnih habitatov, ki vključuje območja Bled – Podhom, Bloščica, Bohinjska Bistrica in Jereka, Črna dolina pri Grosuplju, Dolenja vas pri Ribnici, Huda luknja, Kobariško blato, Krimsko hribovje – Menišija, Lahinja, Mišja dolina, Notranjski trikotnik, Radensko polje – Viršnica, Rašica, Razbor, Ribniška dolina, Šmarna gora, Trnovski gozd – Nanos, Vzhodni Kozjak, Zelenci in Žejna dolina (v nadaljnjem besedilu: evidenca HABM\_30\_06);
15. evidenca območij mokrišč in barij (v nadaljnjem besedilu: evidenca MOBA);
16. evidenca območij suhih kraških travnikov in pašnikov (v nadaljnjem besedilu: evidenca KRAS\_20\_5);
17. evidenca območij suhih kraških travnikov in pašnikov (v nadaljnjem besedilu: evidenca KRAS\_30\_5);
18. evidenca območij suhih kraških travnikov in pašnikov (v nadaljnjem besedilu: evidenca KRAS\_10\_6);
19. evidenca območij suhih kraških travnikov in pašnikov (v nadaljnjem besedilu: evidenca KRAS\_20\_6);
20. evidenca strmin – S50 (v nadaljnjem besedilu: evidenca S50);
21. evidenca območij grbinastih travnikov (v nadaljnjem besedilu: evidenca GRB);
22. evidenca krajinskih značilnosti za pogojenost in ukrepe kmetijske politike (v nadaljnjem besedilu: evidenca EKRZ);
23. evidenca območij pojavljanja medveda (v nadaljnjem besedilu: evidenca MEDO);
24. evidenca območja pojavljanja volka (v nadaljnjem besedilu: evidenca VOLK);
25. evidenca območij pojavljanja risa (v nadaljnjem besedilu: evidenca RIS);
26. evidenca območij pojavljanja ptic vlažnih ekstenzivnih travnikov (v nadaljnjem besedilu: evidenca VTR);
27. evidenca monitoringa kosca (v nadaljnjem besedilu: evidenca VTR\_KOSEC);
28. evidenca območij suhih travišč (v nadaljnjem besedilu: evidenca SUHT).

(2) Evidence iz 1. do 4. točke prejšnjega odstavka Ministrstvu za kmetijstvo, gozdarstvo in prehrano (v nadaljnjem besedilu: ministrstvo) pošlje Agencija Republike Slovenije za okolje.

(3) Evidenco iz 5. točke prvega odstavka tega člena ministrstvu pošlje Direkcija Republike Slovenije za vode.

(4) Evidenca strmin iz 20. točke prvega odstavka tega člena vsebuje podatke o površinah z nagibom 50 % ali več, ki se izračunajo na podlagi podatkov, ki so osnova za izračun nagiba GERK v skladu s pravilnikom RKG. Podatki o površinah z nagibom 50 % ali več za posamezen GERK se pridobijo z grafičnim presekom evidence strmin in GERK.

(5) Evidence iz 6. do 19., 21. ter 26. in 28. točke prvega odstavka tega člena ministrstvu pošlje Zavod Republike Slovenije za varstvo narave (v nadaljnjem besedilu: ZRSVN).

(6) Evidenco iz 22. točke prvega odstavka tega člena pripravi ministrstvo.

(7) Evidence iz 23. do 25. točke prvega odstavka tega člena ministrstvu pošlje Zavod za gozdove Slovenije.

(8) Evidenco iz 27. točke prvega odstavka tega člena pripravi izvajalec monitoringa kosca, ki poteka v okviru vsakoletnega monitoringa populacij izbranih ciljnih vrst ptic na območjih Natura 2000 (v nadaljnjem besedilu: monitoring ptic).

(9) Pri navajanju površin sloja iz evidenc iz 1. do 4. točke prvega odstavka tega člena se prikazuje celotna upravičena površina GERK, če vsaj 10 arov GERK leži v enem izmed območij iz teh evidenc.

(10) Pri navajanju površin sloja iz evidence iz 5. točke prvega odstavka tega člena se prikazuje dejanska površina v sloju oziroma površina preseka, pri čemer mora biti površina preseka med GERK in tem slojem vsaj 1 ar.

(11) Za vsak GERK se preveri, ali leži na območju iz evidenc iz 6. do 10. in 14. točke prvega odstavka tega člena s površino vsaj 10 arov. Če ta GERK glede na datum leži na dveh ali več različnih območjih iz evidenc iz 6. do 10. in 14. točke prvega odstavka tega člena, se za ves GERK upošteva, da leži na območju iz evidence, ki se nanaša na poznejši datum. Pri navajanju površin sloja iz evidenc iz 6. do 19., 21., 23. do 25. in 28. točke prvega odstavka tega člena se prikazuje celotna upravičena površina GERK, če vsaj 10 arov GERK leži na enem izmed območij iz teh evidenc.

(12) Če se evidence iz 6. do 12. točke prvega odstavka tega člena prekrivajo, se upravičenec ob oddaji zbirne vloge v letu vstopa v intervencijo KOPOP\_BK odloči, ali bo z GERK ali delom GERK, ki leži na območju iz teh evidenc, vstopil v operacijo HAB ali v operacijo MET.

(13) Če se evidence iz 11., 12. in 26. točke prvega odstavka tega člena prekrivajo, se upravičenec ob oddaji zbirne vloge v letu vstopa v intervencijo KOPOP\_BK odloči, ali bo z GERK ali delom GERK, ki leži na območju iz teh evidenc, vstopil v operacijo MET ali v operacijo VTR.

(14) Evidence iz 1. do 26. točke in 28. točke prvega odstavka tega člena agenciji pošlje ministrstvo.

(15) Evidenco iz 27. točke prvega odstavka tega člena agenciji pošlje izvajalec monitoringa ptic najpozneje do 20. junija tekočega leta.

(16) Vpogled v evidence iz prvega odstavka tega člena je mogoč na javnem spletnem pregledovalniku grafičnih podatkov ministrstva, dostopnem na spletni strani http://rkg.gov.si/GERK/WebViewer/.

2. oddelek

POGOJI UPRAVIČENOSTI

16. člen

(pogoji upravičenosti)

(1) Upravičenec mora pri izvajanju intervencij KOPOP izpolnjevati naslednje pogoje upravičenosti:

1. KMG mora biti vpisano v register kmetijskih gospodarstev v skladu s pravilnikom RKG;
2. imeti najmanj 1 ha kmetijskih površin na KMG iz tretjega odstavka 4. člena Uredbe 2021/2115/EU, pri čemer se upoštevajo tudi GERK, manjši od 0,1 ha, ne pa tudi površine s krajinskimi značilnostmi;
3. opraviti program usposabljanja v obsegu najmanj 15 ur v obdobju trajanja obveznosti iz 1. točke prvega odstavka 8. člena te uredbe, pri čemer mora v prvih treh letih trajanja te obveznosti opraviti program usposabljanja v obsegu najmanj devet ur;
4. opraviti program usposabljanja v obsegu najmanj 12 ur v obdobju trajanja obveznosti iz 2. točke prvega odstavka 8. člena te uredbe, pri čemer mora v prvih treh letih trajanja te obveznosti opraviti program usposabljanja v obsegu najmanj devet ur;
5. pri operacijah VOD in PAS\_VOD ter intervenciji KOPOP\_BK na celotnem KMG upoštevati prepoved uporabe blata iz komunalnih čistilnih naprav iz uredbe, ki ureja uporabo blata iz komunalnih čistilnih naprav v kmetijstvu ter prepoved uporabe digestata in komposta, razen digestata in komposta, izdelanega na KMG, ter digestata in komposta, ki je izgubil status odpadka in postal proizvod v skladu z uredbo, ki ureja predelavo biološko razgradljivih odpadkov in uporabo komposta ali digestata, ki se uporablja za biološko razgradljive odpadke, in je bil izdelan pri podjetjih, s katerimi zadevni KMG tvori povezana podjetja;
6. ves čas trajanja obveznosti iz prvega odstavka 8. člena te uredbe voditi evidence o delovnih opravilih, ki se izvajajo pri operacijah intervencij KOPOP.

(2) Šteje se, da je pogoj iz 3. in 4. točke prejšnjega odstavka izpolnjen, če je za KMG usposabljanje opravljeno v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027.

(3) Če usposabljanje iz prejšnjega odstavka opravi udeleženec, ki je samostojni podjetnik posameznik ali je zaposlen pri pravni ali fizični osebi, ki je registrirana za opravljanje kmetijske dejavnosti, ali član pašne ali agrarne skupnosti, se to usposabljanje šteje kot opravljena obveznost tudi za KMG, kjer je udeleženec usposabljanja nosilec KMG ali član kmetije.

(4) Agencija podatke za opravljeno usposabljanje iz drugega in tretjega odstavka tega člena iz evidence o izobraževanju in usposabljanju za potrebe kmetijstva in razvoja podeželja, določene z zakonom, ki ureja kmetijstvo (v nadaljnjem besedilu: evidenca izobraževanja), prevzame v skladu z uredbo, ki ureja intervencije izmenjave znanj in prenosa informacij iz SN SKP 2023–2027.

(5) Ne glede na 4. točko prvega odstavka tega člena mora upravičenec pri izvajanju operacije SUHA\_TRAV v prvem letu trajanja obveznosti iz prvega odstavka 8. člena te uredbe opraviti program usposabljanja v obsegu najmanj štirih ur.

(6) Kot izpolnjevanje zahteve iz prejšnjega odstavka se šteje, če je za KMG usposabljanje opravljeno v skladu z uredbo, ki ureja intervencije izmenjave znanj in prenosa informacij iz SN SKP 2023–2027.

(7) Ne glede na prejšnji odstavek se za leto 2025 šteje, da je zahteva iz petega odstavka tega člena izpolnjena tudi, če je upravičenec program usposabljanja v obsegu najmanj dveh ur opravil do 20. decembra 2024 v okviru EIP projekta Kmetovanje za ohranjanje vrstno pestrih travišč s prenosom znanja na kmeta iz 5. javnega razpisa za podukrep 16.5 Podpora za skupno ukrepanje za blažitev podnebnih sprememb ali prilagajanje nanje ter za skupne pristope k okoljskim projektom in stalnim okoljskim praksam za projekte EIP (Uradni list RS, št. 167/21).

(8) Če usposabljanje iz petega, šestega in sedmega odstavka tega člena opravi udeleženec, ki je samostojni podjetnik posameznik ali je zaposlen pri pravni ali fizični osebi, ki je registrirana za opravljanje kmetijske dejavnosti, ali član pašne ali agrarne skupnosti, se to usposabljanje šteje kot opravljena obveznost tudi za KMG, kjer je udeleženec usposabljanja nosilec KMG ali član kmetije.

(9) Agencija podatke za opravljeno usposabljanje petega, šestega, sedmega in osmega odstavka tega člena iz evidence izobraževanja prevzame v skladu z uredbo, ki ureja intervencije izmenjave znanj in prenosa informacij iz SN SKP 2023–2027.

(10) Pri prenosu obveznosti intervencij KOPOP iz 2. in 3. točke drugega odstavka 8. člena te uredbe mora prevzemnik v preostalem času trajanja prevzete obveznosti opraviti program usposabljanja iz 3. in 4. točke prvega odstavka tega člena:

1. v celotnem obsegu števila ur, če:
2. je ob prevzemu obveznosti že vključen v intervencije KOPOP, vendar v prvih treh letih trajanja obveznosti še ni opravil programa usposabljanja iz 3. ali 4. točke prvega odstavka tega člena, ali
3. v intervencije KOPOP do prevzema obveznosti še ni bil vključen ne glede na to, če je prenosnik program usposabljanja iz 3. ali 4. točke prvega odstavka tega člena že opravil v celoti ali deloma;
4. za manjkajoče število ur od zahtevanih 15 ur usposabljanja v primeru petletnih obveznosti ali od zahtevanih 12 ur usposabljanja v primeru štiriletnih obveznosti, če je ob prevzemu obveznosti že vključen v intervencije KOPOP in je program usposabljanja iz 3. ali 4. točke prvega odstavka tega člena delno že opravil.

(11) Če je pri prenosu obveznosti intervencij KOPOP iz 2. in 3. točke drugega odstavka 8. člena te uredbe prevzemnik že vključen v intervencije KOPOP in je program usposabljanja iz 3. ali 4. točke prvega odstavka tega člena že v celoti opravil, mu zaradi prevzema obveznosti usposabljanja ni treba opravljati ponovno.

(12) Če se prenos obveznosti intervencije KOPOP iz 2. in 3. točke drugega odstavka 8. člena te uredbe izvede po prvem ali drugem letu trajanja obveznosti, prenosniku programa usposabljanja iz 3. ali 4. točke prvega odstavka tega člena ni treba opraviti.

(13) Evidence o delovnih opravilih iz 6. točke prvega odstavka tega člena vključujejo naslednje evidence za:

* 1. živali za operacije PS\_GOV, PS\_PRAP in PS\_DROB;
  2. njivske površine za operacije VOD, KOL, IPP, IPZ, IPSO, PGS, SENENA in PAS\_VOD;
  3. hmeljišča za operaciji iz IPH in PGS;
  4. intenzivne sadovnjake in oljčnike za operacije IPSO, BIOTM\_TNS in PGS;
  5. vinograde za operacije IPG, BIOTM\_TNS, VIN\_HERB, VIN\_INSK in PGS;
  6. trajno travinje oziroma pašnike za operacije PGS, SENENA, HAB, MET, STE, HABM, MOKR\_BAR, SUHI\_KTP, S50, GRB, ITRV, ZVE, PP, VTR in SUHA\_TRAV;
  7. visokodebelne travniške sadovnjake za operacijo PGS, SENENA in VTSA;
  8. mejice za operacijo MEJ;
  9. uporabo organskih in mineralnih gnojil iz tretjega odstavka 86. člena te uredbe;
  10. uporabo fitofarmacevtskih sredstev (v nadaljnjem besedilu: FFS) iz devetega odstavka 86. člena te uredbe.

(14) Evidence iz prejšnjega odstavka se vodijo na obrazcih v tiskani ali elektronski obliki, ki so dostopni na spletnih straneh ministrstva in agencije, ali v elektronski obliki, ki vsebinsko ne odstopa od obrazcev evidenc o delovnih opravilih.

(15) Izpolnjevanje pogojev iz prvega odstavka tega člena se preverja z upravnim pregledom in pregledom na kraju samem. Z upravnim pregledom se z uporabo evidence izobraževanja preverjajo podatki o opravljenih programih usposabljanja. Uporaba blata iz komunalnih čistilnih naprav se preveri z upravnim pregledom prek evidence oseb, ki imajo okoljevarstveno dovoljenje za uporabo blata iz komunalnih čistilnih naprav v kmetijstvu, ki jo agenciji pošlje ministrstvo, pristojno za okolje. Uporaba digestata in komposta se preveri s pregledom na kraju samem prek evidenc o delovnih opravilih iz osmega odstavka tega člena. Evidence o delovnih opravilih se preverjajo s pregledom na kraju samem.

3. oddelek

OPERACIJE INTERVENCIJ KOPOP

1. pododdelek

INTERVENCIJA KOPOP\_PS

17. člen

(analiza krme in krmni obroki)

(1) V okviru operacij PS\_GOV, PS\_PRAP in PS\_DROB je treba izdelati analize krme in izračunati krmne obroke.

(2) Analize krme iz prejšnjega odstavka lahko izdelajo laboratoriji na območju Republike Slovenije ali laboratoriji zunaj območja Republike Slovenije. Če analizo krme izdelajo laboratoriji zunaj območja Republike Slovenije, mora biti izvid analize krme dostopen tudi v slovenskem jeziku. V slovenski jezik je lahko preveden celoten izvid analize krme, ali pa so na originalen izvid pripisani prevodi vrste analizirane krme in obveznih določitev.

(3) Krmne obroke za živali lahko za namene operacij iz prvega odstavka tega člena izračuna in po potrebi posodobi oseba, ki ima najmanj izobrazbo, pridobljeno po študijskih programih druge stopnje, oziroma izobrazbo, ki v skladu z zakonom, ki ureja visoko šolstvo, ustreza ravni izobrazbe, pridobljene po študijskih programih druge stopnje smeri zootehnika, veterina ali kmetijstvo.

(4) Ne glede na prejšnji odstavek lahko krmne obroke za živali na lastnem KMG izračuna in po potrebi posodobi upravičenec sam ali član kmetije, če ima najmanj 5. stopnjo izobrazbe kmetijske smeri in mu izračun oziroma posodobitev izračuna krmnih obrokov pregleda in potrdi strokovnjak kmetijske svetovalne službe.

(5) Seznam strokovnjakov iz prejšnjega odstavka je dostopen na spletnih straneh ministrstva, agencije in kmetijske svetovalne službe.

(6) Operacije iz prvega odstavka tega člena se izvajajo na območju celotne Republike Slovenije.

(7) Agencija podatke o izdelanih analizah krme prevzame iz evidence o analizah voluminozne krme za potrebe kmetijstva in razvoja podeželja, določene z zakonom, ki ureja kmetijstvo.

(8) Agencija izpolnjevanje zahteve glede izdelanih analiz krme preverja z upravnim pregledom prek evidence iz prejšnjega odstavka.

18. člen

(število živali)

(1) Število živali, vključenih v posamezno operacijo intervencije KOPOP\_PS, mora biti najmanj:

1. 10 krav molznic ali 10 govejih pitancev pri operaciji PS\_GOV;
2. 50 prašičev pitancev pri operaciji PS\_PRAP;
3. 14 ovc ali 14 koz pri operaciji PS\_DROB.

(2) Število živali, vključenih v operacije PS\_GOV, PS\_PRAP in PS\_DROB, se v času trajanja obveznosti iz prvega odstavka 8. člena te uredbe na letni ravni lahko zmanjša, vendar ne sme biti manjše od števila živali iz prejšnjega odstavka.

(3) Če je število živali na letni ravni manjše od števila živali iz prvega odstavka tega člena, se obveznost iz prvega odstavka 8. člena te uredbe nadaljuje, plačilo za operacije PS\_GOV, PS\_PRAP in PS\_DROB pa se v tekočem letu zavrne. Če je število živali na letni ravni nič, se plačilo za zadevno operacijo ukine.

(4) Za število živali krav molznic iz 1. točke prvega odstavka tega člena se šteje povprečno število krav molznic, izračunano na podlagi števila krmnih dni, ki so vključene v kontrolo prireje mleka v obdobju od 1. novembra predhodnega leta do 31. oktobra tekočega leta, po naslednji formuli:

Povprečno število krav molznic v kontroli prireje mleka = vsota števila krmnih dni krav molznic na KMG / 365.

(5) Podatek iz prejšnjega odstavka se povzame iz Centralne podatkovne zbirke Govedo pri Kmetijskem inštitutu Slovenije (v nadaljnjem besedilu: CPZ Govedo).

(6) Za število živali govejih pitancev, prašičev pitancev, ovc ali koz iz prvega odstavka tega člena se šteje povprečno število živali v tekočem letu trajanja obveznosti iz prvega odstavka 8. člena te uredbe, pri čemer se v izračunu povprečnega števila živali upoštevajo za:

1. goveje pitance podatki o številu goveda, ki jih agencija prevzame iz Centralnega registra govedi (v nadaljnjem besedilu: CRG) po stanju na dan 1. februar tekočega leta in na štiri reprezentativno izbrane datume, ki jih določi agencija in objavi na svoji spletni strani, vendar ne prej kot dva tedna po njihovi določitvi;
2. prašiče pitance podatki o številu prašičev pitancev po stanju na dan 1. februar tekočega leta, podatki o povprečnem številu živali v turnusu in skupno število dni vseh turnusov iz evidence rejnih živali, določene v pravilniku, ki ureja evidenco imetnikov rejnih živali (v nadaljnjem besedilu: evidenca rejnih živali), in podatek o številu živali s pregleda na kraju samem;
3. ovce in koze podatki o številu ovc in koz po stanju na dan 1. februar tekočega leta iz evidence rejnih živali, podatki o številu ovc in koz, ki jih agencija prevzame iz Centralnega registra drobnice (v nadaljnjem besedilu: CRD) po stanju na štiri reprezentativno izbrane datume, ki jih določi agencija in objavi na svoji spletni strani, vendar ne prej kot dva tedna po njihovi določitvi.

(7) Ne glede na 1. točko prejšnjega odstavka se povprečno število telic za pitanje oceni na podlagi števila zaklanih telic po naslednji formuli:

N(TZ) = TZ x F,

pri čemer je:

1. N(TZ) ocenjeno povprečno število telic za zakol na KMG;
2. TZ število zaklanih telic pri starosti nad šest mesecev v tekočem letu;
3. F faktor za oceno števila telic za pitanje, določen na podlagi števila zaklanih telic, je 2, izračunan pa je na podlagi povprečne starosti telic ob izločitvi v obdobju 2018–2022 in povprečnega trajanja bivanja telic, starih nad šest mesecev, na KMG.

(8) Za plačila iz prvega, tretjega in četrtega odstavka 23. člena te uredbe se upošteva število živali, zaokroženo navzdol na celo število.

19. člen

(zahteve za izvajanje operacij intervencije KOPOP\_PS)

(1) Zahteve za izvajanje operacij intervencije KOPOP\_PS so določene v Prilogi 2, ki je sestavni del te uredbe.

(2) Med trajanjem obveznosti iz prvega odstavka 8. člena te uredbe obveznosti, prevzete za krave molznice, ni mogoče zamenjati z obveznostjo za goveje pitance in obratno.

(3) Pri operaciji PS\_GOV je zahteva glede določitve vsebnosti sečnine v mleku krav molznic iz Priloge 2 te uredbe izpolnjena, če je bilo izvedeno v povprečju najmanj šest analiz sečnine na kravo molznico od 1. novembra predhodnega leta do 31. oktobra tekočega leta, pri čemer je:

Povprečno število analiz sečnine na kravo molznico = skupno število analiz sečnine / povprečno število krav molznic.

(4) Pri operaciji PS\_GOV so obvezni podatki za spremljanje napredka iz Priloge 2 te uredbe, ki se vodijo v evidencah o delovnih opravilih iz 1. točke trinajstega odstavka 16. člena te uredbe, na področju:

1. kakovosti krme:
2. vsebnost surovih beljakovin, pepela in neto energije za laktacijo (NEL) pri prireji mleka,
3. vsebnost surovih beljakovin, pepela in presnovljive energije (ME) pri prireji mesa;
4. prireje mleka:
5. povprečna mlečnost molznic v standardni laktaciji,
6. povprečna mlečnost molznic na krmni dan,
7. povprečna doba med telitvama,

č) povprečna vsebnost sečnine v mleku,

1. intenzivnost izpustov toplogrednih plinov (izpusti na kg prirejenega mleka),
2. izločanje dušika (izločanje na kg prirejenega mleka);
3. prireje govejega mesa:
4. povprečen dnevni prirast telesne mase (od rojstva do zakola ali v času reje na KMG),
5. intenzivnost izpustov toplogrednih plinov (izpusti na kg prirasta telesne mase).

(5) Pregled doseženih rezultatov za spremljanje napredka iz prejšnjega odstavka se pripravi za predhodno leto izvajanja operacije PS\_GOV najpozneje do 31. decembra tekočega leta.

(6) Krave molznice morajo biti za tekoče leto vključene v kontrolo prireje mleka in CPZ Govedo od 1. novembra predhodnega leta do 31. oktobra tekočega leta.

(7) Za izvajanje te uredbe agencija pošlje Kmetijskemu inštitutu Slovenije najpozneje do 31. decembra tekočega leta seznam upravičencev za operacijo PS\_GOV. Kmetijski inštitut Slovenije na podlagi tega seznama pošlje agenciji najpozneje do 31. januarja naslednjega leta:

1. seznam upravičencev, ki so v celotnem obdobju od 1. novembra predhodnega leta do 31. oktobra tekočega leta imeli krave molznice vključene v kontrolo prireje mleka;
2. podatek o povprečnem številu krav molznic na KMG;
3. indikator »povprečno število analiz sečnine na kravo je večje od 6« z oznako »da« ali »ne«;
4. indikator »delež vzorcev mleka z vsebnostjo sečnine med 15 in 30 mg na 100 ml mleka na KMG je večji kot 70 %« z oznako »da« ali »ne«.

(8) Pri operaciji PS\_PRAP so obvezni podatki za spremljanje napredka iz Priloge 2 te uredbe, ki se vodijo v evidencah o delovnih opravilih iz 1. točke trinajstega odstavka 16. člena te uredbe, na področju:

1. kakovosti na KMG pridelane krme: vsebnost surovih beljakovin, pepela in vsebnosti presnovljive energije (ME);
2. proizvodnih lastnosti:
3. število in telesna masa živali na začetku pitanja,
4. število, telesna masa in število dni v pitanju na koncu pitanja,
5. povprečni dnevni prirast v času pitanja,

č) povprečna poraba krme v posamezni fazi pitanja,

1. izločanje dušika v času pitanja (skupno in na kg prirasta v času pitanja).

(9) Pregled doseženih rezultatov za spremljanje napredka iz prejšnjega odstavka se pripravi za predhodno leto izvajanja operacije PS\_PRAP najpozneje do 31. decembra tekočega leta.

(10) Pri operaciji PS\_DROB so obvezni podatki za spremljanje napredka iz Priloge 2 te uredbe, ki se vodijo v evidencah o delovnih opravilih iz 1. točke trinajstega odstavka 16. člena te uredbe, na področju:

1. kakovosti krme: vsebnost surovih beljakovin, pepela, surove vlaknine in presnovljive energije (ME);
2. prireje mleka drobnice:
3. povprečna mlečnost ovc in koz v standardni laktaciji,
4. intenzivnost izpustov toplogrednih plinov (izpusti na kg prirejenega mleka);
5. prireje mesa drobnice:
6. povprečen dnevni prirast telesne mase jagnjet ali kozličev (od rojstva do zakola ali v času reje na KMG),
7. intenzivnost izpustov toplogrednih plinov (izpusti na kg prirasta telesne mase).

(11) Pregled doseženih rezultatov za spremljanje napredka iz prejšnjega odstavka se pripravi za predhodno leto izvajanja operacije PS\_DROB najpozneje do 31. decembra tekočega leta.

(12) Pri operaciji PS\_DROB v času trajanja obveznosti iz prvega odstavka 8. člena uredbe obveznosti, prevzete za ovce, ni mogoče zamenjati z obveznostjo za koze in obratno.

2. pododdelek

INTERVENCIJA KOPOP\_NV

20. člen

(zahteve za izvajanje operacij intervencije KOPOP\_NV)

(1) Zahteve za izvajanje operacij intervencije KOPOP\_NV so določene v Prilogi 2 te uredbe.

(2) Med trajanjem obveznosti iz prvega odstavka 8. člena uredbe prehod med stopnjami zahtevnosti operacije KOL ni mogoč.

21. člen

(pogoji za pridobitev plačil za operacije IPP, IPZ, IPH, IPSO, IPG in SENENA)

(1) Za pridobitev plačil za izvajanje operacij IPP, IPZ, IPH, IPSO, IPG oziroma SENENA v tekočem letu:

1. se mora upravičenec pri pooblaščeni organizaciji za kontrolo in certificiranje integrirane pridelave oziroma pooblaščeni organizaciji za kontrolo in certificiranje senene prireje (v nadaljnjem besedilu: organizacija za kontrolo in certificiranje integrirane pridelave oziroma senene prireje) prijaviti oziroma obnoviti prijavo v kontrolo integrirane pridelave oziroma senene prireje najpozneje do 31. decembra v tekočem letu za naslednje leto, razen za leto 2024, ko se lahko prijavi oziroma obnovi prijavo v kontrolo do 15. aprila 2024;
2. mora upravičenec v skladu s pravilnikom o integrirani pridelavi prejeti certifikat o integrirani pridelavi poljščin, zelenjave, hmelja, sadja in oljk ali grozdja;
3. mora upravičenec v skladu s specifikacijo za seneno mleko, kozje seneno mleko ali ovčje seneno mleko ali specifikacijo za seneno meso prejeti certifikat zaščitenih kmetijskih pridelkov in živil za seneno mleko ali kozje seneno mleko ali ovčje seneno mleko ali seneno meso.

(2) Na površinah v premeni upravičenec lahko izvaja operacijo IPP, IPZ ali IPSO z jagodami, pri čemer mora biti vključen v kontrolo pri organizaciji za kontrolo in certificiranje IPP ali IPZ ali kontrolo in certificiranje IPSO.

(3) Upravičenec je v tekočem letu lahko vključen v kontrolo le pri eni organizaciji za kontrolo in certificiranje integrirane pridelave oziroma senene prireje.

(4) Upravičenec med trajanjem obveznosti iz prvega odstavka 8. člena te uredbe ne more zamenjati organizacije za kontrolo in certificiranje integrirane pridelave oziroma senene prireje.

(5) Za izvajanje te uredbe morajo organizacije za kontrolo in certificiranje integrirane pridelave oziroma senene prireje ministrstvu najpozneje do 20. februarja tekočega leta poslati seznam upravičencev, ki so se do 31. decembra predhodnega leta prijavili oziroma obnovili prijavo za kontrolo integrirane pridelave oziroma senene prireje v tekočem letu.

(6) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 24. februarja tekočega leta.

(7) Ne glede na peti odstavek tega člena morajo organizacije za kontrolo in certificiranje integrirane pridelave oziroma senene prireje ministrstvu najpozneje do 22. aprila 2024 poslati seznam upravičencev, ki so se do 15. aprila 2024 prijavili oziroma obnovili prijavo za kontrolo integrirane pridelave oziroma senene prireje v letu 2024.

(8) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 30. aprila 2024.

(9) Za izvajanje te uredbe morajo organizacije za kontrolo in certificiranje integrirane pridelave za upravičence, ki so se prijavili oziroma obnovili prijavo v kontrolo integrirane pridelave do 31. decembra predhodnega leta in v tekočem letu kmetujejo v skladu s pravilnikom o integrirani pridelavi, v evidenco pridelovalcev in predelovalcev ekoloških in integriranih kmetijskih pridelkov ali živil (v nadaljnjem besedilu: evidenca pridelovalcev integriranih kmetijskih pridelkov) vpisati najpozneje do 25. oktobra tekočega leta podatke o izdanih certifikatih o integrirani pridelavi za tekoče leto.

(10) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

(11) Ne glede na deveti odstavek tega člena morajo organizacije za kontrolo in certificiranje integrirane pridelave za upravičence, ki so se prijavili oziroma obnovili prijavo v kontrolo najpozneje do 15. aprila 2024 in v letu 2024 kmetujejo v skladu s pravilnikom o integrirani pridelavi, v evidenco pridelovalcev integriranih kmetijskih pridelkov vpisati najpozneje do 1. decembra 2024 podatke o izdanih certifikatih o integrirani pridelavi za leto 2024.

(12) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(13) Za izvajanje te uredbe morajo organizacije za kontrolo in certificiranje senene prireje za upravičence, ki so se prijavili oziroma obnovili prijavo v kontrolo do 31. decembra predhodnega leta, v evidenco shem kakovosti vpisati najpozneje do 25. oktobra tekočega leta podatke o izdanih certifikatih o seneni prireji za tekoče leto.

(14) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

(15) Ne glede na trinajsti odstavek tega člena morajo organizacije za kontrolo in certificiranje senene prireje za upravičence, ki so se prijavili oziroma obnovili prijavo v kontrolo najpozneje do 15. aprila 2024, v evidenco shem kakovosti vpisati najpozneje do 1. decembra 2024 podatke o izdanih certifikatih o seneni prireji za leto 2024.

(16) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(17) Certifikat, ki je izdan v tekočem letu, se za namen izplačila zahtevkov za operacije IPP, IPZ, IPH, IPSO, IPG in SENENA upošteva od 1. januarja do 31. decembra tekočega leta.

(18) Če agencija ali organizacije za kontrolo in certificiranje integrirane pridelave oziroma senene prireje ugotovijo kršitve oziroma nepravilnosti pri izvajanju operacij IPP, IPZ, IPH, IPSO, IPG in SENENA, se o tem medsebojno obvestijo.

3. pododdelek

INTERVENCIJA KOPOP\_BK

22. člen

(zahteve za izvajanje operacij intervencije KOPOP\_BK)

(1) Zahteve za izvajanje operacij intervencije KOPOP\_BK so določene v Prilogi 2 te uredbe.

(2) Med trajanjem obveznosti iz prvega odstavka 8. člena te uredbe je prehod med stopnjama zahtevnosti operacij HAB, MET, STE in HABM ter upravljavskega dela operacije VTR mogoč.

(3) Pri operaciji S50 agencija na podlagi okrepljenih pregledov na kraju samem v tekočem letu spremlja stanje pregaženosti oziroma prepašenosti površin strmih travnikov in o ugotovitvah pripravi poročilo, ki ga pošlje ministrstvu najpozneje do 1. junija naslednjega leta.

(4) Pri ZVE\_OGRM, ZVE\_PAST in ZVE\_PSI je treba izdelati načrt ureditve pašnika in paše.

(5) Obrazec načrta ureditve pašnika in paše iz prejšnjega odstavka je dostopen na spletnih straneh ministrstva in agencije, vsebuje pa najmanj podatke o:

1. pašniku;
2. površinah v uporabi;
3. številu čredink;
4. številu živali na paši;
5. številu pastirjev;
6. obdobju paše;
7. povprečni obtežbi z GVŽ.

(6) Pri ZVE\_PAST, za katerega je bil vložen zahtevek iz 93. člena te uredbe, upravičenec poda izjavo o prisotnosti pastirjev. Ta izjava se pripravi na obrazcu izjave o prisotnosti pastirjev za potrebe izvajanja operacij – sobivanje z velikimi zvermi in planinska paša, ki je dostopen na spletnih straneh ministrstva, agencije in kmetijske svetovalne službe (v nadaljnjem besedilu: obrazec izjave o prisotnosti pastirjev).

(7) Izjava iz prejšnjega odstavka vsebuje najmanj podatke o:

1. zagotovitvi prisotnosti pastirja oziroma pastirjev ob čredi;
2. obdobju prisotnosti pastirja oziroma pastirjev ob čredi.

(8) Pri izvajanju operacije PP je treba:

1. izdelati načrt ureditve pašnika in paše ter skice čredink;
2. voditi dnevnik paše.

(9) Obrazec načrta ureditve pašnika in paše iz 1. točke prejšnjega odstavka je dostopen na spletnih straneh ministrstva in agencije, vsebuje pa najmanj podatke o:

1. pašniku;
2. površinah v uporabi;
3. številu čredink;
4. številu živali na paši;
5. številu pastirjev;
6. obdobju paše;
7. povprečni obtežbi z GVŽ.

(10) Obrazec dnevnika paše iz 2. točke osmega odstavka tega člena je dostopen na spletnih straneh ministrstva in agencije.

(11) Pri PP\_PAST:

1. je treba zagotoviti obvezno prisotnost pastirja na planini, s pastirjem pa mora biti sklenjena pogodba, pri čemer en pastir skrbi za največ 50 GVŽ;
2. upravičenec poda izjavo o številu prisotnih pastirjev na planini, za katero je bil vložen zahtevek iz 93. člena te uredbe.

(12) Izjava iz prejšnjega odstavka se pripravi na obrazcu izjave o prisotnosti pastirjev, vsebuje pa zlasti podatke o:

1. številu prisotnih pastirjev na planini;
2. obdobju prisotnosti pastirja ali pastirjev na planini.

(13) Če je pri PP\_PAST število GVŽ na planini več kot 50 GVŽ, se za vse nadaljnje GVŽ zagotovi prisotnost dodatnega pastirja.

(14) Če pri PP\_PAST na planini ni zagotovljen pastir za vsakih 50 GVŽ, se plačilo za pastirja določi le za sorazmerno površino planine po naslednji formuli:

(n)GVŽ x skupna površina planine / skupno število GVŽ,

kjer (n)GVŽ pomeni število GVŽ, za katero je zagotovljen pastir.

4. pododdelek

PLAČILA ZA INTERVENCIJE KOPOP

23. člen

(plačila za intervencijo KOPOP\_PS)

(1) Plačilo za izvajanje operacije PS\_GOV je za število krav molznic ali govejih pitancev na KMG:

* 1. od 10 do 15: 406,44 eura na nosilca KMG letno;
  2. od 16 do 20: 440,46 eura na nosilca KMG letno;
  3. od 21 do 25: 463,14 eura na nosilca KMG letno;
  4. od 26 do 35: 576,23 eura na nosilca KMG letno;
  5. od 36 do 50: 632,93 eura na nosilca KMG letno;
  6. od 51 do 70: 689,63 eura na nosilca KMG letno;
  7. od 71 do 100: 746,33 eura na nosilca KMG letno;
  8. od 101 do 150: 803,03 eura na nosilca KMG letno;
  9. od 151 do 250: 859,73 eura na nosilca KMG letno;
  10. 251 in več: 916,43 eura na nosilca KMG letno.

(2) Upravičenec s kombinirano rejo lahko pridobi plačila iz prejšnjega odstavka za krave molznice in za goveje pitance.

(3) Plačilo za izvajanje operacije PS\_PRAP je za število prašičev pitancev na KMG od:

* 1. od 50 do 70: 524,13 eura na nosilca KMG letno;
  2. od 71 do 100: 558,15 eura na nosilca KMG letno;
  3. od 101 do 150: 603,51 eura na nosilca KMG letno;
  4. od 151 do 250: 637,53 eura na nosilca KMG letno;
  5. od 251 do 400: 694,23 eura na nosilca KMG letno;
  6. od 401 do 700: 750,93 eura na nosilca KMG letno;
  7. 701 in več: 807,63 eura na nosilca KMG letno.

(4) Plačilo za izvajanje operacije PS\_DROB je za število plemenskih živali ovc ali koz na KMG od:

* 1. od 14 do 20: 382,89 eura na nosilca KMG letno;
  2. od 21 do 30: 416,91 eura na nosilca KMG letno;
  3. od 31 do 50: 439,59 eura na nosilca KMG letno;
  4. od 51 do 80 in več: 473,61 eura na nosilca KMG letno.

(5) Upravičenec s kombinirano rejo lahko pridobi plačila iz prejšnjega odstavka za ovce in koze.

24. člen

(plačila za intervencijo KOPOP\_NV)

(1) Plačilo za izvajanje operacije VOD je 289,20 eura na ha letno, pri kombinaciji z operacijo EK iz 1. in 2. točke prvega odstavka ter 1. in 2. točke drugega odstavka 37. člena te uredbe pa 102,07 eura na ha letno.

(2) Naknadni posevek ali podsevek, za katerega se uveljavlja plačilo za shemo INP 8.05 Naknadni posevki in podsevki, ki se izvaja v okviru intervencije shema za podnebje in okolje iz uredbe o neposrednih plačilih (v nadaljnjem besedilu: shema INP 8.05 Naknadni posevki in podsevki), se v tekočem letu lahko vključi v operacijo VOD, vendar do plačila za to operacijo v tem letu ni upravičen.

(3) Prezimni posevek, za katerega se uveljavlja plačilo za shemo INP 8.06 Ozelenitev ornih površin prek zime, ki se izvaja v okviru intervencije shema za podnebje in okolje iz uredbe o neposrednih plačilih (v nadaljnjem besedilu: shema INP 8.06 Ozelenitev ornih površin prek zime), se v tekočem letu lahko vključi v operacijo VOD, vendar do plačila za to operacijo v tem letu ni upravičen.

(4) Plačilo za izvajanje operacije KOL je za:

* 1. KOL\_1: 71,74 eura na ha letno;
  2. KOL\_2: 108 eurov na ha letno;
  3. KOL\_3: 134,40 eura na ha letno.

(5) Plačilo za operacijo KOL je za KOL\_1, KOL\_2 ali KOL\_3 pri kombinaciji z operacijo VOD 25,80 eura na ha letno.

(6) Upravičenec z delno ekološko kmetijo, ki se vključi v operacijo KOL, plačilo za operacijo KOL iz četrtega odstavka tega člena lahko pridobi le za površine, ki niso vključene v intervencijo EK.

(7) Plačilo za izvajanje operacije IPP je 171 eurov na ha letno, pri kombinaciji z operacijo VOD ali operacijo PAS\_VOD pa 55 eurov na ha letno.

(8) Plačilo za izvajanje operacije IPZ na prostem in v zavarovanih prostorih je 257,50 eura na ha letno, pri kombinaciji z operacijo VOD ali operacijo PAS\_VOD pa 87,50 eura na ha letno.

(9) Plačilo za izvajanje operacije IPH je 325,50 eura na ha letno.

(10) Plačilo za izvajanje operacije IPSO je 450 eurov na ha letno.

(11) Plačilo za izvajanje operacije IPG je 450 eurov na ha letno.

(12) Plačilo za izvajanje operacije BIOTM\_TNS je 110,03 eura na ha letno.

(13) Plačilo za izvajanje operacije VIN\_HERB je 284,40 eura na ha letno, pri kombinaciji z operacijo IPG pa 44,40 eura na ha letno.

(14) Plačilo za izvajanje operacije VIN\_INSK je 119,72 eura na ha letno, pri kombinaciji z operacijo BIOTM\_TNS pa 86,72 eura na ha letno.

(15) Plačilo za izvajanje operacije PGS je 155,13 eura na ha letno ne glede na to, ali se na KMG izvaja samo precizno gnojenje, ali samo precizno škropljenje, ali precizno gnojenje in precizno škropljenje.

(16) Plačilo za izvajanje operacije SENENA je 126,11 eura na ha letno.

(17) Plačilo za izvajanje operacije PAS\_VOD je 450 eurov na ha letno, pri kombinaciji z operacijo EK iz 1. in 2. točke prvega odstavka ter 1. in 2. točke drugega odstavka 37. člena te uredbe pa 90 eurov na ha letno.

(18) Naknadni posevek ali podsevek, za katerega se uveljavlja plačilo za shemo INP 8.05 Naknadni posevki in podsevki, se v tekočem letu lahko vključi v operacijo PAS\_VOD, vendar do plačila za to operacijo v tem letu ni upravičen.

(19) Prezimni posevek, za katerega se uveljavlja plačilo za shemo INP 8.06 Ozelenitev ornih površin prek zime, se v tekočem letu lahko vključi v operacijo PAS\_VOD, vendar do plačila za to operacijo v tem letu ni upravičen.

(20) Najvišji zneski plačil na ha zemljišč upravičenca, ki jih je mogoče pridobiti s kombinacijo operacij intervencije KOPOP\_NV, znašajo za:

1. njivske površine: 600 eurov na ha letno;
2. trajne nasade: 900 eurov na ha letno;
3. trajno travinje in mejice: 450 eurov na ha letno.

25. člen

(plačila za intervencijo KOPOP\_BK)

(1) Plačilo za izvajanje operacije HAB je za:

1. HAB\_1: 312,90 eura na ha letno;
2. HAB\_2: 362,03 eura na ha letno.

(2) Plačilo za operacijo HAB pri kombinaciji z operacijo EK iz 9. točke prvega odstavka in 9. točke drugega odstavka 37. člena te uredbe je za:

1. HAB\_1: 156,45 eura na ha letno;
2. HAB\_2: 181,02 eura na ha letno.

(3) Plačilo za operacijo HAB pri kombinaciji s shemo za podnebje in okolje INP 8.01 Ekstenzivno travinje iz uredbe o neposrednih plačilih (v nadaljnjem besedilu: shema INP 8.01 Ekstenzivno travinje) je za:

1. HAB\_1: 276,38 eura na ha letno;
2. HAB\_2: 325,51 eura na ha letno.

(4) Plačilo za izvajanje operacije MET je za:

1. MET\_1: 394,20 eura na ha letno;
2. MET\_2: 422,06 eura na ha letno.

(5) Plačilo za operacijo MET pri kombinaciji z operacijo EK iz 9. točke prvega odstavka in 9. točke drugega odstavka 37. člena te uredbe je za:

1. MET\_1: 197,10 eura na ha letno;
2. MET\_2: 211,03 eura na ha letno.

(6) Plačilo za operacijo MET pri kombinaciji s shemo INP 8.01 Ekstenzivno travinje je za:

1. MET\_1: 357,68 eura na ha letno;
2. MET\_2: 385,54 eura na ha letno.

(7) Plačilo za izvajanje operacije STE je za:

1. STE\_1: 476 eurov na ha letno;
2. STE\_2: 526 eurov na ha letno.

(8) Plačilo za operacijo STE pri kombinaciji z operacijo EK iz 9. točke prvega odstavka in 9. točke drugega odstavka 37. člena te uredbe je za:

1. STE\_1: 238 eurov na ha letno;
2. STE\_2: 263 eurov na ha letno.

(9) Plačilo za operacijo STE pri kombinaciji s shemo INP 8.01 Ekstenzivno travinje je za:

1. STE\_1: 439,48 eura na ha letno;
2. STE\_2: 489,48 eura na ha letno.

(10) Plačilo za izvajanje operacije HABM je za:

1. HABM\_1: 320,80 eura na ha letno;
2. HABM\_2: 372 eurov na ha letno.

(11) Plačilo za operacijo HABM pri kombinaciji z operacijo EK iz 9. točke prvega odstavka in 9. točke drugega odstavka 37. člena te uredbe je za:

1. HABM\_1: 160,40 eura na ha letno;
2. HABM\_2: 186,00 eura na ha letno.

(12) Plačilo za operacijo HABM pri kombinaciji s shemo INP 8.01 Ekstenzivno travinje je za:

1. HABM\_1: 284,28 eura na ha letno;
2. HABM\_2: 335,48 eura na ha letno.

(13) Plačilo za izvajanje operacije MOKR\_BAR je 337,60 eura na ha letno, pri kombinaciji s shemo INP 8.01 Ekstenzivno travinje pa 301,08 eura na ha letno.

(14) Plačilo za izvajanje operacije SUHI\_KTP je 249 eurov na ha.

(15) Plačilo za operacijo SUHI\_KTP je pri kombinaciji s shemo:

1. INP 8.01 Ekstenzivno travinje: 212,48 eura na ha letno;
2. za podnebje in okolje INP 8.02 Tradicionalna raba travinja iz uredbe o neposrednih plačilih (v nadaljnjem besedilu: shema INP 8.02 Tradicionalna raba travinja): 128,66 eura na ha letno.

(16) Plačilo za izvajanje operacije VTSA je 192 eurov na ha letno, pri kombinaciji z operacijo EK iz 5. točke prvega odstavka in 5. točke drugega odstavka 37. člena te uredbe pa 151 eurov na ha letno.

(17) Plačilo za izvajanje operacije S50 je 245,46 eura na ha in znaša pri kombinaciji:

1. z operacijo HAB pri HAB\_1 in HAB\_2 130 eurov na ha letno;
2. z operacijo MET pri MET\_1 in MET\_2 120 eurov na ha letno;
3. z operacijo STE pri STE\_1 in STE\_2 130 eurov na ha letno;
4. z operacijo VTSA 140 eurov na ha letno;
5. s shemo INP 8.01 Ekstenzivno travinje 208,94 eura na ha letno;
6. s shemo INP 8.02 Tradicionalna raba travinja 125,12 eura na ha letno.

(18) Plačilo za izvajanje operacije GRB je 276,02 eura na ha in znaša pri kombinaciji:

1. z operacijo HAB pri HAB\_1 in HAB\_2 53 eurov na ha letno;
2. s shemo INP 8.02 Tradicionalna raba travinja 155,68 eura na ha letno.

(19) Plačilo za izvajanje operacije MEJ je 450 eurov na ha letno.

(20) Plačilo iz prejšnjega odstavka upravičenec lahko uveljavlja za mejico, ki je pripisana posameznemu GERK, in leži na zemljišču, za katero ima upravičenec pravico uporabe in to mejico vzdržuje v skladu z zahtevami za izvajanje iz Priloge 2 te uredbe.

(21) Plačilo za izvajanje operacije ZVE je za:

1. ZVE\_OGRM: 118,64 eura na ha letno;
2. ZVE\_PAST: 269,20 eura na ha letno;
3. ZVE\_PSI: 85,60 eura na ha letno.

(22) Plačilo za izvajanje operacije PP je za:

1. PP\_CRED: 113,40 eura na ha letno;
2. PP\_PAST: 270 eurov na ha letno.

(23) Plačilo za upravljavski:

1. VTR\_1 za košnjo:
2. od sredine travnika navzven ali od enega roba travnika proti drugemu: 349,99 eura na ha letno,
3. od zunanje strani travnika navznoter s puščanjem nepokošenega rešilnega otoka: 386,59 eura na ha letno;
4. VTR\_2 za košnjo:
5. od sredine travnika navzven ali od enega roba travnika proti drugemu in puščanje nepokošenega pasu: 395,49 eura na ha letno,
6. od zunanje strani travnika navznoter s puščanjem nepokošenega rešilnega otoka in nepokošenega pasu: 432,09 eura na ha letno.

(24) Plačilo iz prejšnjega odstavka se dodeli tudi, kadar upravičenec zaradi izdatne namočenosti tal ne izvede košnje v skladu z zahtevami za izvajanje iz Priloge 2 te uredbe, če travnike v tekočem letu vzdržuje in ročno odstrani mlade poganjke lesnih vrst.

(25) Neizvedbo košnje iz prejšnjega odstavka upravičenec sporoči agenciji v skladu z drugim odstavkom 94. člena te uredbe.

(26) Plačilo za operacijo VTR pri kombinaciji s shemo INP 8.01 Ekstenzivno travinje je pri upravljavskem:

1. VTR\_1 za košnjo:
2. od sredine travnika navzven ali od enega roba travnika proti drugemu: 313,47 eura na ha letno,
3. od zunanje strani travnika navznoter s puščanjem nepokošenega rešilnega otoka: 350,07 eura na ha letno;
4. VTR\_2 za košnjo:
5. od sredine travnika navzven ali od enega roba travnika proti drugemu in puščanje nepokošenega pasu: 358,97 eura na ha letno,
6. od zunanje strani travnika navznoter s puščanjem nepokošenega rešilnega otoka in nepokošenega pasu: 395,57 eura na ha letno.

(27) Plačilo za rezultatski del operacije se dodeli le za dosežen rezultat – prisotnost kosca in je za:

1. 1. stopnjo – prehranjevalni habitat: 151,20 eura na ha letno;
2. 2. stopnjo – gnezdilni habitat: 359,10 eura na ha letno;
3. 3. stopnjo – zgostitve populacij:
4. dva prehranjevalna habitata: 302,40 eura na ha letno,
5. tri ali več prehranjevalnih habitatov: 456,60 eura na ha letno,
6. prehranjevalni habitat in gnezdilni habitat: 510,30 eura na ha letno,

č) tri ali več prehranjevalnih in gnezdilnih habitatov: 661,50 eura na ha letno.

(28) Plačilo za izvajanje operacije SUHA\_TRAV je 460 eurov na ha letno.

(29) Najvišji znesek plačil na ha zemljišč upravičenca, ki ga je mogoče pridobiti za operacije intervencije KOPOP\_BK, je za trajno travinje in mejice 450 eurov na ha letno.

(30) Ne glede na prejšnji odstavek se upoštevajo za:

1. operacijo STE plačila iz sedmega odstavka in 2. točke devetega odstavka tega člena;
2. rezultatski del operacije VTR plačila iz 3. točke pod b), c) in č) iz sedemindvajsetega odstavka tega člena;
3. operacijo SUHA\_TRAV plačila iz osemindvajsetega odstavka tega člena.

III. poglavje

INTERVENCIJI EK IN EKČ

1. oddelek

SPLOŠNE DOLOČBE

26. člen

(namen intervencij EK in EKČ)

Namen intervencij EK in EKČ je spodbujati KMG za izvajanje naravi prijaznega načina kmetovanja, ki prispeva k ohranjanju in izboljševanju biotske raznovrstnosti, ohranjanju virov pitne vode, rodovitnosti tal, kulturne kmetijske krajine in varovanju okolja nasploh.

27. člen

(vstopi v intervenciji)

V intervenciji EK in EKČ je mogoče vstopiti v obdobju 2024–2027.

28. člen

(trajanje obveznosti)

(1) Obveznost izvajanja intervencij EK in EKČ traja pet let. Odstopanja od te obveznosti so dovoljena le v primerih:

1. višje sile ali izjemnih okoliščin, kot to določa zakon, ki ureja kmetijstvo, ter 3. člen Uredbe 2021/2116/EU in je opredeljeno v Prilogi 1 te uredbe;
2. ko se pri intervenciji EK celotno zemljišče oziroma del zemljišča, na katero se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu zemljišču, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala;
3. ko se pri intervenciji EKČ vse čebelje družine, na katere se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala.

(2) Določbe iz 2. in 3. točke prejšnjega odstavka se uporabljajo tudi, kadar se prenos opravi znotraj KMG.

(3) Obveznost izvajanja intervencij EK in EKČ traja celotno koledarsko leto.

29. člen

(prenos obveznosti na drugega nosilca KMG)

(1) Upravičenec, ki je v preteklem letu uveljavljal zahtevke za intervencijo:

1. EK na določenih površinah KMG, v tekočem letu pa na teh površinah to intervencijo izvaja drug nosilec KMG, mora obvezno sporočiti podatke o teh površinah na obrazcu zmanjšanja ali prenosa površin, živali oziroma obveznosti;
2. EKČ za čebelje družine, v tekočem letu pa s temi čebeljimi družinami to intervencijo izvaja drug nosilec KMG, mora obvezno sporočiti podatke o teh čebeljih družinah na obrazcu zmanjšanja ali prenosa površin, živali oziroma obveznosti.

(2) Če zaradi prenosa dela površin iz 1. točke prejšnjega odstavka površina, na kateri se na KMG prenosnika še naprej izvaja intervencija EK, na tem KMG ne dosega velikosti iz 30. člena te uredbe, obveznost izvajanja te intervencije EK na KMG prenosnika preneha brez dolžnosti vračila že prejetih sredstev za njeno izvajanje.

(3) Če zaradi prenosa dela površin iz 2. točke prvega odstavka prejšnjega člena, zmanjšanje površine, na kateri se na KMG prenosnika še naprej izvaja intervencija EK, na tem KMG presega dovoljeno zmanjšanje površin iz prvega odstavka 31. člena te uredbe, se to zmanjšanje površin za KMG prenosnika ne šteje kot kršitev.

30. člen

(velikost površine)

Najmanjša površina kmetijske parcele za izvajanje intervencije EK je 0,1 ha, razen pri pridelavi zelenjadnic in semenskega materiala kmetijskih rastlin, kjer je najmanjša površina 0,01 ha. Na KMG mora biti v intervencijo EK vključenih najmanj 0,3 ha kmetijskih površin.

31. člen

(zmanjšanje površin, vključenih v obveznost)

Med trajanjem obveznosti iz prvega odstavka 28. člena te uredbe se skupna velikost površin lahko zmanjša za največ 10 % glede na vstopno površino, razen v primeru višje sile ali izjemnih okoliščin iz Priloge 1 te uredbe.

32. člen

(povečanje površin, vključenih v obveznost)

(1) V obdobju trajanja obveznosti iz prvega odstavka 28. člena te uredbe se skupna velikost površin KMG lahko poveča. Zaradi povečanja skupne velikosti površin KMG se obstoječa obveznost razširi, pri čemer se upošteva čas trajanja obstoječe obveznosti. Enako velja, kadar se v okviru KMG poveča površina, za katero je prevzeta obveznost.

(2) Ne glede na skupno velikost povečanja površin se obveznost iz prvega leta petletne obveznosti nadaljuje, upravičenec pa je upravičen do plačila za celotno povečanje velikosti površin, ki vključuje obstoječe in povečane površine.

33. člen

(število čebeljih družin)

(1) V intervencijo EKČ mora biti vključenih najmanj pet čebeljih družin v skladu s četrtim odstavkom tega člena.

(2) Število čebeljih družin, vključenih v intervencijo EKČ, se med trajanjem obveznosti iz prvega odstavka 28. člena te uredbe lahko zmanjša, vendar ne sme biti manjše od števila čebeljih družin iz prejšnjega odstavka.

(3) Če je število čebeljih družin v tekočem letu manjše od števila čebeljih družin iz prvega odstavka tega člena, se obveznost iz prvega odstavka 28. člena te uredbe nadaljuje, plačilo za intervencijo EKČ pa se v tekočem letu zavrne.

(4) V izračunu povprečnega števila čebeljih družin se upoštevajo podatki o številu čebeljih družin:

1. iz Centralnega registra čebelnjakov (v nadaljnjem besedilu: CRČ) po stanju na dan 31. oktobra tekočega leta in
2. pooblaščenih organizaciji za kontrolo in certificiranje ekološke pridelave oziroma predelave (v nadaljnjem besedilu: organizacija za kontrolo in certificiranje EK).

(5) Agencija podatke iz CRČ prevzame 10. marca naslednjega leta.

(6) Organizacije za kontrolo in certificiranje EK podatke iz 2. točke četrtega odstavka tega člena pošljejo ministrstvu najpozneje do 25. oktobra tekočega leta.

(7) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

2. oddelek

POGOJI UPRAVIČENOSTI

34. člen

(pogoji upravičenosti)

(1) Upravičenec mora pri izvajanju intervencij EK in EKČ izpolnjevati naslednje pogoje upravičenosti:

1. KMG mora biti vpisano v RKG v skladu s pravilnikom RKG;
2. upravičenec se mora vsako leto pri organizaciji za kontrolo in certificiranje EK prijaviti oziroma obnoviti prijavo v kontrolo najpozneje do 31. decembra predhodnega leta za tekoče leto, razen za leto 2024, ko se lahko prijavi oziroma obnovi prijavo v kontrolo najpozneje do 15. aprila 2024;
3. opraviti program usposabljanja v obsegu najmanj 25 ur v obdobju trajanja obveznosti iz prvega odstavka 28. člena te uredbe, pri čemer mora v prvih treh letih trajanja te obveznosti opraviti program usposabljanja v obsegu najmanj 15 ur;
4. pridobiti certifikat za ekološko pridelavo oziroma predelavo kmetijskih pridelkov oziroma živil za tekoče leto v skladu z Uredbo 2018/848/EU in uredbo, ki ureja ekološko pridelavo in predelavo kmetijskih pridelkov in živil.

(2) Poleg pogojev upravičenosti iz prejšnjega odstavka mora upravičenec pri izvajanju intervencije EK izpolnjevati tudi naslednje pogoje upravičenosti:

1. imeti najmanj 1 ha kmetijskih površin na KMG iz tretjega odstavka 4. člena Uredbe 2021/2115/EU;
2. rediti travojede živali v skladu z uredbo, ki ureja ekološko pridelavo in predelavo kmetijskih pridelkov oziroma živil, če uveljavlja plačilo za trajno travinje;
3. biti vpisan v register dobaviteljev semenskega materiala kmetijskih rastlin (v nadaljnjem besedilu: SEME-register) v skladu z zakonom, ki ureja semenski material kmetijskih rastlin, če uveljavlja plačilo za ekološko pridelavo semenskega materiala kmetijskih rastlin.

(3) Poleg pogojev upravičenosti iz prvega odstavka tega člena mora biti upravičenec pri izvajanju intervencije EKČ vpisan v CRČ v skladu s pravilnikom, ki ureja označevanje čebelnjakov in stojišč.

3. oddelek

ZAHTEVE ZA IZVAJANJE IN DOKAZILA

35. člen

(zahteve za izvajanje)

(1) Šteje se, da je pogoj upravičenosti iz 3. točke prvega odstavka prejšnjega člena izpolnjen, če je za KMG usposabljanje opravljeno v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027.

(2) Če usposabljanje iz prejšnjega odstavka opravi udeleženec, ki je samostojni podjetnik posameznik ali je zaposlen pri pravni ali fizični osebi, ki je registrirana za opravljanje kmetijske dejavnosti, ali član paše ali agrarne skupnosti, se to usposabljanje šteje kot opravljena obveznost tudi za KMG, kjer je udeleženec usposabljanja nosilec KMG ali član kmetije.

(3) Ne glede na 3. točko prvega odstavka prejšnjega člena mora upravičenec, ki je vstopil v intervenciji EK oziroma EKČ, v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027, v letu:

1. 2026 opraviti program usposabljanja v obsegu najmanj deset ur;
2. 2027 opraviti program usposabljanja v obsegu najmanj pet ur.

(4) Pri prenosu obveznosti intervencij EK in EKČ iz 2. in 3. točke prvega odstavka 28. člena te uredbe mora prevzemnik v preostalem času trajanja prevzete obveznosti opraviti program usposabljanja iz 3. točke prvega odstavka prejšnjega člena:

1. v celotnem obsegu števila ur, če:
2. je ob prevzemu obveznosti že vključen v intervencijo EK oziroma EKČ, vendar v prvih treh letih trajanja obveznosti še ni opravil programa usposabljanja iz 3. točke prvega odstavka prejšnjega člena, ali
3. v intervencijo EK oziroma EKČ do prevzema obveznosti še ni bil vključen ne glede na to, če je prenosnik program usposabljanja iz 3. točke prvega odstavka prejšnjega člena že opravil v celoti ali deloma;
4. za manjkajoče število ur od zahtevanih 25 ur usposabljanja, če je ob prevzemu obveznosti že vključen v intervencijo EK oziroma EKČ in je program usposabljanja iz 3. točke prvega odstavka prejšnjega člena delno že opravil.

(5) Če je pri prenosu obveznosti intervencije EK oziroma EKČ iz 2. in 3. točke prvega odstavka 28. člena te uredbe prevzemnik že vključen v intervencije EK oziroma EKČ in je program usposabljanja iz 3. točke prvega odstavka prejšnjega člena že v celoti opravil, mu zaradi prevzema obveznosti usposabljanja ni treba opravljati ponovno.

(6) Če se prenos obveznosti EK oziroma EKČ iz 2. in 3. točke prvega odstavka 28. člena te uredbe izvede po prvem ali drugem letu trajanja obveznosti, prenosniku programa usposabljanja iz 3. točke prvega odstavka prejšnjega člena ni treba opraviti.

36. člen

(dokazila)

(1) Za izvajanje te uredbe morajo organizacije za kontrolo in certificiranje EK ministrstvu najpozneje do 20. februarja tekočega leta poslati seznam upravičencev, vključno s podatkom o prijavi travojedih živali za kontrolo, če upravičenci na KMG redijo travojede živali, in seznam čebelarjev, ki so se do 31. decembra predhodnega leta prijavili oziroma obnovili prijavo za kontrolo v tekočem letu.

(2) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 24. februarja tekočega leta.

(3) Ne glede na prvi odstavek tega člena morajo organizacije za kontrolo in certificiranje EK ministrstvu najpozneje do 22. aprila 2024 poslati seznam upravičencev, ki so se do 15. aprila 2024 prijavili oziroma obnovili prijavo za kontrolo v letu 2024.

(4) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 30. aprila 2024.

(5) Agencija podatke za opravljeno usposabljanje iz prvega, drugega in tretjega odstavka prejšnjega člena iz evidence izobraževanja prevzame v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027.

(6) Za izvajanje te uredbe morajo organizacije za kontrolo in certificiranje EK za upravičence, ki so se prijavili oziroma obnovili prijavo v kontrolo v skladu z 2. točko prvega odstavka 34. člena te uredbe in v tekočem letu kmetujejo v skladu z Uredbo 2018/848/EU in uredbo, ki ureja ekološko pridelavo in predelavo kmetijskih pridelkov in živil, v evidenco pridelovalcev in predelovalcev ekoloških kmetijskih pridelkov oziroma živil vpisati najpozneje do 25. oktobra tekočega leta podatke o izdanih certifikatih za ekološko pridelavo oziroma predelavo kmetijskih pridelkov oziroma živil za tekoče leto skupaj s podatki o travojedih živalih po vrsti.

(7) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

(8) Ne glede na šesti odstavek tega člena morajo organizacije za kontrolo in certificiranje EK za upravičence, ki so se prijavili oziroma obnovili prijavo v kontrolo najpozneje do 15. aprila 2024 in v letu 2024 kmetujejo v skladu z Uredbo 2018/848/EU in uredbo, ki ureja ekološko pridelavo in predelavo kmetijskih pridelkov in živil, v evidenco pridelovalcev in predelovalcev ekoloških kmetijskih pridelkov oziroma živil vpisati najpozneje do 1. decembra 2024 podatke o izdanih certifikatih za ekološko pridelavo oziroma predelavo kmetijskih pridelkov oziroma živil za leto 2024 skupaj s podatki o travojedih živalih po vrsti.

(9) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(10) Za izvajanje te uredbe pošlje Uprava Republike Slovenije za varno hrano, veterinarstvo in varstvo rastlin (v nadaljnjem besedilu: uprava) ministrstvu najpozneje do 20. februarja tekočega leta seznam KMG, ki so vpisani v SEME-register za pridelavo semenskega materiala kmetijskih rastlin.

(11) Ne glede na prejšnji odstavek pošlje uprava ministrstvu za leto 2024 seznam:

1. KMG, ki so že vpisani v SEME-register, najpozneje do 15. aprila 2024, in
2. vseh drugih KMG, vpisanih v SEME-register po 15. aprilu 2024, najpozneje do 10. maja 2024.

(12) Podatke iz desetega odstavka tega člena v zahtevani strukturi, ki jo določi agencija, agenciji pošlje ministrstvo najpozneje do 24. februarja tekočega leta.

(13) Ne glede prejšnji odstavek za leto 2024 agenciji pošlje ministrstvo seznam KMG iz 1. točke enajstega odstavka tega člena najpozneje do 22. aprila 2024 in seznam iz 2. točke enajstega odstavka tega člena najpozneje en dan pred potekom roka za oddajo zbirne vloge iz uredbe za izvajanje intervencij za leto 2024.

(14) Za izvajanje te uredbe morajo organizacije za kontrolo in certificiranje EK ministrstvu najpozneje do 25. oktobra tekočega leta poslati seznam KMG, ki so pridobila certifikat za ekološko čebelarjenje za tekoče leto.

(15) Podatke iz prejšnjega odstavka, skupaj s številom čebeljih družin, agenciji pošlje ministrstvo najpozneje do 15. decembra tekočega leta. Za podatek o številu čebeljih družin se šteje podatek ob kontroli, ki ga organizacije za kontrolo in certificiranje EK vpišejo v evidenco pridelovalcev in predelovalcev ekoloških kmetijskih pridelkov oziroma živil.

(16) Ne glede na štirinajsti odstavek tega člena morajo organizacije za kontrolo in certificiranje EK ministrstvu najpozneje do 1. decembra 2024 poslati seznam KMG, ki so pridobila certifikat za ekološko čebelarjenje za leto 2024.

(17) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(18) Za izvajanje te uredbe morajo organizacije za kontrolo in certificiranje EK ministrstvu najpozneje do 25. oktobra tekočega leta poslati seznam KMG, ki so pridobila certifikat za ekološko pridelavo semenskega materiala kmetijskih rastlin za tekoče leto.

(19) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

(20) Ne glede na osemnajsti odstavek tega člena morajo organizacije za kontrolo in certificiranje EK ministrstvu najpozneje do 1. decembra 2024 poslati seznam KMG, ki so pridobila certifikat za ekološko pridelavo semenskega materiala kmetijskih rastlin za leto 2024.

(21) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(22) Za izvajanje te uredbe ministrstvo pošlje agenciji seznam KMG za ekološke delne kmetije, ki so se vključile oziroma obnovile prijavo v kontrolo v skladu z 2. točko prvega odstavka 34. člena te uredbe, skupaj s podatki o travojedih živali po vrsti, vključenih v ekološko pridelavo oziroma predelavo.

(23) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 15. decembra tekočega leta.

(24) Ne glede na prejšnji odstavek podatke iz dvaindvajsetega odstavka tega člena za leto 2024 v zahtevani strukturi, ki jo določi agencija, agenciji pošlje ministrstvo najpozneje do 31. januarja 2025.

(25) Certifikat za ekološko pridelavo oziroma predelavo kmetijskih pridelkov oziroma živil, ki je izdan v tekočem letu, se za namen izplačila zahtevkov za intervenciji EK in EKČ upošteva od 1. januarja do 31. decembra tekočega leta.

(26) Če agencija ali organizacije za kontrolo in certificiranje EK ugotovijo kršitve oziroma nepravilnosti pri izvajanju intervencij EK in EKČ, se o tem medsebojno obvestijo.

4. oddelek

PLAČILA

37. člen

(plačila za intervencijo EK)

(1) Plačila za izvajanje praks ekološkega kmetovanja so za:

* 1. njive-poljščine: 607 eurov na ha letno;
  2. zelenjadnice na prostem: 1.021 eurov na ha letno;
  3. zelenjadnice v zavarovanih prostorih: 1.131 eurov na ha letno;
  4. oljčnike z gostoto najmanj 150 dreves na ha, nasade sadovnjakov z gostoto najmanj 100 dreves na ha pri orehu in kostanju ter najmanj 200 dreves na ha pri nasadih z drugimi sadnimi vrstami in nasadih z mešanimi sadnimi vrstami: 885 eurov na ha letno;
  5. visokodebelne travniške sadovnjake z gostoto od najmanj 50 dreves na ha do največ 200 dreves na ha: 258 eurov na ha letno;
  6. vinograde: 888 eurov na ha letno;
  7. hmeljišča: 796 eurov na ha letno;
  8. drevesnice: 1.200 eurov na ha letno;
  9. trajno travinje: 159 eurov na ha letno;
  10. pridelavo semenskega materiala kmetijskih rastlin – poljščine, krmne rastline ali zelenjadnice: 785 eurov na ha letno.

(2) Plačila za preusmeritev v prakse ekološkega kmetovanja so za:

* 1. njive-poljščine: 800 eurov na ha letno;
  2. zelenjadnice na prostem: 1.200 eurov na ha letno;
  3. zelenjadnice v zavarovanih prostorih: 1.200 eurov na ha letno;
  4. oljčnike z gostoto najmanj 150 dreves na ha, nasade sadovnjakov z gostoto najmanj 100 dreves na ha pri orehu in kostanju ter najmanj 200 dreves na ha pri nasadih z drugimi sadnimi vrstami in nasadih z mešanimi sadnimi vrstami: 1.200 eurov na ha letno;
  5. visokodebelne travniške sadovnjake z gostoto od najmanj 50 dreves na ha do največ 200 dreves na ha: 320 eurov na ha letno;
  6. vinograde: 1.200 eurov na ha letno;
  7. hmeljišča: 1.200 eurov na ha letno;
  8. drevesnice: 1.200 eurov na ha letno;
  9. trajno travinje: 276 eurov na ha letno;
  10. pridelavo semenskega materiala kmetijskih rastlin – poljščine, krmne rastline ali zelenjadnice: 1.200 eurov na ha letno.

(3) Če upravičenec v tekočem letu uveljavlja plačilo za ekološko pridelavo semenskega materiala kmetijskih rastlin, na isti površini hkrati ne more uveljavljati tudi plačila za ekološko pridelavo poljščin, krmnih rastlin in zelenjadnic.

(4) Upravičenec, ki ne redi travojedih živali v skladu z uredbo, ki ureja ekološko pridelavo in predelavo kmetijskih pridelkov in živil, ni upravičen do plačila za trajno travinje iz 9. točke prvega odstavka in 9. točke drugega odstavka tega člena.

(5) Plačilo za trajno travinje iz 9. točke prvega odstavka in 9. točke drugega odstavka tega člena je vezano na travojede živali, ki so vključene v kontrolo ekološke pridelave, pri čemer mora biti povprečna letna obtežba najmanj 0,3 GVŽ na ha trajnega travinja z zahtevkom za intervencijo EK. Zgornja meja obtežbe je določena z Uredbo 2018/848/EU.

(6) Če je h KMG priključena planina, se GERK, ki so pripisani k planini, obravnavajo v okviru te planine in niso upravičeni do plačila za intervencijo EK, prav tako se ne upoštevajo pri izračunu obtežbe na travinju.

(7) Za površino GERK, ki je delno v ekološki pridelavi in delno v preusmerjanju v ekološko pridelavo, se za celotno površino GERK dodeli plačilo za izvajanje praks ekološkega kmetovanja iz prvega odstavka tega člena.

(8) Za površino GERK, ki se ji v tekočem letu skrajša obdobje preusmeritve v skladu z uredbo, ki ureja ekološko pridelavo in predelavo kmetijskih pridelkov in živil, se za celotno površino GERK dodeli plačilo za izvajanje praks ekološkega kmetovanja iz prvega odstavka tega člena.

(9) Najvišji zneski plačil, ki jih je mogoče pridobiti za intervencijo EK, znašajo za:

1. njivske površine – poljščine: 800 eurov na ha letno;
2. njivske površine – zelenjadnice (na prostem in v zavarovanih prostorih): 1.200 eurov na ha letno;
3. njivske površine – pridelava semenskega materiala poljščin, krmnih rastlin in zelenjadnic: 1.200 eurov na ha letno;
4. trajni nasadi: 1.200 eurov na ha letno;
5. trajno travinje: 500 eurov na ha letno.

(10) Za površine, na katerih so trajne kulture, razen trajnega travinja, se lahko uveljavljajo plačila za preusmeritev v prakse ekološkega kmetovanja iz drugega odstavka tega člena največ tri leta oziroma največ dve leti za druge kulture, razen na območjih, določenih z uredbo, ki ureja degradirana območja.

(11) Ne glede na prejšnji odstavek upravičenci, ki so pridobili plačilo za izvajanje praks ekološkega kmetovanja iz prvega odstavka tega člena, ne pridobijo plačil za preusmeritev v prakse ekološkega kmetovanja iz drugega odstavka tega člena, razen na območjih, določenih z uredbo, ki ureja degradirana območja.

(12) Ne glede na deseti odstavek tega člena KMG, ki so v zadnjih petih letih v celoti izgubila certifikat o ekološki pridelavi in predelavi kmetijskih pridelkov oziroma živil zaradi kršitve uredbe, ki ureja ekološko pridelavo in predelavo kmetijskih pridelkov in živil, ne pridobijo plačila za preusmeritev v prakse ekološkega kmetovanja iz drugega odstavka tega člena.

(13) Plačila iz prvega in drugega odstavka tega člena se dodelijo le za GERK, ki so v evidenci pridelovalcev in predelovalcev ekoloških in integriranih kmetijskih pridelkov ali živil označene s statusom »E« ali »P«.

38. člen

(plačila za intervencijo EKČ)

(1) Plačila za izvajanje praks ekološkega čebelarjenja so za število čebeljih družin:

* 1. od 5 do 10: 273 eurov na nosilca KMG letno;
  2. od 11 do 20: 545 eurov na nosilca KMG letno;
  3. od 21 do 30: 909 eurov na nosilca KMG letno;
  4. od 31 do 40: 1.272 eurov na nosilca KMG letno;
  5. od 41 do 50: 1.636 eurov na nosilca KMG letno;
  6. od 51 do 75: 2.272 eurov na nosilca KMG letno;
  7. od 76 do 100: 3.181 eurov na nosilca KMG letno;
  8. od 101 do 150: 4.544 eurov na nosilca KMG letno;
  9. od 151 do 200: 6.361 eurov na nosilca KMG letno;
  10. od 201 do 300: 9.088 eurov na nosilca KMG letno;
  11. 301 in več: 14.540 eurov na nosilca KMG letno.

(2) Plačila za preusmeritev v prakse ekološkega čebelarjenja so za število čebeljih družin:

* 1. od 5 do 10: 294 eurov na nosilca KMG letno;
  2. od 11 do 20: 588 eurov na nosilca KMG letno;
  3. od 21 do 30: 981 eurov na nosilca KMG letno;
  4. od 31 do 40: 1.373 eurov na nosilca KMG letno;
  5. od 41 do 50: 1.765 eurov na nosilca KMG letno;
  6. od 51 do 75: 2.451 eurov na nosilca KMG letno;
  7. od 76 do 100: 3.432 eurov na nosilca KMG letno;
  8. od 101 do 150: 4.903 eurov na nosilca KMG letno;
  9. od 151 do 200: 6.864 eurov na nosilca KMG letno;
  10. od 201 do 300: 9.805 eurov na nosilca KMG letno;
  11. 301 in več: 15.688 eurov na nosilca KMG letno.

(3) Pri plačilih iz prvega in drugega odstavka tega člena se upošteva povprečno število čebeljih družin, določeno v skladu s četrtim odstavkom 33. člena te uredbe. Za plačilo se upošteva število čebeljih družin, zaokroženo navzdol na celo število.

(4) Plačila iz prvega in drugega odstavka tega člena se dodelijo le za čebelje družine, ki so v evidenci pridelovalcev in predelovalcev ekoloških in integriranih kmetijskih pridelkov ali živil označene s statusom »E« ali »P«.

(5) Če so na KMG hkrati čebelje družine, ki so v evidenci pridelovalcev in predelovalcev ekoloških in integriranih kmetijskih pridelkov ali živil označene s statusom »E« in »P«, se dodeli plačilo za izvajanje praks ekološkega čebelarjenja iz prvega odstavka tega člena.

(6) KMG, ki so v zadnjih petih letih v celoti izgubila certifikat o ekološki pridelavi in predelavi kmetijskih pridelkov oziroma živil zaradi kršitve uredbe, ki ureja ekološko pridelavo in predelavo kmetijskih pridelkov in živil, ne pridobijo plačila za preusmeritev v prakse ekološkega čebelarjenja iz drugega odstavka tega člena.

IV. poglavje

INTERVENCIJA HTV

1. oddelek

SPLOŠNE DOLOČBE

39. člen

(namen intervencije HTV)

Intervencija HTV prispeva k ohranjanju in izboljševanju stanja habitatnih tipov in vrst na območjih Natura 2000.

40. člen

(vstopi v intervencijo HTV)

V operaciji intervencije HTV je mogoče vstopiti v letih 2024–2027.

41. člen

(trajanje obveznosti intervencije HTV)

(1) Obveznost izvajanja intervencije HTV traja pet let. Odstopanja od te obveznosti so dovoljena le v naslednjih primerih:

1. višje sile ali izjemnih okoliščin, kot to določa zakon, ki ureja kmetijstvo, ter 3. člen Uredbe 2021/2116/EU in je opredeljeno v Prilogi 1 te uredbe;
2. ko se celotno zemljišče oziroma del zemljišča, na katero se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu zemljišču, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala.

(2) Določbe 2. točke prejšnjega odstavka se uporabljajo tudi, kadar se prenos opravi znotraj KMG.

(3) Obveznost izvajanja intervencije HTV traja celotno koledarsko leto.

(4) Če upravičenec, ki je v letu 2023 z določenimi površinami vstopil v operacijo VTR v skladu z Uredbo o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23 107/23 in 124/23), v letu 2024 to obveznost nadomesti z obveznostjo za operacijo NGTR\_2\_10\_7, mora do zaključka prevzete obveznosti na teh površinah izvajati operacijo NGTR\_2\_10\_7.

(5) Ne glede na prejšnji odstavek se površine, vključene v operacijo NGTR\_2\_10\_7, lahko zmanjšajo v skladu s 44. členom te uredbe.

42. člen

(prenos obveznosti na drugega nosilca KMG)

(1) Nosilec KMG, ki je v predhodnem letu uveljavljal zahtevke za intervencijo HTV na določenih površinah KMG, v tekočem letu pa na teh površinah to intervencijo izvaja drug nosilec KMG, mora obvezno sporočiti podatke o teh površinah na obrazcu zmanjšanja ali prenosa površin, živali oziroma obveznosti.

(2) Če zaradi prenosa dela površin iz 2. točke prvega odstavka prejšnjega člena površina, na kateri se na KMG prenosnika še naprej izvaja intervencija HTV, na tem KMG ne dosega velikosti iz 43. člena te uredbe, obveznost izvajanja te intervencije na KMG prenosnika preneha brez dolžnosti vračila že prejetih sredstev za njeno izvajanje.

(3) Če zaradi prenosa dela površin iz 2. točke prvega odstavka prejšnjega člena, zmanjšanje površine, na kateri se na KMG prenosnika še naprej izvaja intervencija HTV, na tem KMG presega dovoljeno zmanjšanje površin iz prvega odstavka 44. člena te uredbe, se to zmanjšanje površin za KMG prenosnika ne šteje kot kršitev.

43. člen

(velikost površine)

Najmanjša strnjena površina kmetijskega zemljišča iste vrste dejanske rabe za izvajanje intervencije je 0,1 ha.

44. člen

(zmanjšanje površin, vključenih v obveznost)

Med trajanjem obveznosti iz prvega odstavka 41. člena te uredbe se skupna velikost površin lahko zmanjša za največ 10 % glede na vstopno površino, razen v primeru višje sile ali izjemnih okoliščin iz Priloge 1 te uredbe.

45. člen

(povečanje površin, vključenih v obveznost)

(1) Med trajanjem obveznosti iz prvega odstavka 41. člena te uredbe se skupna velikost površin KMG lahko poveča. Zaradi povečanja površin KMG se obstoječa obveznost razširi, pri čemer se upošteva čas trajanja obstoječe obveznosti. Enako velja, kadar se v okviru KMG poveča površina, za katero je prevzeta obveznost.

(2) Ne glede na skupno velikost povečanja površin se obveznost iz prvega leta obveznosti nadaljuje, upravičenec pa je upravičen do plačila za celotno povečanje velikosti površin, ki vključuje obstoječe in povečane površine.

46. člen

(zamenjave)

(1) Med trajanjem obveznosti iz prvega odstavka 41. člena te uredbe intervencije HTV ni dovoljeno zamenjati z intervencijo KOPOP\_BK.

(2) Med trajanjem obveznosti iz prvega odstavka 41. člena te uredbe je mogoč prehod iz:

1. upravljavskega NGTR\_1 v upravljavski NGTR\_2\_30\_6, ne pa tudi obratno;
2. upravljavskega NGTR\_1 v upravljavski NGTR\_2\_10\_7, ne pa tudi obratno;
3. upravljavskega NGTR\_2\_30\_6 v upravljavski NGTR\_2\_10\_7, ne pa tudi obratno.

(3) Upravičenec pri prehodu iz 1. točke prejšnjega odstavka do zaključka prevzete obveznosti izvaja upravljavski NGTR\_2\_30\_6 na vseh površinah, s katerimi je vstopil v upravljavski NGTR\_1.

(4) Upravičenec pri prehodu iz 2. točke drugega odstavka tega člena do zaključka prevzete obveznosti izvaja upravljavski NGTR\_2\_10\_7 na vseh površinah, s katerimi je vstopil v upravljavski NGTR\_1.

(5) Upravičenec pri prehodu iz 3. točke drugega odstavka tega člena do zaključka prevzete obveznosti izvaja upravljavski NGTR\_2\_10\_7 na vseh površinah, s katerimi je vstopil v upravljavski NGTR\_2\_30\_6.

47. člen

(grafične evidence)

(1) Za izvajanje upravnih pregledov intervencije HTV se v digitalni grafični obliki v skladu z uredbo za izvajanje intervencij za tekoče leto uporabljajo:

1. evidenca habitatnih tipov in vrst na območjih Natura 2000 – Ljubljansko barje (v nadaljnjem besedilu: evidenca HTV\_LJ\_BARJE);
2. evidenca habitatnih tipov in vrst na območjih Natura 2000 – Planinsko polje (v nadaljnjem besedilu: evidenca HTV\_PLAN\_POLJE);
3. evidenca monitoringa kosca na območjih Natura 2000 (v nadaljnjem besedilu: evidenca HTV\_KOSEC);
4. evidenca habitatnih tipov in vrst na območjih Natura 2000 – Goričko (HTV\_GORICKO).

(2) Evidence iz 1., 2. in 4. točke prejšnjega odstavka ministrstvu pošlje ZRSVN.

(3) Evidenco iz 3. točke prvega odstavka tega člena pripravi izvajalec monitoringa kosca, ki poteka v okviru vsakoletnega monitoringa ptic.

(4) Pri navajanju površin sloja iz evidenc iz 1., 2. in 4. točke prvega odstavka tega člena se prikazuje celotna upravičena površina GERK, če vsaj 10 arov GERK leži v enem izmed območij iz teh evidenc.

(5) Če se evidenca VTR iz 26. točke prvega odstavka 15. člena te uredbe ter evidenci iz 1. in 2. točke prvega odstavka tega člena prekrivajo, upravičenec ob oddaji zbirne vloge v letu vstopa v intervencijo HTV z GERK ali delom GERK, ki leži na območju iz teh evidenc, vstopi v intervencijo HTV.

(6) Če se evidenci iz 1. in 2. točke prvega odstavka tega člena ter evidenci iz 11. in 12. točke prvega odstavka 15. člena te uredbe prekrivajo, upravičenec ob oddaji zbirne vloge v letu vstopa v intervencijo HTV z GERK ali delom GERK, ki leži na območju iz teh evidenc, vstopi v intervencijo HTV.

(7) Evidence iz 1., 2. in 4. točke prvega odstavka tega člena agenciji pošlje ministrstvo.

(8) Evidenco iz 3. točke prvega odstavka tega člena agenciji pošlje izvajalec monitoringa ptic najpozneje do 20. junija tekočega leta.

(9) Vpogled v evidence iz prvega odstavka tega člena je mogoč na javnem spletnem pregledovalniku grafičnih podatkov ministrstva, dostopnem na spletni strani http://rkg.gov.si/GERK/WebViewer/.

2. oddelek

POGOJI UPRAVIČENOSTI

48. člen

(pogoji upravičenosti)

(1) Upravičenec mora pri izvajanju intervencije HTV izpolnjevati naslednje pogoje upravičenosti:

1. KMG mora biti vpisano v register kmetijskih gospodarstev, v skladu s pravilnikom RKG;
2. imeti najmanj 0,1 ha kmetijskih površin na KMG v smislu točke c) tretjega odstavka 4. člena Uredbe 2021/2115/EU, pri čemer se upoštevajo tudi GERK, manjši od 0,1 ha, ne pa tudi površine s krajinskimi značilnostmi;
3. na celotnem KMG upoštevati prepoved uporabe blata iz komunalnih čistilnih naprav iz uredbe, ki ureja uporabo blata iz komunalnih čistilnih naprav v kmetijstvu ter prepoved uporabe digestata in komposta, razen digestata in komposta, izdelanega na KMG, ter digestata in komposta, ki je izgubil status odpadka in postal proizvod v skladu z uredbo, ki ureja predelavo biološko razgradljivih odpadkov in uporabo komposta ali digestata, ki se uporablja za biološko razgradljive odpadke, in je bil izdelan pri podjetjih, s katerimi zadevni KMG tvori povezana podjetja.

(2) Uporaba blata iz komunalnih čistilnih naprav se preveri z upravnim pregledom prek evidence oseb, ki imajo okoljevarstveno dovoljenje za uporabo blata iz komunalnih čistilnih naprav v kmetijstvu, ki jo agenciji pošlje ministrstvo, pristojno za okolje. Uporaba digestata in komposta se preveri s pregledom na kraju samem prek evidenc o delovnih opravilih iz osmega odstavka tega člena..

3. oddelek

OPERACIJI INTERVENCIJE HTV

49. člen

(zahteve za izvajanje)

(1) Zahteve za izvajanje operacij intervencije HTV so določene v Prilogi 2 te uredbe.

(2) Pri operaciji GORTR mora upravičenec voditi evidence o delovnih opravilih, vključno z evidenco uporabe:

1. organskih in mineralnih gnojil iz tretjega odstavka 86. člena te uredbe;
2. FFS iz devetega odstavka 86. člena te uredbe.

(4) Evidence iz prejšnjega odstavka se vodijo na obrazcih v tiskani ali elektronski obliki, ki so dostopni na spletnih straneh ministrstva in agencije, ali v elektronski obliki, ki vsebinsko ne odstopa od obrazcev evidenc o delovnih opravilih.

(4) Vodenje evidenc o delovnih opravilih iz drugega odstavka tega člena se preverja s pregledom na kraju samem.

4. oddelek

PLAČILA

50. člen

(plačila za operacijo HTV.1)

(1) Plačilo za:

1. upravljavski NGTR\_1 je za KMG:
2. brez živali 100 eurov na ha letno,
3. z živalmi: 130 eurov na ha letno;
4. upravljavski NGTR\_2\_30\_6 za košnjo od 30. junija tekočega leta:
5. od sredine travnika navzven ali od enega roba travnika proti drugemu za KMG:

* KMG brez živali: 320 eurov na ha letno,
* KMG z živalmi: 350 eurov na ha letno;

1. od zunanje strani travnika navznoter s puščanjem nepokošenega rešilnega otoka za KMG:

* brez živali: 370 eurov na ha letno,
* z živalmi: 400 eurov na ha letno;

1. NGTR\_2\_10\_7 za košnjo od 10. julija tekočega leta oziroma od 1. avgusta tekočega leta:
2. od sredine travnika navzven ali od enega roba travnika proti drugemu za KMG:

* brez živali: 530 eurov na ha letno,
* z živalmi: 570 eurov na ha letno;

1. od zunanje strani travnika navznoter s puščanjem nepokošenega rešilnega otoka za KMG:

* brez živali: 580 eurov na ha letno,
* z živalmi: 620 eurov na ha letno.

(2) Plačilo iz prejšnjega odstavka se dodeli tudi, kadar upravičenec zaradi izdatne namočenosti tal ne izvede košnje v skladu z zahtevami za izvajanje iz Priloge 2 te uredbe, če travnike v tekočem letu vzdržuje in ročno odstrani mlade poganjke lesnih vrst.

(3) Neizvedbo košnje iz prejšnjega odstavka upravičenec sporoči agenciji v skladu z drugim odstavkom 94. člena te uredbe.

(4) V okviru rezultatskega dela operacije NGTR\_2\_10\_7 se za doseganje rezultata uspešnosti upravljanja travnikov šteje prisotnost kosca.

(5) Plačilo za rezultatski del operacije NGTR\_2\_10\_7 se dodeli le za dosežen rezultat iz prejšnjega odstavka in je za:

1. 1. stopnjo – prehranjevalni habitat: 151,20 eura na ha letno;
2. 2. stopnjo – gnezdilni habitat: 359,10 eura na ha letno;
3. 3. stopnjo – zgostitve populacij:
4. dva prehranjevalna habitata: 302,40 eura na ha letno,
5. trije ali več prehranjevalnih habitatov: 456,60 eura na ha letno,
6. prehranjevalni habitat in gnezdilni habitat: 510,30 eura na ha letno,

č) trije ali več prehranjevalnih in gnezdilnih habitatov: 661,50 eura na ha letno.

51. člen

(plačila za operacijo GORTR)

Plačilo za operacijo GORTR je za KMG:

1. brez živali: 400 eurov na ha letno;
2. z živalmi: 430 eurov na ha letno .

V. poglavje

INTERVENCIJA LOPS

1. oddelek

SPLOŠNE DOLOČBE

52. člen

(namen intervencije)

Namen intervencije LOPS je ohranjanje genskih virov s spodbujanjem KMG k reji lokalnih pasem domačih živali, ki jim grozi prenehanje reje, in pridelavi lokalnih sort, ki jim grozi genska erozija.

53. člen

(vstopi v intervencijo)

V intervencijo LOPS je mogoče vstopiti v letih 2024–2025.

54. člen

(trajanje obveznosti)

(1) Obveznost izvajanja intervencije LOPS traja pri vstopu v letu:

1. 2024 pet let;
2. 2025 štiri leta.

(2) Odstopanja od obveznosti iz prejšnjega odstavka so dovoljena le v naslednjih primerih:

1. višje sile ali izjemnih okoliščin, kot to določa zakon, ki ureja kmetijstvo, ter 3. člen Uredbe 2021/2116/EU in je opredeljeno v Prilogi 1 te uredbe;
2. ko se pri operaciji PAS vse rejne živali oziroma del rejnih živali, na katere se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu številu rejnih živali, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala;
3. ko se pri operaciji SOR celotno zemljišče oziroma del zemljišča, na katero se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu zemljišču, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala.

(3) Določbe iz 2. in 3. točke prejšnjega odstavka se uporabljajo tudi, kadar se prenos opravi znotraj KMG.

(4) Obveznost izvajanja intervencije LOPS traja celotno koledarsko leto.

(5) Če upravičenci med trajanjem obveznosti izvajanja intervencije LOPS vstopijo v intervencijo EK, obveznost izvajanja operacij intervencije LOPS, pri katerih kombinacija med intervencijama LOPS in EK ni dovoljena, preneha brez dolžnosti vračila že prejetih sredstev za izvajanje teh operacij.

55. člen

(prenos obveznosti na drugega nosilca KMG)

(1) Nosilec KMG, ki je v predhodnem letu uveljavljal zahtevke za intervencijo LOPS za določeno število rejnih živali ali določen obseg površin, v tekočem letu pa s temi živalmi ali površinami to intervencijo izvaja drug nosilec KMG, mora obvezno sporočiti podatke o teh živalih ali površinah na obrazcu zmanjšanja ali prenosa površin, živali oziroma obveznosti.

(2) Če zaradi prenosa rejnih živali iz prejšnjega odstavka število rejnih živali, ki so na KMG prenosnika še naprej vključene v operacijo PAS, na KMG prenosnika ne dosega števila živali iz 56. člena te uredbe, obveznost izvajanja te operacije na KMG prenosnika preneha brez dolžnosti vračila že prejetih sredstev za njeno izvajanje.

(3) Če zaradi prenosa dela površin iz prvega odstavka tega člena površina, na kateri se na KMG prenosnika še naprej izvaja operacija SOR, na KMG prenosnika ne dosega velikosti iz 57. člena te uredbe, obveznost izvajanja te operacije na KMG prenosnika preneha brez dolžnosti vračila že prejetih sredstev za njeno izvajanje.

(4) Če zaradi prenosa dela površin iz 3. točke drugega odstavka prejšnjega člena, zmanjšanje površine, na kateri se na KMG prenosnika še naprej izvaja operacija SOR, na tem KMG presega dovoljeno zmanjšanje površin iz prvega odstavka 58. člena te uredbe, se to zmanjšanje površin za KMG prenosnika ne šteje kot kršitev.

56. člen

(število živali)

Upravičenec mora v izvajanje operacije PAS vključiti pri pasmah:

* + - 1. belokranjska pramenka najmanj tri živali;
      2. istrska pramenka najmanj tri živali;
      3. drežniška koza najmanj tri živali;
      4. kokoši najmanj 30 živali;
      5. drugih vrst živali najmanj eno GVŽ.

57. člen

(velikost površine)

Najmanjša površina kmetijske parcele za izvajanje operacije iz SOR je 0,1 ha, na KMG pa mora biti v operacijo SOR vključenih najmanj 0,3 ha kmetijskih površin.

58. člen

(zmanjšanje površin, vključenih v obveznost)

(1) Med trajanjem obveznosti iz prvega odstavka 54. člena te uredbe se skupna velikost površin lahko zmanjša za največ 10 % glede na vstopno površino, razen v primeru višje sile ali izjemnih okoliščin iz Priloge 1 te uredbe.

(2) Če se skupna velikost površine, vključene v obveznost iz prvega odstavka 54. člena te uredbe, med leti zmanjša za več kot 10 % zaradi spremembe seznama lokalnih sort kmetijskih rastlin iz Priloge 2 te uredbe, za katere plačil za operacijo SOR iz te uredbe ni mogoče uveljavljati, setev oziroma saditev pa je bila že izvedena, se to ne šteje za neupravičeno zmanjšanje skupne velikosti površin, vključenih v to operacijo.

59. člen

(povečanje površin, vključenih v obveznost)

Med trajanjem obveznosti iz prvega odstavka 54. člena te uredbe se skupna velikost površin KMG lahko poveča, vendar se plačilo za povečane površine ne dodeli.

60. člen

(zamenjave)

Med trajanjem obveznosti iz prvega odstavka 54. člena te uredbe se pri operaciji:

1. PAS lokalne pasme znotraj posamezne vrste domačih živali iz Priloge 2 te uredbe lahko zamenjajo;
2. SOR vrste in lokalne sorte kmetijskih rastlin iz Priloge 2 te uredbe v tekočem letu in med leti lahko zamenjajo.

61. člen

(analiza tal in gnojilni načrt)

(1) Analizo tal in gnojilni načrt je treba imeti izdelana za vse GERK, ki so vključeni v intervencijo LOPS, in na katerih se bodo uporabljala mineralna gnojila, če so ti GERK hkrati vključeni tudi v operacije intervencije KOPOP\_NV oziroma KOPOP\_BK. Če se bodo uporabljala le organska gnojila, je treba voditi evidenco o organskih in mineralnih gnojil, analiza tal in gnojilni načrt pa nista potrebna. Upravičenec mora imeti izdelano analizo tal za naslednje parametre: pH, P, K in organska snov. Za trajno travinje analiza tal na organsko snov ni potrebna. Gnojilni načrt je petleten.

(2) Analize tal in gnojilnega načrta ni treba izdelati upravičencu, ki je vključen le v izvajanje operacije PAS oziroma SOR.

(3) Ne glede na prvi odstavek tega člena analize tal in gnojilnega načrta ni treba izdelati upravičencu, ki je hkrati vključen v izvajanje operacije PAS in operacije VTSA ali operacije SOR in operacije VTSA ali operacijo PAS in operacijo SOR.

(4) Gnojilni načrt iz prvega odstavka tega člena se izdela na podlagi veljavne analize tal. Veljavnost analize tal je pet let.

(5) Gnojilne načrte upravičenec hrani na KMG.

(6) Upravičenec mora imeti izdelano analizo tal in gnojilni načrt iz prvega odstavka tega člena najpozneje do poteka roka za oddajo zbirne vloge za tekoče leto iz uredbe za izvajanje intervencij za tekoče leto.

(7) Agencija podatke o izdelanih analizah tal prevzame iz evidence analiz tal en dan po poteku roka za oddajo zbirne vloge za tekoče leto iz uredbe za izvajanje intervencij za tekoče leto.

(8) Agencija v skladu z uredbo za izvajanje intervencij za tekoče leto preverja izpolnjevanje zahteve glede izdelanih:

1. analiz tal z upravnim pregledom prek evidence iz prejšnjega odstavka in s pregledom na kraju samem;
2. gnojilnih načrtov s pregledom na kraju samem.

2. oddelek

POGOJI UPRAVIČENOSTI

62. člen

(pogoji upravičenosti)

(1) Upravičenec mora pri izvajanju intervencije LOPS izpolnjevati naslednje pogoje upravičenosti:

1. KMG mora biti vpisano v register kmetijskih gospodarstev v skladu s pravilnikom RKG;
2. imeti najmanj 1 ha kmetijskih površin iz tretjega odstavka 4. člena Uredbe 2021/2115/EU;
3. opraviti program usposabljanja v obsegu najmanj 15 ur v obdobju trajanja obveznosti iz 1. točke prvega odstavka 54. člena, pri čemer mora v prvih treh letih trajanja te obveznosti opraviti program usposabljanja v obsegu najmanj devet ur;
4. opraviti program usposabljanja v obsegu najmanj 12 ur v obdobju trajanja obveznosti iz 2. točke prvega odstavka 54. člena te uredbe, pri čemer mora v prvih treh letih trajanja te obveznosti opraviti program usposabljanja v obsegu najmanj devet ur;
5. ves čas trajanja obveznosti iz prvega odstavka 54. člena te uredbe voditi evidence o delovnih opravilih, ki se izvajajo pri operaciji SOR.

(2) Šteje se, da je pogoj iz 3. in 4. točke prejšnjega odstavka izpolnjen, če je za KMG usposabljanje opravljeno v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027.

(3) Če usposabljanje iz prejšnjega odstavka opravi udeleženec, ki je samostojni podjetnik posameznik ali je zaposlen pri pravni ali fizični osebi, ki je registrirana za opravljanje kmetijske dejavnosti, ali član paše ali agrarne skupnosti, se to usposabljanje šteje kot opravljena obveznost tudi za KMG, kjer je udeleženec usposabljanja nosilec KMG ali član kmetije.

(4) Agencija podatke za opravljeno usposabljanje iz drugega in tretjega odstavka tega člena iz evidence izobraževanja prevzame v skladu z uredbo, ki ureja intervencije izmenjave znanja in prenosa informacij ter usposabljanje svetovalcev iz SN SKP 2023–2027.

(5) Pri prenosu obveznosti intervencije LOPS iz 2. in 3. točke drugega odstavka 54. člena te uredbe mora prevzemnik v preostalem času trajanja prevzete obveznosti opraviti program usposabljanja iz 3. in 4. točke prvega odstavka tega člena:

1. v celotnem obsegu števila ur, če:
2. je ob prevzemu obveznosti že vključen v intervencijo LOPS, vendar v prvih treh letih trajanja obveznosti še ni opravil programa usposabljanja iz 3. ali 4. točke prvega odstavka tega člena, ali
3. v intervencijo LOPS do prevzema obveznosti, še ni bil vključen ne glede na to, če je prenosnik program usposabljanja iz 3. ali 4. točke prvega odstavka tega člena že opravil v celoti ali deloma;
4. za manjkajoče število ur od zahtevanih 15 ur usposabljanja v primeru petletnih obveznosti ali 12 ur v primeru štiriletnih obveznosti, če je ob prevzemu obveznosti že vključen v intervencijo LOPS in je program usposabljanja iz 3. ali 4. točke prvega odstavka tega člena delno že opravil.

(6) Če je pri prenosu obveznosti intervencije LOPS iz 2. in 3. točke drugega odstavka 54. člena te uredbe prevzemnik že vključen v intervencijo LOPS in je program usposabljanja iz 3. ali 4. točke prvega odstavka tega člena že v celoti opravil, mu zaradi prevzema obveznosti usposabljanja ni treba opravljati ponovno.

(7) Če se prenos obveznosti intervencije LOPS iz 2. in 3. točke drugega odstavka 54. člena te uredbe izvede po prvem ali drugem letu trajanja obveznosti, prenosniku programa usposabljanja iz 3. ali 4. točke prvega odstavka tega člena ni treba opraviti.

(8) Evidence o delovnih opravilih iz 5. točke prvega odstavka tega člena vključujejo evidence o delovnih opravilih za:

1. njivske površine, hmeljišča, intenzivne sadovnjake in oljčnike, vinograde in visokodebelne travniške sadovnjake za operacijo SOR;
2. uporabo organskih in mineralnih gnojil iz tretjega odstavka 86. člena te uredbe;
3. uporabo FFS iz devetega odstavka 86. člena te uredbe.

(9) Evidence iz prejšnjega odstavka se vodijo na obrazcih v tiskani ali elektronski obliki, ki so dostopni na spletnih straneh ministrstva in agencije ali v elektronski obliki, ki vsebinsko ne odstopa od obrazcev evidenc o delovnih opravilih.

(10) Izpolnjevanje pogojev iz prvega odstavka tega člena se preverja z upravnim pregledom in pregledom na kraju samem. Z upravnim pregledom se z uporabo evidence izobraževanja preverjajo podatki o opravljenih programih usposabljanja. Evidence o delovnih opravilih se preverjajo s pregledom na kraju samem.

3. oddelek

OPERACIJI INTERVENCIJE LOPS

1. pododdelek

ZAHTEVE ZA IZVAJANJE

63. člen

(zahteve za izvajanje)

Zahteve za izvajanje operacij intervencije LOPS so določene v Prilogi 2 te uredbe.

2. pododdelek

OPERACIJA PAS

64. člen

(pogoji)

(1) Avtohtone in tradicionalne pasme domačih živali, za katere se lahko uveljavlja plačilo za izvajanje operacije PAS so določene v Prilogi 2 te uredbe. Te živali morajo biti vpisane v izvorno rodovniško knjigo, rodovniško knjigo oziroma registre ali evidence porekel, ki jih vodijo organizacije za živinorejo, odobrene v skladu z zakonom, ki ureja živinorejo.

(2) Podatki iz prejšnjega odstavka se za avtohtone in tradicionalne pasme goveda in konjev preverjajo po stanju na dan 1. februarja tekočega leta, za prašiče, ovce, koze in kokoši pa glede na stanje en dan pred oddajo zbirne vloge.

(3) Število živali posamezne vrste domačih živali, vključene v operacijo PAS v letu vstopa v to operacijo, mora biti v reji pet let od vstopa v operacijo, pri čemer se te živali lahko nadomestijo z živalmi druge avtohtone ali tradicionalne pasme te vrste.

(4) Glede na število živali posamezne vrste domačih živali, ki ga je upravičenec vključil v operacijo PAS v letu vstopa v to operacijo, se lahko število v to operacijo vključenih živali te vrste v okviru obstoječe obveznosti skupno zmanjša za največ 10 %, vendar po zmanjšanju stalež avtohtonih in tradicionalnih pasem domačih živali ne sme biti manjši od števila živali iz 56. člena te uredbe.

(5) Če ena žival posamezne vrste pomeni več kot 10 % vseh živali te vrste, vključenih v obveznost za operacijo PAS, se vključeno število živali te vrste v tekočem letu glede na leto vstopa v to operacijo lahko zmanjša za eno žival. Za število živali posamezne vrste, ki je v tekočem letu vključeno v operacijo PAS, se šteje število živali, ki je na KMG za tekoče leto ugotovljeno z upravnim pregledom števila živali te vrste oziroma s pregledom števila živali te vrste na kraju samem.

(6) V obdobju, ko so živali določene vrste domačih živali, ki jih je upravičenec vključil v operacijo PAS, na paši na planini ali skupnem pašniku, ali gre žival na sejem ali razstavo ali se živali premakne na pašo na drugo gospodarstvo znotraj KMG in se premik živali sporoči v skladu s pravilnikom, ki ureja identifikacijo in registracijo goved, drobnice in kopitarjev, se za te živali šteje, da ne zmanjšujejo števila živali te vrste na osnovnem KMG.

3. pododdelek

OPERACIJA SOR

65. člen

(lokalne sorte)

(1) Lokalne sorte kmetijskih rastlin so določene v Prilogi 2 te uredbe.

(2) Pri izvajanju operacije SOR se lahko uporablja samo:

1. seme poljščin, ki je uradno potrjeno v skladu s predpisi, ki urejajo trženje semena žit, krmnih rastlin, oljnic in predivnic ter semenskega krompirja;
2. uradno potrjeno ali standardno seme zelenjadnic, ki izpolnjuje zahteve določene s predpisom, ki ureja trženje semena zelenjadnic;
3. razmnoževalni in sadilni material zelenjadnic, ki izpolnjuje zahteve, določene v pravilniku, ki ureja trženje razmnoževalnega in sadilnega materiala zelenjadnic;
4. uradno potrjen ali CAC material sadnih rastlin, ki izpolnjuje zahteve, določene s predpisom, ki ureja trženje razmnoževalnega materiala in sadik sadnih rastlin;
5. uradno potrjen ali standardni razmnoževalni material vinske trte, ki izpolnjuje zahteve, določene s predpisom, ki ureja trženje materiala za vegetativno razmnoževanje trte;
6. razmnoževalni material in sadike hmelja, ki so uradno potrjene v skladu s predpisom, ki ureja trženje razmnoževalnega materiala in sadik hmelja.

(3) Ne glede na 1. točko prejšnjega odstavka se pri operaciji SOR lahko uporablja tudi standardno seme ohranjevalnih sort poljščin, krmnih rastlin, trav ter oljnic in predivnic iz Priloge 2 te uredbe.

(4) Upravičenec mora zagotoviti, da vsako leto na najmanj 50 % površin, vključenih v obveznost, uporabi seme oziroma razmnoževalni in sadilni material iz drugega oziroma tretjega odstavka tega člena.

(5) Upravičenec mora na KMG hraniti račune o nakupu semena in sadik lokalnih sort kmetijskih rastlin iz drugega odstavka tega člena in uradne etikete ali etikete oziroma potrdila dobavitelja, s katerimi so opremljena ta semena oziroma sadike ob nakupu.

(6) Ne glede na prejšnji odstavek računov o nakupu semena lokalnih sort kmetijskih rastlin ni treba hraniti upravičencu, ki je hkrati dobavitelj tega semena v skladu s predpisi, ki urejajo semenski material kmetijskih rastlin.

(7) Upravičenec lahko vzgoji sadiko iz kupljenega semena, za katerega mora na KMG hraniti račun in etiketo v skladu s petim odstavkom tega člena.

(8) Na podlagi podatkov iz RKG se v skladu z uredbo za izvajanje intervencij za tekoče leto površina lokalnih sort v trajnem nasadu izračuna po naslednji formuli:

površina lokalnih sort = (površina GERK x število sadik lokalnih sort) / število vseh sadik v trajnem nasadu.

(9) Upravičenec mora pridobiti dovoljenje za gojenje lokalnih sort konoplje oziroma maka iz Priloge 2 te uredbe v skladu s pravilnikom, ki ureja pogoje za pridobitev dovoljenja za gojenje konoplje in maka.

(10) Drugi do šesti odstavek tega člena se uporabljajo za posevke, posejane v letu 2024.

3. pododdelek

PLAČILA ZA INTERVENCIJO LOPS

66. člen

(plačila za operaciji PAS in SOR)

(1) Plačilo za izvajanje operacije PAS je za:

1. avtohtone pasme domačih živali: 168,79 eura na GVŽ letno;
2. tradicionalne pasme domačih živali člena 112,52 eura na GVŽ letno.

(2) Za plačilo iz prejšnjega odstavka se za preračun števila živali v GVŽ uporabljajo koeficienti iz Priloge Izvedbene uredbe 2021/2290/EU. Za plemenske merjasce in konje, mlajše od šestih mesecev, se v skladu s SN SKP 2023–2027 uporablja koeficient 0,4.

(3) Do plačil iz prvega odstavka tega člena so pri pasmah ovc in koz iz Priloge 2 te uredbe upravičene tudi živali, ki so mlajše od enega leta.

(4) Plačilo pri operaciji PAS ne sme presegati 200 eurov na GVŽ letno.

(5) Plačilo za izvajanje operacije SOR je 154,36 eura na ha letno.

(6) Na isti površini GERK lahko upravičenec za operacijo SOR, odvisno od vrste posevka, uveljavlja plačilo iz prejšnjega odstavka samo enkrat, in sicer za glavni ali prezimni ali neprezimni posevek.

(7) Plačilo pri operaciji SOR ne sme presegati za:

1. njivske površine: 600 eurov na ha letno;
2. trajne nasade: 900 eurov na ha letno.

VI. poglavje

INTERVENCIJA BVR

1. oddelek

SPLOŠNE DOLOČBE

67. člen

(namen intervencije)

Intervencija BVR je namenjena zmanjšani uporabi kemičnih FFS in spodbujanju nadstandardnih praks varstva rastlin pred škodljivimi organizmi, s čimer prispeva k varovanju vodnih virov in tal.

68. člen

(vstopi v intervencijo)

V intervencijo BVR je mogoče vstopiti v letih 2024–2025.

69. člen

(trajanje obveznosti)

(1) Obveznost izvajanja intervencije BVR traja pri vstopu v letu:

1. 2024 pet let;
2. 2025 štiri leta.

(2) Odstopanja od obveznosti iz prejšnjega odstavka so dovoljena le v naslednjih primerih:

1. višje sile ali izjemnih okoliščin, kot to določa zakon, ki ureja kmetijstvo, ter 3. člen Uredbe 2021/2116/EU in je opredeljeno v Prilogi 1 te uredbe;
2. ko se celotno zemljišče oziroma del zemljišča, na katero se nanaša obveznost, ali celotno KMG prenese na drugega nosilca KMG v obdobju navedene obveznosti, lahko obveznost ali njen del, ki ustreza prenesenemu zemljišču, za preostanek obdobja prevzame ta drugi nosilec KMG ali pa obveznost lahko preneha veljati in se ne zahteva povračilo za obdobje, v katerem je obveznost veljala.

(3) Določbe 2. točke prejšnjega odstavka se uporabljajo tudi, kadar se prenos opravi znotraj KMG.

(4) Obveznost izvajanja intervencije BVR traja celotno koledarsko leto.

70. člen

(prenos obveznosti na drugega nosilca KMG)

(1) Nosilec KMG, ki je v predhodnem letu uveljavljal zahtevke za intervencijo BVR na določenih površinah KMG, v tekočem letu pa na teh površinah to intervencijo izvaja drug nosilec KMG, mora obvezno sporočiti podatke o teh površinah na obrazcu zmanjšanja ali prenos površin, živali oziroma obveznosti.

(2) Če zaradi prenosa dela površin iz prejšnjega odstavka površina, na kateri se na KMG prenosnika še naprej izvaja intervencija BVR, ne dosega velikosti iz 71. člena te uredbe, obveznost izvajanja te intervencije na KMG prenosnika preneha brez dolžnosti vračila že prejetih sredstev za njeno izvajanje.

(3) Če zaradi prenosa dela površin iz 2. točke drugega odstavka prejšnjega člena, zmanjšanje površine, na kateri se na KMG prenosnika še naprej izvaja intervencija BVR, na tem KMG presega dovoljeno zmanjšanje površin iz prvega odstavka 72. člena te uredbe, se to zmanjšanje površin za KMG prenosnika ne šteje kot kršitev.

71. člen

(velikost površine)

Najmanjša površina kmetijske parcele za izvajanje intervencije BVR je 0,1 ha, razen v primeru izvajanja intervencije BVR v zavarovanih prostorih pri pridelavi zelenjadnic, kjer je najmanjša površina 0,01 ha. Na KMG pa mora biti v intervencijo BVR vključenih najmanj 0,3 ha kmetijskih površin.

72. člen

(zmanjšanje površin, vključenih v obveznost)

Med trajanjem obveznosti iz prvega odstavka 69. člena te uredbe se skupna velikost površin lahko zmanjša za največ 10 % glede na vstopno površino, razen v primeru višje sile ali izjemnih okoliščin iz Priloge 1 te uredbe.

73. člen

(povečanje površin, vključenih v obveznost)

(1) V obdobju trajanja obveznosti iz prvega odstavka 69. člena te uredbe se skupna velikost površin KMG lahko poveča. Zaradi povečanja površin KMG se obstoječa obveznost razširi, pri čemer se upošteva čas trajanja obstoječe obveznosti. Enako velja, kadar se v okviru KMG poveča površina, za katero je prevzeta obveznost.

(2) Ne glede na skupno velikost povečanja površin se obveznost iz prvega leta petletne obveznosti nadaljuje, upravičenec pa je upravičen do plačila za celotno povečanje velikosti površin, ki vključuje obstoječe in povečane površine.

2. oddelek

POGOJI UPRAVIČENOSTI

74. člen

(pogoji upravičenosti)

(1) Upravičenci morajo pri izvajanju intervencije BVR izpolnjevati naslednje pogoje upravičenosti:

* 1. KMG mora biti vpisano v register kmetijskih gospodarstev v skladu s pravilnikom RKG;
  2. imeti najmanj 1 ha kmetijskih površin v smislu tretjega odstavka 4. člena Uredbe 2021/2115/EU;
  3. opraviti program predhodnega usposabljanja vsako leto od leta 2024 v obsegu najmanj štiri ure v zvezi z zatiranjem škodljivih organizmov s FFS na osnovi mikroorganizmov in pripravkov za biotično varstvo rastlin;
  4. najmanj enkrat v prvih treh letih trajanja obveznosti iz prvega odstavka 69. člena te uredbe uporabiti storitev svetovanja, v okviru katere se mu svetuje o izvajanju biotičnega varstva rastlin;
  5. imeti izdelan program zatiranja bolezni in škodljivcev s FFS na osnovi mikroorganizmov in tržnih proizvodov za biotično varstvo rastlin v skladu s tehnološkimi navodili za intervencijo BVR, ki ga predhodno potrdi Javna služba zdravstvenega varstva rastlin (v nadaljnjem besedilu: program izvajanja BVR);
  6. vsako leto v obdobju trajanja obveznosti iz prvega odstavka 69. člena te uredbe voditi evidence o izvajanju biotičnega varstva rastlin.

(2) Obrazec programa izvajanja BVR iz 5. točke prejšnjega odstavka je dostopen na spletnih straneh ministrstva in agencije.

(3) Tehnološka navodila, seznami FFS na osnovi mikroorganizmov in seznam tržnih proizvodov za biotično varstvo rastlin iz 5. točke prvega odstavka tega člena so dostopni na spletnih straneh uprave, ministrstva in agencije.

(4) Pri prenosu obveznosti intervencije BVR iz 2. točke drugega odstavka 69. člena te uredbe mora prevzemnik:

1. opraviti program predhodnega usposabljanja iz 3. točke prvega odstavka tega člena ne glede na to, če je prenosnik ta program usposabljanja že opravil;
2. v preostalem času trajanja obveznosti uporabiti storitev svetovanja iz 4. točke prvega odstavka tega člena ne glede na to, če je prenosnik to storitev že uporabil.

(5) Če se prenos obveznosti intervencije BVR iz 2. točke drugega odstavka 69. člena te uredbe izvede po prvem letu trajanja obveznosti, prenosniku storitve svetovanja iz 4. točke prvega odstavka tega člena ni treba uporabiti.

(6) Evidence iz 6. točke prvega odstavka tega člena se vodijo na obrazcu podatkov o uporabi FFS iz devetega odstavka 86. člena te uredbe. Izvedena opravila je v te evidence treba vpisati najpozneje v 30 dneh po tretiranju oziroma vnosu koristnega organizma.

(7) Evidence iz prejšnjega odstavka se vodijo na obrazcih v tiskani ali elektronski obliki, ki so dostopni na spletnih straneh ministrstva in agencije ali v elektronski obliki, ki vsebinsko ne odstopa od obrazcev evidenc o delovnih opravilih.

(8) Izpolnjevanje pogojev iz prvega odstavka tega člena se preverja z upravnim pregledom in s pregledom na kraju samem. Z upravnim pregledom se z uporabo evidence izobraževanja preverjajo podatki o opravljenih programih predhodnega usposabljanja in podatki o uporabi storitve svetovanja. Z upravnim pregledom se preverja, ali je izdelan program izvajanja BVR. S pregledom na kraju samem se preverjajo evidence o izvajanju biotičnega varstva rastlin.

3. oddelek

ZAHTEVE ZA IZVAJANJE IN DOKAZILA

75. člen

(zahteve za izvajanje)

(1) Zahteve za izvajanje intervencije BVR so določene v Prilogi 2 te uredbe.

(2) Če upravičenec v tekočem letu ne more izpolniti zahtev za izvajanje intervencije BVR iz Priloge 2 te uredbe zaradi vremenskih razmer, nedostopnosti sredstva na trgu ali na podlagi obvestila Javne službe zdravstvenega varstva rastlin, mora to obvezno sporočiti na obrazcu za sporočanje sprememb v zvezi z izvajanjem intervencije biotično varstvo rastlin iz uredbe za izvajanje intervencij za tekoče leto.

(3) Podatke o nedostopnosti sredstva na trgu ali o izdanem obvestilu Javne službe zdravstvenega varstva rastlin za tekoče leto iz prejšnjega odstavka uprava pošlje agenciji najpozneje do 15. januarja naslednjega leta.

(4) Šteje se, da je za tekoče leto pogoj iz 3. točke prvega odstavka prejšnjega člena izpolnjen, če je za KMG usposabljanje opravljeno v okviru usposabljanj Javne službe zdravstvenega varstva rastlin najpozneje do 20. decembra tekočega leta.

(5) Če usposabljanje iz prejšnjega odstavka opravi udeleženec, ki je samostojni podjetnik posameznik ali je zaposlen pri pravni ali fizični osebi, ki je registrirana za opravljanje kmetijske dejavnosti, se to usposabljanje šteje kot opravljena obveznost tudi za KMG, kjer je udeleženec usposabljanja nosilec KMG ali član kmetije.

(6) Če je v prvih treh letih izvajanja obveznosti intervencije BVR za KMG uporabljena storitev svetovanja v okviru Javne službe zdravstvenega varstva rastlin, se to šteje kot izpolnitev pogoja iz 4. točke prvega odstavka prejšnjega člena za obdobje trajanja obveznosti iz prvega odstavka 69. člena te uredbe.

(7) Program izvajanja BVR iz 5. točke prvega odstavka prejšnjega člena mora biti izdelan in potrjen s strani Javne službe zdravstvenega varstva rastlin najpozneje do 31. marca tekočega leta.

(8) Ne glede na prejšnji odstavek mora biti program izvajanja BVR iz 5. točke prvega odstavka prejšnjega člena za leto 2024 izdelan in potrjen s strani Javne službe zdravstvenega varstva rastlin najpozneje do 30. aprila 2024.

76. člen

(dokazila)

(1) Agencija za opravljeno usposabljanje iz četrtega in petega odstavka prejšnjega člena iz evidence izobraževanja 1. februarja naslednjega leta prevzame naslednja podatka o opravljenem usposabljanju za zadevno KMG:

1. številko KMG-MID in
2. število opravljenih ur usposabljanja.

(2) Agencija za uporabnike storitev svetovanja iz šestega odstavka prejšnjega člena za zadevno KMG iz evidence izobraževanja 1. februarja četrtega leta obveznosti iz prvega odstavka 69. člena te uredbe prevzame podatek o številki KMG-MID.

(3) Za izvajanje te uredbe pošlje uprava ministrstvu najpozneje do 15. aprila tekočega leta seznam upravičencev, ki izpolnjujejo zahtevo iz sedmega odstavka prejšnjega člena.

(4) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 30. aprila tekočega leta.

(5) Ne glede na tretji odstavek tega člena pošlje uprava ministrstvu najpozneje do 15. maja 2024 seznam upravičencev, ki izpolnjujejo zahtevo iz osmega odstavka prejšnjega člena.

(6) Podatke iz prejšnjega odstavka v zahtevani strukturi, ki jo določi agencija, agenciji pošlje ministrstvo najpozneje do 30. maja 2024.

4. oddelek

PLAČILA

77. člen

(plačila)

(1) Plačila za izvajanje intervencije BVR so za:

* 1. poljščine: 176,00 eura na ha letno;
  2. zelenjadnice na prostem: 612,80 eura na ha letno;
  3. zelenjadnice v zavarovanih prostorih: 1.857,60 eura na ha letno;
  4. hmelj: 487,20 eura na ha letno;
  5. sadjarstvo in oljkarstvo: 458,40 eura na ha letno;
  6. vinogradništvo: 209,60 eura na ha letno.

(2) Če upravičenec v tekočem letu ne more izpolniti zahtev za izvajanje intervencije BVR iz Priloge 2 te uredbe zaradi vremenskih razmer, nedostopnosti sredstev na trgu ali na podlagi obvestila Javne službe zdravstvenega varstva rastlin v tekočem letu, se plačilo za operacijo BVR ne dodeli za površino, za katero je upravičenec oddal zahtevek iz 93. člena te uredbe.

(3) Plačilo za intervencijo BVR iz 5. točke prvega odstavka tega člena je pri kombinaciji z operacijo:

1. IPSO: 389,28 eura na ha letno;
2. VTSA: 183,20 eura na ha letno.

(4) Plačilo za intervencijo BVR iz 6. točke prvega odstavka tega člena je pri kombinaciji z operacijo:

1. IPG: 140,48 eura na ha letno;
2. VIN\_INSK: 167,68 eura na ha letno.

VII. poglavje

INTERVENCIJA OMD

78. člen

(namen intervencije)

Namen intervencije OMD je izravnava stroškov pridelave zaradi težjih pridelovalnih razmer, da se ustvarijo pogoji za kmetovanje in zagotavljanje primerne obdelanosti kmetijskih površin na območjih z naravnimi ali drugimi posebnimi omejitvami (v nadaljnjem besedilu: območja z omejenimi možnostmi za kmetijsko dejavnost).

79. člen

(razvrstitev in seznam območij)

(1) Območja z omejenimi možnostmi za kmetijsko dejavnost se delijo na:

1. gorska območja;
2. druga območja z naravnimi omejitvami in
3. območja s posebnimi omejitvami.

(2) Seznam območij z omejenimi možnostmi za kmetijsko dejavnost je kot priloga 3 sestavni del te uredbe.

(3) Vpogled na seznam območij iz prejšnjega odstavka je mogoč na spletnem pregledovalniku grafičnih podatkov ministrstva, dostopnem na spletni strani <http://rkg.gov.si/GERK/WebViewer/>.

80. člen

(pogoji upravičenosti)

Za vstop v intervencijo OMD veljajo naslednji pogoji upravičenosti:

1. KMG mora biti vpisano v RKG;
2. nosilec KMG mora biti aktivni kmet;
3. plačilo za intervencijo OMD se lahko pridobi, če skupna kmetijska površina na KMG, ki je vključena v to intervencijo, ni manjša od 1 ha.

81. člen

(pogoji)

(1) Do plačil za intervencijo OMD so upravičena KMG, katerih kmetijske površine ležijo na območjih z omejenimi možnostmi za kmetijsko dejavnost (v nadaljnjem besedilu: območja OMD).

(2) Upravičenci se obvežejo, da bodo na območjih iz prejšnjega odstavka opravljali svojo kmetijsko dejavnost v času trajanja obveznosti.

(3) Kmetijska površina, ki je vključena v intervencijo OMD, se ugotovi v skladu z uredbo za izvajanje intervencij za tekoče leto.

(4) Velikost GERK KMG, za katerega se lahko uveljavlja plačilo za intervencijo OMD, mora biti najmanj 0,01 ha.

(5) Najmanjša površina kmetijske parcele, za katero se lahko vloži zahtevek za izvajanje intervencije OMD, je 0,01 ha.

82. člen

(plačila)

(1) Plačilo za intervencijo OMD se lahko uveljavlja za kmetijske površine iz uredbe o neposrednih plačilih in kmetijske rastline iz šifranta vrst oziroma skupin kmetijskih rastlin in pomoči, ki je v skladu z uredbo za izvajanje intervencij za tekoče leto (v nadaljnjem besedilu: šifrant vrst oziroma skupin kmetijskih rastlin in pomoči), objavljen na osrednjem spletnem mestu državne uprave.

(2) Za KMG s travojedimi živalmi na trajnem travinju se plačilo za intervencijo OMD določi po naslednji formuli:

Število točk na ha x vrednost točke 0,48 eura x površina njiv, trajnih nasadov in trajnega travinja v območjih OMD.

(3) Za KMG brez travojedih živali na trajnem travinju se plačilo za intervencijo OMD določi po naslednji formuli:

(Število točk na ha x vrednost točke 0,48 eura x površina njiv in trajnih nasadov v območjih OMD) + (število točk na ha x vrednost točke 0,35 eura x površina trajnega travinja v območjih OMD).

(4) Za KMG s travojedimi živalmi na trajnem travinju se štejejo KMG, ki imajo obtežbo najmanj 0,2 GVŽ travojedih živali na ha trajnega travinja na KMG. Upoštevajo se vse površine trajnega travinja na KMG, površine v območjih OMD in zunaj območij OMD.

(5) Minimalno plačilo za intervencijo OMD ne sme biti manjše od 25 eurov na ha. Če izračunano plačilo ne dosega 25 eurov na ha, se plačilo ne dodeli. Če izračunano plačilo preseže 600 eurov na ha, se plačilo dodeli v višini 600 eurov na ha.

(6) Če na KMG obseg kmetijskih površin, vključenih v intervencijo OMD, presega 50 ha, se znesek plačil za intervencijo OMD zniža, in sicer za površine:

* 1. do 50,0000 ha je plačilo 100-odstotno;
  2. od 50,0001 do 60,0000 ha je plačilo 90-odstotno;
  3. od 60,0001 do 70,0000 ha je plačilo 80-odstotno;
  4. od 70,0001 do 80,0000 ha je plačilo 70-odstotno;
  5. od 80,0001 do 90,0000 ha je plačilo 60-odstotno;
  6. od 90,0001 do 100,0000 ha je plačilo 50-odstotno;
  7. od 100,0001 ha je plačilo 40-odstotno.

(7) Znesek plačil iz prejšnjega odstavka se zniža glede na vsoto kmetijskih površin istega upravičenca.

VIII. poglavje

KONTROLE IN PREVERLJIVOST POGOJEV IN ZAHTEV

83. člen

(izvajanje kontrole in preverljivost)

(1) Kontrolo izpolnjevanja obveznosti v zvezi z upravičenostjo do plačil za intervencije razvoja podeželja izvaja agencija v skladu z uredbo za izvajanje intervencij za tekoče leto.

(2) Preverjanje pogojev upravičenosti in izpolnjevanja zahtev za izvajanje intervencij razvoja podeželja agencija izvaja v skladu s 65. in 66. členom Uredbe 2021/2116/EU. Agencija ugotovi dejansko stanje tudi z drugimi dokazi, v skladu z zahtevami iz te uredbe.

IX. poglavje

SKUPNE DOLOČBE

84. člen

(usposabljanje)

(1) Upravičenec, ki je hkrati vključen v intervencije KOPOP in LOPS, mora med trajanjem obveznosti iz prvega odstavka 8. člena in prvega odstavka 54. člena te uredbe opraviti program usposabljanja v skupnem obsegu 15 ur v primeru petletnih obveznosti in 12 ur v primeru štiriletnih obveznosti.

(2) Ne glede na prejšnji odstavek mora upravičenec, ki je vključen v posamezno intervencijo KOPOP\_PS, KOPOP\_NV ali KOPOP\_BK ali v intervencijo LOPS, opraviti program usposabljanja v skladu s 3. in 4. točko prvega odstavka 16. člena te uredbe ali 3. in 4. točko prvega odstavka 62. člena te uredbe.

(3) Upravičenec, ki je istočasno vključen v intervenciji EK in EKČ mora v času trajanja obveznosti iz prvega odstavka 28. člena te uredbe opraviti program usposabljanja v skupnem obsegu 25 ur.

(4) Ne glede na prejšnji odstavek mora upravičenec, ki je vključen le v intervencijo EK ali le v intervencijo EKČ, opraviti program usposabljanja v skladu s 3. točko prvega odstavka 34. člena te uredbe.

85. člen

(pravila pogojenosti)

(1) Upravičenci, ki uveljavljajo plačila za intervencije razvoja podeželja, morajo kmetovati v skladu z zahtevami pravil pogojenosti iz uredbe, ki ureja pogojenost.

(2) V primeru ugotovljene kršitve zahteve pogojenosti, ki je podlaga za izvajanje določene intervencije ali operacije iz te uredbe, upravičenec na ravni prevzete obveznosti ni upravičen do plačila za celotno zadevno intervencijo ali operacijo ali pa ni upravičen do plačila za zadevno intervencijo ali operacijo za celotno površino GERK z ugotovljeno kršitvijo.

86. člen

(minimalne zahteve za uporabo gnojil in FFS)

(1) Upravičenec, ki uveljavlja plačila za intervencije KOPOP, EK in LOPS ter operacijo GORTR, mora upoštevati minimalne zahteve za uporabo gnojil in FFS, upravičenec, ki uveljavlja plačila za intervenciji EKČ in BVR, pa minimalne zahteve za uporabo FFS.

(2) Minimalne zahteve za uporabo gnojil iz prejšnjega odstavka so vodene v evidencah uporabe organskih in mineralnih gnojil, ki jih mora voditi upravičenec za vsa kmetijska zemljišča na KMG in iz katerih morajo biti razvidni najmanj količina in vrsta organskih in mineralnih gnojil, čas gnojenja ter podatki o površini, kjer se ta gnojila uporabljajo.

(3) Upravičenec mora evidence iz prejšnjega odstavka voditi na obrazcu evidence uporabe organskih in mineralnih gnojil, ki je sestavni del evidenc o delovnih opravilih iz trinajstega odstavka 16. člena in osmega odstavka 62. člena te uredbe, ki so dostopne na spletnih straneh ministrstva in agencije.

(4) Vodenje evidenc iz prejšnjega odstavka se šteje za vodenje evidence uporabe organskih in mineralnih gnojil za tekoče koledarsko leto iz uredbe, ki ureja pogojenost.

(5) Ne glede na drugi odstavek tega člena morajo upravičenci, ki so vključeni le v operacije HAB, MET, STE, HABM, MOKR\_BAR, SUHI\_KTP, VTSA, S50, GRB, MEJ, ITRV, VTR, SUHA\_TRAV ali GORTR, voditi evidence iz tretjega odstavka tega člena le za kmetijska zemljišča, vključena v intervencijo KOPOP\_BK ali operacijo GORTR.

(6) Ne glede na drugi in deveti odstavek tega člena upravičencem, ki so vključeni le v operacijo PAS ali operacijo NGTR, ni treba voditi evidenc iz tretjega in devetega odstavka tega člena.

(7) Ne glede na drugi odstavek tega člena morajo upravičenci, ki so vključeni le v operacijo SOR, evidence iz tretjega in devetega odstavka tega člena voditi le za kmetijska zemljišča, vključena v operacijo SOR.

(8) Minimalne zahteve za uporabo FFS so vključene v sklop pravil pogojenosti in se nanašajo na pravilno uporabo FFS iz uredbe, ki ureja pogojenost.

(9) Uporaba FFS iz prejšnjega odstavka se vodi na obrazcu podatkov o uporabi FFS, ki je sestavni del evidenc o delovnih opravilih iz osmega odstavka 16. člena in osmega odstavka 62. člena te uredbe, ki so dostopne na spletnih straneh ministrstva in agencije.

(10) Vodenje obrazca iz prejšnjega odstavka se šteje za vodenje evidence o uporabi fitofarmacevtskih sredstev na prostem in v zavarovanih prostorih ter o uporabi obdelanega semena po GERK\_PID in kulturah iz uredbe, ki ureja pogojenost.

(11) Pri intervencijah KOPOP, EK in LOPS ter operaciji GORTR mora upravičenec na KMG hraniti deklaracije za gnojila, etikete in navodila za uporabo FFS ter račune o nakupu gnojil in FFS, pri intervencijah EKČ in BVR pa etikete in navodila za uporabo FFS ter račune o nakupu FFS.

(12) Hramba dokumentov iz prejšnjega odstavka se preverja s pregledom na kraju samem.

87. člen

(minimalna aktivnost)

Upravičenci morajo na površinah, na katerih uveljavljajo plačila za operacije SENENA, HAB, MET, STE, HABM, MOKR\_BAR, SUHI\_KTP, VTSA, S50, GRB, ITRV, ZVE, PP, VTR in SUHA\_TRAV ter intervencijo HTV, izvajati minimalno aktivnost.

88. člen

(druge ustrezne obvezne zahteve iz predpisov)

Pri izvajanju intervencij razvoja podeželja morajo upravičenci izpolnjevati tudi druge ustrezne obvezne zahteve iz področnih predpisov in ugotovitve drugih organov.

89. člen

(vrste rabe GERK in kmetijske rastline)

(1) Intervencije KOPOP\_NV, KOPOP\_BK, EK, HTV in BVR ter operacija SOR se izvajajo na GERK z vrstami rabe, določenimi v šifrantu vrst oziroma skupin kmetijskih rastlin in pomoči.

(2) Plačila za intervencije KOPOP\_NV, KOPOP\_BK, EK, HTV in BVR ter operacijo SOR se lahko uveljavljajo za kmetijske rastline iz šifranta vrst oziroma skupin kmetijskih rastlin in pomoči.

90. člen

(obravnava vrste rabe 1222)

(1) Če je na površini, prijavljeni kot GERK z vrsto rabe »1300 – trajni travnik«, v tekočem letu s pregledom na kraju samem oziroma s sistemom za spremljanje površin ugotovljena dejanska raba »1222 – ekstenzivni sadovnjak«, se ta površina v tekočem letu za intervencije razvoja podeželja obravnava kot GERK z vrsto rabe »1300 – trajni travnik.

(2) Če je na GERK z vrsto rabe »1222 – ekstenzivni sadovnjak« ena ali več njiv in je posamezna manjša od 10 arov, se v skladu s pravilnikom RKG te površine štejejo kot del GERK z vrsto rabe »1222 – ekstenzivni sadovnjak«.

(3) Pri intervenciji EK se na rabi »1222 – ekstenzivni sadovnjak« zatravljenost ne preverja.

(4) Pri intervenciji HTV morajo biti na rabi »1222 – ekstenzivni sadovnjak« površine zatravljene.

91. člen

(obtežba)

Izračun obtežbe za intervencije razvoja podeželja je določen v Prilogi 4, ki je sestavni del te uredbe.

92. člen

(kombinacije intervencij razvoja podeželja)

(1) Kombinacije intervencij razvoja podeželja so določene v Prilogi 5, ki je sestavni del te uredbe.

(2) S kombinacijami iz prejšnjega odstavka je preprečeno dvojno financiranje med posameznimi intervencijami razvoja podeželja in med posameznimi intervencijami razvoja podeželja ter shemami za podnebje in okolje iz Uredbe o neposrednih plačilih.

(3) Plačilo za kombinacijo sheme INP 8.01 Ekstenzivno travinje ter operacij HAB\_1 in S50 je 452,03 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 312,90 eura na ha letno;
3. operacijo S50: 130 eurov na ha letno.

(4) Plačilo za kombinacijo sheme INP 8.01 Ekstenzivno travinje ter operacij HAB\_2 in S50 je 501,16 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 362,03 eura na ha letno;
3. operacijo S50: 130 eurov na ha letno.

(5) Plačilo za kombinacijo sheme INP 8.01 Ekstenzivno travinje ter operacij HAB\_1 in GRB je 375,03 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 312,90 eura na ha letno;
3. operacijo GRB: 53 eurov na ha letno.

(6) Plačilo za kombinacijo sheme INP 8.01 Ekstenzivno travinje ter operacij HAB\_2 in GRB je 424,16 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 362,03 eura na ha letno;
3. operacijo GRB: 53 eurov na ha letno.

(7) Plačilo za kombinacijo sheme INP 8.01 Ekstenzivno travinje ter operacijo HAB\_1 in PEK je 441,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. PEK: 276 eurov na ha letno.

(8) Plačilo za kombinacijo sheme INP 8.01 Ekstenzivno travinje ter operacijo HAB\_2 in PEK je 466,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. PEK: 276 eurov na ha letno.

(9) Plačilo za kombinacijo sheme INP 8.01 Ekstenzivno travinje ter operacijo HAB\_1 in IEK je 324,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. IEK: 159 eurov na ha letno.

(10) Plačilo za kombinacijo sheme INP 8.01 Ekstenzivno travinje ter operacijo HAB\_2 in IEK je 349,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. IEK: 159 eurov na ha letno.

(11) Plačilo za kombinacijo sheme INP 8.01 Ekstenzivno travinje, operacij HAB\_1 in S50 ter PEK je 571,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. operacijo S50: 130 eurov na ha letno;
4. PEK: 276 eurov na ha letno.

(12) Plačilo za kombinacijo sheme INP 8.01 Ekstenzivno travinje, operacij HAB\_2 in S50 ter PEK je 596,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. operacijo S50: 130 eurov na ha letno;
4. PEK: 276 eurov na ha letno.

(13) Plačilo za kombinacijo sheme INP 8.01 Ekstenzivno travinje, operacij HAB\_1 in S50 ter IEK je 454,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. operacijo S50: 130 eurov na ha letno;
4. IEK: 159 eurov na ha letno.

(14) Plačilo za kombinacijo sheme INP 8.01 Ekstenzivno travinje, operacij HAB\_2 in S50 ter IEK je 479,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. operacijo S50: 130 eurov na ha letno;
4. IEK: 159 eurov na ha letno.

(15) Plačilo za kombinacijo sheme INP 8.01 Ekstenzivno travinje, operacij HAB\_1 in GRB ter PEK je 494,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. operacijo GRB: 53 eurov na ha letno;
4. PEK: 276 eurov na ha letno.

(16) Plačilo za kombinacijo sheme INP 8.01 Ekstenzivno travinje, operacij HAB\_2 in GRB ter PEK je 519,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. operacijo GRB: 53 eurov na ha letno;
4. PEK: 276 eurov na ha letno.

(17) Plačilo za kombinacijo sheme INP 8.01 Ekstenzivno travinje, operacij HAB\_1 in GRB ter IEK je 377,58 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_1: 156,45 eura na ha letno;
3. operacijo GRB: 53 eurov na ha letno;
4. IEK: 159 eurov na ha letno.

(18) Plačilo za kombinacijo sheme INP 8.01 Ekstenzivno travinje, operacij HAB\_2 in GRB ter IEK je 402,15 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HAB\_2: 181,02 eura na ha letno;
3. operacijo GRB: 53 eurov na ha letno;
4. IEK: 159 eurov na ha letno.

(19) Plačilo za kombinacijo sheme INP 8.01 Ekstenzivno travinje, operacijo MET\_1 in PEK je 482,23 eura na ha letno, in sicer za:

1. shemo INP 8.01: 9,13 eura na ha letno;
2. operacijo MET\_1: 197,10 eura na ha letno;
3. PEK: 276 eurov na ha letno.

(20) Plačilo za kombinacijo sheme INP 8.01 Ekstenzivno travinje, operacijo MET\_2 in PEK je 496,16 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo MET\_2: 211,03 eura na ha letno;
3. PEK: 276 eurov na ha letno.

(21) Plačilo za kombinacijo sheme INP 8.01 Ekstenzivno travinje, operacijo MET\_1 in IEK je 365,23 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo MET\_1: 197,10 eura na ha letno;
3. IEK: 159 eurov na ha letno.

(22) Plačilo za kombinacijo sheme INP 8.01 Ekstenzivno travinje, operacijo MET\_2 in IEK je 379,16 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo MET\_2: 211,03 eura na ha letno;
3. IEK: 159 eurov na ha letno.

(23) Plačilo za kombinacijo PEK in operacije GORTR je 666,12 eura na ha letno, in sicer za:

1. PEK: 276 eurov na ha letno;
2. GORTR: 390,12 eura na ha letno.

(24) Plačilo za kombinacijo IEK in operacije GORTR je 549,12 eura na ha letno, in sicer za:

1. IEK: 159 eurov na ha letno;
2. GORTR: 390,12 eura na ha letno.

(25) Plačilo za kombinacijo sheme INP 8.01 Ekstenzivno travinje, PEK in operacijo GORTR je 675,25 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. PEK: 276 eurov na ha letno;
3. operacijo GORTR: 390,12 eura na ha letno.

(26) Plačilo za kombinacijo sheme INP 8.01 Ekstenzivno travinje, IEK in operacijo GORTR je 558,25 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. IEK: 159 eurov na ha letno;
3. operacijo GORTR: 390,12 eura na ha letno.

(27) Plačilo za kombinacijo sheme INP 8.01 Ekstenzivno travinje, operacijo STE\_1 in PEK je 523,13 eura na ha letno, in sicer za:

1. shemo INP 8.01: 9,13 eura na ha letno;
2. operacijo STE\_1: 238 eurov na ha letno;
3. PEK: 276 eurov na ha letno.

(28) Plačilo za kombinacijo sheme INP 8.01 Ekstenzivno travinje, operacijo STE\_2 in PEK je 548,13 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo STE\_2: 263 eurov na ha letno;
3. PEK: 276 eurov na ha letno.

(29) Plačilo za kombinacijo sheme INP 8.01 Ekstenzivno travinje, operacijo STE\_1 in IEK je 406,13 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo STE\_1: 238 eurov na ha letno;
3. EK: 159 eurov na ha letno.

(30) Plačilo za kombinacijo sheme INP 8.01 Ekstenzivno travinje, operacijo STE\_2 in IEK je 431,13 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo STE\_2: 263 eurov na ha letno;
3. IEK: 159 eurov na ha letno.

(31) Plačilo za kombinacijo sheme INP 8.01 Ekstenzivno travinje, operacijo HABM\_1 in PEK je 445,53 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HABM\_1: 160,40 eura na ha letno;
3. PEK: 276 eurov na ha letno.

(32) Plačilo za kombinacijo sheme INP 8.01 Ekstenzivno travinje, operacijo HABM\_2 in PEK je 471,13 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HABM\_2: 186 eurov na ha letno;
3. PEK: 276 eurov na ha letno.

(33) Plačilo za kombinacijo sheme INP 8.01 Ekstenzivno travinje, operacijo HABM\_1 in IEK je 328,53 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HABM\_1: 160,40 eura na ha letno;
3. IEK: 159 eurov na ha letno.

(34) Plačilo za kombinacijo sheme INP 8.01 Ekstenzivno travinje, operacijo HABM\_2 in IEK je 354,13 eura na ha letno, in sicer za:

1. shemo INP 8.01 Ekstenzivno travinje: 9,13 eura na ha letno;
2. operacijo HABM\_2: 186 eurov na ha letno;
3. IEK: 159 eurov na ha letno.

(35) Plačilo za kombinacijo operacij IPG in VIN\_INSK ter intervencije BVR – vinogradništvo je 625,10 eura na ha letno, in sicer za:

1. operacijo IPG: 450 eurov na ha letno;
2. operacijo VIN\_INSK: 84,30 eura na ha letno;
3. BVR – vinogradništvo: 90,80 eura na ha letno.

93. člen

(vlaganje zahtevkov)

(1) Postopek in roki za vlaganje zahtevkov za dodelitev plačil za intervencije razvoja podeželja so določeni z uredbo za izvajanje intervencij za tekoče leto.

(2) Plačila za intervencije razvoja podeželja se lahko uveljavljajo le za kmetijske površine na območju Republike Slovenije.

(3) Vloga za spremembo kmetijske rastline po oddaji zbirne vloge se vloži v skladu z uredbo za izvajanje intervencij za tekoče leto.

(4) Upravičenci do plačil za intervencije KOPOP, EK, EKČ, HTV, LOPS in BVR morajo med trajanjem obveznosti iz prvega odstavka 8. člena, prvega odstavka 28. člena, prvega odstavka 41. člena, prvega odstavka 54. člena in prvega odstavka 69. člena te uredbe vsako leto vložiti zahtevek za plačilo operacije oziroma intervencije, za katero je bila prevzeta obveznost in obvezne sestavine zbirne vloge iz uredbe za izvajanje intervencij za tekoče leto.

94. člen

(višja sila ali izjemne okoliščine)

(1) Primeri višje sile ali izjemnih okoliščin, ki vplivajo na upravičenosti do plačil za intervencije razvoja podeželja, so določeni v Prilogi 1 te uredbe.

(2) Primere višje sile ali izjemnih okoliščin iz prejšnjega odstavka upravičenci sporočijo agenciji v roku in na način določen v uredbi za izvajanje intervencij za tekoče leto.

(3) Upravičenci, ki uveljavljajo primere višje sile ali izjemnih okoliščin in v skladu s Prilogo 1 te uredbe začasno prekinejo izvajanje intervencij KOPOP, EK, EKČ, HTV, LOPS in BVR, morajo na agencijo vložiti obvezne sestavine zbirne vloge v roku in na način iz uredbe za izvajanje intervencij za tekoče leto.

95. člen

(sistem kršitev in upravnih sankcij)

(1) Sistem kršitev in upravnih sankcij je določen v Prilogi 6, ki je sestavni del te uredbe, v uredbi za izvajanje intervencij za tekoče leto, uredbi, ki ureja pogojenost, in Delegirani uredbi 2022/1172/EU.

(2) Če upravičenci za tekoče leto ne izpolnjujejo pogojev in zahtev v zvezi z določeno površino ali živaljo, ki je prijavljena v zahtevku za intervencije razvoja podeželja iz 93. člena te uredbe, razen v primeru nepravilnosti iz uredbe za izvajanje intervencij za tekoče leto, ali uredbe, ki ureja pogojenost, se zahtevek za to površino ali to žival zavrne ali zavrže, razen v primerih kršitev iz Priloge 6 te uredbe.

96. člen

(nadomestitev živali)

(1) V primeru izločitve živali avtohtone ali tradicionalne pasme, ki je bila vključena v izvajanje operacije PAS, zaradi vzroka, ki ni naveden v Prilogi 1 te uredbe, se lahko izločena žival nadomesti v 60 dneh od dneva izločitve oziroma v primeru izločitve zaradi prodaje ali zakola v 30 dneh od dneva izločitve.

(2) O izločitvi živali iz tega člena mora upravičenec agencijo pisno ali na elektronski način obvestiti in priložiti ustrezna dokazila v sedmih delovnih dneh od dneva izločitve in o nadomestitvi živali v sedmih delovnih dneh od dneva nadomestitve. Obvestilo o izločitvi in nadomestitvi živali se pošlje na obrazcu obvestila o izločitvi ali nadomestitvi živali iz uredbe za izvajanje intervencij za tekoče leto.

(3) Ne glede na prejšnji odstavek se za avtohtone in tradicionalne pasme goveda in drobnice iz operacije PAS kot dan izločitve upošteva datum odhoda živali iz KMG iz CRG oziroma CRD in kot dan nadomestitve upošteva datum prihoda živali na KMG iz CRG oziroma CRD, za avtohtone in tradicionalne pasme konjev iz operacije PAS pa se kot dan izločitve upošteva datum odhoda živali iz KMG iz Centralnega registra kopitarjev (v nadaljnjem besedilu: CRK) in kot dan nadomestitve datum prihoda živali na KMG iz CRK.

(4) Če izločena žival iz prvega odstavka tega člena ni nadomeščena v rokih iz prvega odstavka tega člena in v skladu z drugim odstavkom tega člena,ali če je število GVŽ po nadomestitvi izločenih živali manjše od števila GVŽ, ki je prijavljeno v zahtevku za operacijo PAS, se ta zahtevek za tekoče leto ustrezno zmanjša.

(5) Pri avtohtonih in tradicionalnih pasmah ovc in koz iz operacije PAS se odrasle živali lahko nadomestijo z jagnjeti in kozliči.

97. člen

(obravnava površin, vključenih v shemo neposejana tla za poljskega škrjanca)

(1) Če se skupna velikost površine, vključene v operacijo VOD, KOL, IPP, IPZ, PGS, SENENA in PAS\_VOD, intervencijo EK, operacijo SOR in intervencijo BVR (v nadaljnjem besedilu: operacije in intervencije), med leti zmanjša za več kot 10 % zaradi izvajanja sheme INP 8.08 Neposejana tla za poljskega škrjanca, ki se izvaja v okviru intervencije shema za podnebje in okolje iz uredbe o neposrednih plačilih (v nadaljnjem besedilu: shema INP 8.08 Neposejana tla za poljskega škrjanca), se to ne šteje za neupravičeno zmanjšanje skupne velikosti površin, vključenih v te operacije in intervencije.

(2) Če se na površini, za katero je upravičenec oddal zahtevek iz 93. člena te uredbe za operacije in intervencije iz prejšnjega odstavka, hkrati izvaja tudi shema INP 8.08 Neposejana tla za poljskega škrjanca, se za to površino šteje, da izpolnjuje obveznost izvajanja operacij in intervencij iz prejšnjega odstavka na celotni površini, ne glede na število zaplat neposejanih tal v velikosti, določeni s shemo POŠK.

98. člen

(spremembe grafičnih evidenc)

Če zaradi sprememb grafičnih evidenc iz 15. in 47. člena te uredbe in območij OMD iz 79. člena te uredbe upravičenci do plačil za intervencije razvoja podeželja niso več upravičeni do plačil za te intervencije, nimajo nikakršnih dolžnosti glede prevzetih obveznosti in tudi ne dolžnosti vračila že prejetih sredstev.

X. PREHODNE IN KONČNE DOLOČBE

99. člen

(analiza tal in gnojilni načrt)

(1) Ne glede na 1. točko osmega odstavka 14. člena in 1. točko osmega odstavka 61. člena te uredbe agencija izpolnjevanje zahteve glede izdelanih analiz tal za leto 2024 preveri s pregledom na kraju samem v skladu z uredbo za izvajanje intervencij za leto 2024.

(2) Ne glede na tretji odstavek 14. člena in četrti odstavek 61. člena te uredbe upravičenec rezultate analiz tal za leto 2024 hrani na KMG.

(3) Na glede na sedmi odstavek 14. člena in sedmi odstavek 61. člena te uredbe upravičencem, ki so v intervencije KOPOP oziroma intervencijo LOPS vstopili v letu 2023 in morajo v skladu z Uredbo o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23) analize tal za leto 2023 izdelati najpozneje do poteka roka za oddajo zbirne vloge za leto 2024 iz uredbe za izvajanje intervencij za leto 2024, gnojilnega načrta za leto 2023 ni treba izdelati.

100. člen

(analiza krme)

Ne glede na osmi odstavek 17. člena te uredbe agencija izpolnjevanje zahteve glede izdelanih analiz krme pri operacijah PS\_GOV, PS\_PRAP in PS\_DROB za leto 2024 preverja s pregledom na kraju samem.

101. člen

(prenos obveznosti iz programskega obdobja 2014–2020)

(1) V skladu z drugim in tretjim odstavkom 49. člena Uredbe 1305/2013/EU in tretjim odstavkom 155. člena Uredbe 2021/2115/EU se obveznosti ukrepov kmetijsko-okoljska-podnebna-plačila in ekološko kmetovanje iz Programa razvoja podeželja Republike Slovenije za obdobje 2014–2020 (v nadaljnjem besedilu: ukrepa KOPOP in EK), prevzetih v letu 2020 na podlagi Uredbe o ukrepih kmetijsko-okoljska-podnebna plačila, ekološko kmetovanje in plačila območjem z naravnimi ali drugimi posebnimi omejitvami iz Programa razvoja podeželja Republike Slovenije za obdobje 2014–2020 (Uradni list RS, št. 16/16, 51/16, 84/16, 15/17, 63/17, 68/17, 5/18, 65/18, 81/18, 10/19, 76/19, 7/20, 61/20, 78/20, 26/21, 197/21, 20/22, 157/22, 34/23 in 118/23), kot obveznosti, prilagojene SN SKP 2023–2027, zaključijo z 31. decembrom 2024.

(2) Pri prilagoditvi obveznosti ukrepov KOPOP in EK iz prejšnjega odstavka se zmanjšanje:

1. površin, vključenih v obveznost, obravnava v skladu z 11., 31. in 58. členom te uredbe;
2. števila živali, vključenih v obveznost, obravnava v skladu s četrtim odstavkom 64. člena te uredbe.

(3) Upravičencem iz prvega odstavka tega člena ni treba opraviti programa usposabljanja iz te uredbe za leto 2024.

102. člen

(končanje postopkov in prilagoditev obveznosti)

(1) Postopki, začeti na podlagi Uredbe o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23) se končajo po Uredbi o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23).

(2) Ne glede na prejšnji odstavek se kršitve, ugotovljene pri intervencijah razvoja podeželja za zahtevke, oddane v skladu z Uredbo o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23), obravnavajo v skladu s to uredbo.

(3) Ne glede na prvi odstavek tega člena se v letu 2024 upravičencem, ki so petletne obveznosti za izvajanje operacij VOD, KOL\_1, PGS, SENENA in SOR prevzeli na podlagi Uredbe o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23), te obveznosti za preostali čas trajanja obveznosti prilagodijo v skladu s prvim odstavkom 24. člena te uredbe, 1. točko četrtega odstavka 24. člena te uredbe, petnajstim in šestnajstim odstavkom 24. člena te uredbe, z drugim do sedmim odstavkom 65. člena te uredbe, s četrtim odstavkom 66. člena te uredbe in z 2. oddelkom V. poglavja Priloge 2 te uredbe.

(4) Če se upravičenci s prilagoditvijo iz prejšnjega odstavka ne strinjajo, lahko v letu 2024 odstopijo od izvajanja obveznosti za operacije VOD, KOL\_1, PGS, SENENA oziroma SOR, prevzetih v letu 2023 na podlagi Uredbe o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23).

(5) Upravičenci, ki v letu 2024 odstopijo od izvajanja posamezne operacije iz prejšnjega odstavka, morajo izstopiti z vsemi površinami, za katere so za posamezno operacijo prevzeli obveznost v letu 2023.

103. člen

(prenehanje veljavnosti)

(1) Z dnem uveljavitve te uredbe preneha veljati Uredba o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23).

(2) Z dnem uveljavitve te uredbe prenehata veljati točki 7.2.2. in 7.2.2.1. Priloge Načrta upravljanja Krajinskega parka Goričko za obdobje 2021–2025 Uredbe o Načrtu upravljanja Krajinskega parka Goričko za obdobje 2021–2025 (Uradni list RS, št. 91/21).

104. člen

(spremembe SN 2023–2027)

(1) Določbe te uredbe, ki se nanašajo na spremembe SN SKP 2023–2027, ki bodo potrjene po uveljavitvi te uredbe, se začnejo uporabljati naslednji dan po prejetju sklepa Evropske komisije o potrditvi spremembe SN SKP 2023–2027.

(2) Minister, pristojen za kmetijstvo, objavi naznanilo o prejetju sklepa iz prejšnjega odstavka v Uradnem listu Republike Slovenije.

105. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

|  |  |  |
| --- | --- | --- |
| Št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ljubljana, \_\_. \_\_\_\_ 2024 |  | **VLADA REPUBLIKE SLOVENIJE**  dr. Robert Golob  predsednik |

EVA 2024-2330-0016

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23):

10. člen

(izvedba ukrepov kmetijske politike)

Vlada v skladu s programskimi dokumenti sprejme predpise za izvedbo ukrepov kmetijske politike.

11.a. člen

(izvajanje SN SKP)

* Za izvajanje SN SKP vlada določi vrsto ukrepov, upravičence, pogoje, merila, postopke, finančna sredstva ter kontrolni sistem in upravne sankcije za izvajanje posameznega ukrepa.

1. Rok za izdajo uredbe, določen z zakonom

/

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

/

* 1. VSEBINSKA OBRAZLOŽITEV PREDLAGANIH REŠITEV

Uredba o plačilih za okoljske in podnebne obveznosti, naravne ali druge omejitve ter Natura 2000 iz strateškega načrta skupne kmetijske politike 2023–2027 (Uradni list RS, št. 34/23, 107/23 in 124/23; v nadaljnjem besedilu: veljavna uredba) je bila sprejeta in je začela veljati marca 2023. Zaradi prvih in drugih sprememb Strateškega načrta SKP za Slovenijo 2023–2027 (v nadaljnjem besedilu: SN SKP 2023–2027), ki se nanašajo na intervencije kmetijsko-okoljska-podnebna plačila (v nadaljnjem besedilu: intervencije KOPOP), prenehanje izvajanja intervencije plačila Natura 2000 in uvedbe nove intervencije habitatni tipi in vrste na območjih Natura 2000, je treba te določbe spremeniti in dopolniti. Pri pregledu je bilo ugotovljeno, da spremembe in dopolnitve veljavne uredbe niso mogoče, ker se spreminja preveč členov, zaradi prenehanja izvajanja intervencije Plačila Natura 2000 pa je treba spremeniti tudi naslov uredbe. Zato je bila pripravljena nova uredba, ki se nanaša na obdobje 2024–2027.

Veljavna uredba z dnem uveljavitve nove uredbe preneha veljati, uporablja pa se za zahtevke za intervencije, ki so jih upravičenci vložili za leto 2023. Prav tako se zahtevki za intervencije, ki so bili vloženi na podlagi veljavne uredbe, dokončajo na podlagi veljavne uredbe.

Upravičencem, ki so petletno obveznost za izvajanje intervencij KOPOP prevzeli na podlagi veljavne uredbe, se zaradi sprememb SN SKP 2023–2027 te obveznosti z letom 2024 prilagodijo. Upravičenci za preostali čas trajanja prevzete obveznosti za zahteve, ki so se spremenile in dopolnile, izvajajo prilagojeno obveznost. Če se upravičenci s prilagoditvijo ne strinjajo, lahko brez posledic odstopijo od izvajanja obveznosti, prevzetih v letu 2023 na podlagi veljavne uredbe.

Tako kot veljavna uredba tudi nova Uredba o plačilih za okoljske in podnebne obveznosti ter naravne ali druge omejitve iz strateškega načrta skupne kmetijske politike 2023–2027 določa upravičence, pogoje, ukrepe in višino plačil za posamezne intervencije v letih 2024–2027 ob upoštevanju Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Delegirano uredbo Komisije (EU) 2023/813 z dne 8. februarja 2023 o spremembi Uredbe (EU) 2021/2115 Evropskega parlamenta in Sveta glede dodeljenih sredstev držav članic za neposredna plačila in letne razdelitve podpore Unije za razvoj podeželja po državah članicah (UL L št. 102 z dne 17. 4. 2023, str. 1).

Tudi v skladu z novo uredbo se izvajajo naslednje intervencije iz SN SKP 2023–2027: intervencije KOPOP, ekološko kmetovanje, ekološko čebelarjenje, habitatni tipi in vrste na območjih Natura2000, lokalne pasme in sorte, biotično varstvo rastlin in plačilo za naravne ali druge omejitve.

Ob upoštevanju prvih in drugih sprememb SN SKP 2023–2027 nova uredba povzema spremembe in dopolnitve zahtev v okviru posameznih operacij intervencij KOPOP, vključuje pa tudi nekatere tehnične popravke pri posameznih členih. S tehničnimi popravki so iste vsebine, kot so določene že v veljavni uredbi, v novi uredbi zapisane tako, da so bolj razumljive za upravičence, kar prispeva k lažjemu in boljšemu izvajanju ukrepov ter posledičnemu zmanjševanju stopnje napake. Določi se tudi nov naslov uredbe zaradi prenehanja izvajanja intervencije Plačila Natura 2000.

**Spremembe in dopolnitve uredbe glede na obstoječo uredbo:**

**Intervencije Kmetijsko-okoljska-podnebna plačila (skupne določbe)**

Z uredbo se določi, da so vstopi v intervencije Kmetijsko-okoljska-podnebna plačila mogoči v letih 2024–2025.

**Intervencija Kmetijsko-okoljska-podnebna plačila – Podnebne spremembe**

Natančneje se opredeli zahtev za izvajanje operacij Izboljšanje kakovosti krme in načrtno krmljenje goved, Krmljenje z zmanjšano količino dušika pri prašičih pitancih ter Izboljšanje kakovosti krme in načrtno krmljenje ovc in koz

**Intervencija KOPOP – Naravni viri**

Odpravi se prepoved uporabe komposta in digestata, ki pa še naprej ostaja pri operacijah Vodni viri in varovalni pasovi ob vodotokih.

Vodni viri

Pri operaciji Vodni viri se bolj natančno določi, kaj pomeni celoletni zeleni pokrov.

Integrirana pridelava in Senena prireja

Pri operacijah integrirane pridelave poljščin, zelenjave, hmelja, sadja in oljk ter grozdja in operaciji Senena prireja se za leto 2024 podaljša rok za prijavo oziroma obnovitev prijave v kontrolo pri pooblaščeni organizaciji za kontrolo do 25. marca 2024.

Precizno gnojenje in škropljenje

Pri operaciji Precizno gnojene in škropljenje se bolj natančno določijo zahteve za izvajanje.

Vodni viri, Ohranjanje kolobarja – stopnja I, Precizno gnojenje in škropljenje ter Senena prireja

Pri operacijah Vodni viri, Ohranjanje kolobarja – stopnja I, Precizno gnojenje in škropljenje ter Senena prireja od leta 2024 novi vstopi niso mogoči, prav tako se plačila znižajo za 30 %, ker so pri teh v operacijah ciljne vrednosti za leto 2027 ne le dosežene, ampak tudi presežene. Znižanje plačil je v skladu z drugo spremembo SN SKP 2023–2027 in je potrebno zaradi zagotavljanja zdržnosti finančnih sredstev.

Varovalni pasovi ob vodotokih

Pri operaciji Varovalni pasovi ob vodotokih se navede, da se ta operacija ne izvaja na površinah, na katerih je varovalni pas.

**Intervencija KOPOP – Biotska raznovrstnost in krajina**

Prepoved uporabe komposta in digestata ostaja.

Operacija Strmi travniki

Uvede se nova zahteva po jesenski paši od 15. avgusta tekočega leta do 15. novembra tekočega leta pri povprečni letni obtežbi od 0 do 1,2 GVŽ na ha kmetijskih površin. ARSKTRP mora spremljati izvajanje te paše, da ne prihaja do prepašenosti oziroma pregaženosti površin. O teh ugotovitvah za tekoče leto mora poročati do 1. junija naslednjega leta.

Pri drugih naravovarstvenih operacijah ni sprememb glede na veljavno uredbo.

**Intervenciji Ekološko kmetovanje in Ekološko čebelarjenje (skupne določbe)**

Pri intervencijah Ekološko kmetovanje in Ekološko čebelarjenje se za leto 2024 podaljša rok za prijavo oziroma obnovitev prijave v kontrolo pri pooblaščeni organizaciji za kontrolo do 25. marca 2024. Drugih vsebinskih sprememb pri teh dveh intervencijah glede na obstoječo uredbo ni.

**Intervencija Lokalne pasme in sorte (skupne določbe)**

Odpravi se prepoved uporabe komposta in digestata.

**Operacija Lokalne sorte**

Pri operaciji Lokalne sorte se določi, da se lahko uporablja le certificirano seme sort poljščin, krmnih rastlin, trav, oljnic in predivnic ter katera dokazila mora upravičenec pri tem hraniti na KMG.

Pri operaciji Lokalne sorte od leta 2024 novi vstopi niso mogoči, prav tako se plačila znižajo za 30 %, ker so pri tej v operaciji ciljne vrednosti za leto 2027 ne le dosežene, ampak tudi presežene. Znižanje plačil je v skladu z drugo spremembo SN SKP 2023–2027 in je potrebno zaradi zagotavljanja zdržnosti finančnih sredstev.

**Intervencija Biotično varstvo rastlin**

Z uredbo se spremeni ureditev usposabljanja na način, da usposabljanje izvede Javna služba zdravstvenega varstva rastlin. Za leto 2024 se tudi določi podaljšanje roka za izdelavo in potrditev program biotičnega varstva rastlin.

**Intervencija Plačila za naravne ali druge omejitve (intervencija OMD)**

Pri intervenciji OMD se spremeni višina točke in izračun določitve višine plačila.

**Intervencija Plačila Natura 2000**

Intervencija Plačila Natura 2000 se z letom 2024 preneha izvajati.

Intervencija Habitatni tipi in vrste na območjih Natura 2000

Z letom 2024 se uvaja nova Intervencija Habitatni tipi in vrste na območjih Natura 2000, ki je namenjena ohranjanju in izboljševanju stanja habitatnih tipov in vrst na območjih Natura 2000 (Ljubljansko barje, Planinsko polje, Goričko).

**Priloge k uredbi**

Priloga 1: Višja sila in izjemne okoliščine

Priloga 1 določa primer višje sile ali izjemnih okoliščin obravnavo teh primerov. Novost, ki velja od leta 2024, pa je, da se v dokazanem primeru višje sile ali izjemnih okoliščin plačilo dodeli v celotni višini in ne sorazmerno glede na to, katera opravila oziroma zahteve so bile že izvedene do trenutka, ko je prišlo do primera višje sile ali izjemnih okoliščin.

Priloga 2: Zahteve za izvajanje intervencij KOPOP, Habitatni tipi in vrste na območjih Natura 2000, Lokalne pasme in sorte ter Biotično varstvo rastlin

Zahteve za izvajanje intervencij KOPOP, Habitatni tipi in vrste na območjih Natura 2000, Lokalne pasme in sorte ter Biotično varstvo rastlin so določene v prilogi in ne v materialnem delu – v členih uredbe. Priloga 2 vključuje tudi seznam lokalnih (avtohtoni in tradicionalnih) pasem domačih živali, ki jim grozi prenehanje reje, in seznam lokalnih sort, ki jim grozi genska erozija.

Priloga 3: Seznam OMD

Doda se priloga, ki vključuje seznam OMD.

Priloga 4: Izračun povprečne letne obtežbe na KMG za intervencije razvoja podeželja

Z uredbo se dopolnijo določbe glede izračuna obtežbe za operacijo Strmi travniki.

Priloga 5: Kombinacije intervencij razvoja podeželja

S spremembami in dopolnitvami priloge 5 so kombinacije posameznih intervencij opredeljene bolj razumljivo (natančnejša opredelitev možnih kombinacij operacije Lokalne sorte intervencije Lokalne pasme in sorte), črtane so možne kombinacije intervencije Plačila Natura 2000, ker se ta intervencija z letom 2024 preneha izvajati. Določijo se kombinacije za novo uvedeno intervencijo Habitatni tipi in vrste na območjih Natura 2000.

Priloga 6: Katalog kršitev in upravnih sankcij

Priloga 6 določa sistem kršitev in upravnih sankcij pri posameznih intervencijah.

Sredstva so zagotovljena v okviru potrjenih finančnih sredstev, določenih s SN SKP 2023–2027.